Leela, Renjith, Mammootty, Ann Augustine, ലീല, മമ്മൂട്ടി, രഞ്ജിത്ത്, ആന് അഗസ്റ്റിന് - Malayalam Filmibeat\nരഞ്ജിത്തിന്റെ ലീലയില് മമ്മൂട്ടി?\n| Published: Tuesday, January 15, 2013, 15:33 [IST]\nമമ്മൂട്ടിയുടെ കരിയര് രക്ഷിച്ചെടുക്കുകയെന്ന ദൗത്യം ഏറ്റെടുത്ത് വിജയിപ്പിച്ചതിന്റെ സന്തോഷത്തിലാണ് രഞ്ജിത്ത്. ജിഎസ് വിജയന്റെ സംവിധാനത്തേക്കാള് രഞ്ജിത്തിന്റെ തിരക്കഥയെഴുതിയ ചിത്രമെന്ന നിലയ്ക്കായിരുന്നു ബാവുട്ടിയുടെ നാമത്തില് പ്രേക്ഷകര് സ്വീകരിച്ചത്. ഇപ്പോഴിതാ മമ്മൂട്ടി-രഞ്ജിത്ത് ആരാധകര്‍ക്ക് സന്തോഷമേകുന്നൊരു വിശേഷം കൂടി പുറത്തുവന്നിരിയ്ക്കുന്നു.\nഏറെക്കാലമായി വാര്‍ത്തകളില് നിറഞ്ഞുനില്‍ക്കുന്ന രഞ്ജിത്തിന്റെ ലീലയില് മമ്മൂട്ടിയും ഉണ്ടാകുമെന്ന സൂചനകളാണ് പുറത്തുവന്നിരിയ്ക്കുന്നത്. മോഹന്‍ലാല്, പൃഥ്വിരാജ്, ജയസൂര്യ ഒടുക്കം ശങ്കര് രാമകൃഷ്ണന് എന്നിവരുടെ പേരുകളായിരുന്നു ആദ്യം ലീലയിലേക്ക് പറഞ്ഞുകേട്ടിരുന്നത്. എന്നാല് ലീലയിലെ നായകനായ കുട്ടിയപ്പനായി മമ്മൂട്ടിയെ തന്നെ കൊണ്ടുവരാനാണ് രഞ്ജിത്ത് ആലോചിയ്ക്കുന്നതത്രേ.\nഎന്നാലിത് സംബന്ധിച്ച് ഔദ്യോഗിക സ്ഥിരീകരണങ്ങളൊന്നും വന്നിട്ടില്ല. വാര്‍ത്ത ശരിയാണെങ്കില് മമ്മൂട്ടി ആരാധകര്‍ക്ക് ഏറെ പ്രതീക്ഷകള് നല്‍കുന്നൊരു പ്രൊജക്ടായിരിക്കും ഇത്.\nദൃശ്യവത്ക്കരിയ്ക്കാന് ഏറെ വിഷമതകളുള്ള കഥയാണ് ഉണ്ണി ആര് എഴുതിയ ലീല. കഥയിലെ നായകന് കുട്ടിയപ്പന്റെ ഒരാഗ്രഹം വായിച്ചാല് തന്നെ അത് ബോധ്യമാവും. സഹചാരിയായ പിള്ളേച്ചനോടാണ് കുട്ടിയപ്പന്റെ തന്റെയുള്ളിലെ മോഹം തുറന്നുപറയുന്നത്.\n" അതേ ഒരു കൊമ്പനാനയുടെ തുമ്പികൈയിൽ ഒരു പെണ്ണിനെ തുണിയില്ലാതെ ചേർത്ത്നിറുത്തിയാൽ എങ്ങനെ ഇരിക്കും?"ഞാനൊന്നും മിണ്ടിയില്ല. (പിള്ളേച്ചൻ), "കണ്ടാൽ നെറ്റിപ്പട്ടം അഴിച്ചുവെച്ചതുപോലെയിരിക്കണം. എന്നിട്ട് ആനയുടെ രണ്ട് കൊമ്പുകളിലും പിടിച്ചുകൊണ്ട് തുമ്പികൈയിൽ ചാരി നിൽക്കുന്ന പെണ്ണിനെ എനിക്കൊന്നു ഭോഗിക്കണം" കഥാനായകന് കുട്ടിയപ്പന്റെ മോഹം ഇതുതന്നെ.\nചിത്രത്തിലെ നായികകഥാപാത്രമായ ലീലയെ അവതരിപ്പിയ്ക്കാന് ആന് അഗസ്റ്റിനെയാണ് തീരുമാനിച്ചിരുന്നത്. ഇനി നായികയുടെ കാര്യത്തിലും മാറ്റമുണ്ടോയെന്ന കാര്യം വരും നാളുകളില് വ്യക്തമാവും.\nMORE LEELA NEWS\nഒടുവില് ഉണ്ണി ആര് മനസ് തുറന്നു, ലീല സിനിമ ആക്കേണ്ടിയിരുന്നില്ല! പിഴച്ചത് ആര്‍ക്ക് രഞ്ജിത്തിനോ?\n2016 ഇതുവരെ; പ്രതീക്ഷകള് തെറ്റി, ബോക്‌സോഫീസില് പരാജയപ്പെട്ട ചിത്രങ്ങള്\nലീലയെ കുറിച്ച് മോശം നിരൂപണം എഴുതിയ മനീഷ് നാരായണനോട് രഞ്ജിത്ത്, നന്നായിക്കൂടെ...\nവ്യാജ പതിപ്പ്, കേസിന് പോകുന്നതിലും നല്ലത്, വ്യാജന്മാരുടെ പ്രൊഫല് കണ്ടത്തി ഇങ്ങനെ ഒരു പണി കൊടുക്കാം\nനിര്‍മ്മാതാവിന്റെ പണം, സംവിധായകന്റെ സ്വപ്‌നം, ഇതിനെതിരെ പ്രവര്‍ത്തിക്കുന്നവരെ തൂക്കിലേറ്റണം\nലീലയെ തകര്‍ക്കാന് ശ്രമിക്കുന്നവരെ നിയമത്തിന് മുന്നില് കൊണ്ടു വരുമെന്ന് രഞ്ജിത്ത്\nമോഹന്‍ലാലിനോട് ബിജു മേനോന് പകരം വീട്ടി, ലീലയുടെ വിജയം അതിന്റെ ഫലം!!\nനിരൂപണം; ലീല ഒരു വേട്ടയാടലിന്റെ അനുഭവം\nRead more about: leela renjith mammootty ann augustine ലീല മമ്മൂട്ടി രഞ്ജിത്ത് ആന് അഗസ്റ്റിന്\nMammootty – Ranjith team to join together for ‘Leela’. The malayalam movie ‘Leela – The never ending play‘ directed by Ranjith is based on R. Unni’s famous short story, ‘Leela’.\nStory first published: Tuesday, January 15, 2013, 15:33 [IST]


uthup varghese story | 19500 രൂപ വാങ്ങേണ്ടിടത്ത് രണ്ട് പൂജ്യം കൂടി ചേർത്ത് 19.5 ലക്ഷം ആക്കി 200 കോടി വാങ്ങിയത് 2000 പേരിൽ നിന്നും; കൊണ്ടു പോയവർക്കെല്ലാം നല്ല ശമ്പളത്തോടെ ജോലി കിട്ടിയതിനാൽ പരാതിക്കാരുണ്ടായില്ല; സർക്കാർ മാറിയതോടെ വലയിലായ ഉമ്മൻ ചാണ്ടിയുടെ വിശ്വസ്തൻ ഉതുപ്പിന്റെ കഥ - MarunadanMalayali.com\nMarch 30, 2017 | 07:20 AM IST | Permalink\nകൊച്ചി : കേരളം കണ്ട ഏറ്റവും വലിയ തട്ടിപ്പുകളിലൊന്നായിരുന്നു ഉതുപ്പ് വർഗ്ഗീസ് നടത്തിയത്. മുൻ മുഖ്യമന്ത്രി ഉമ്മൻ ചാണ്ടിയുടെ വിശ്വസ്തൻ കുരുക്കിൽപ്പെട്ടിട്ടും ആർക്കും ഒന്നും ചെയ്യാനായില്ല. കുവൈത്ത് ആരോഗ്യ മന്ത്രാലയത്തിനു വേണ്ടി ഇന്ത്യയിൽ നിന്നു നഴ്‌സുമാരെ റിക്രൂട്ട് ചെയ്യുന്നതിൽ 117 കോടി രൂപയുടെ തട്ടിപ്പു നടത്തിയ കേസിലെ പ്രതി കോട്ടയം പുതുപ്പള്ളി സ്വദേശി ഉതുപ്പ് എം. വർഗീസ് വിവാദമുയർന്നിട്ടും താരമായി തുടർന്നു. കേരളത്തിലെ റിക്രൂട്ട്‌മെന്റ് അവസാനിച്ചപ്പോൾ കുവൈറ്റിൽ മലയാളിയെ എത്തിച്ച് പണം തട്ടിപ്പ് തുടങ്ങി. ഒടുവിൽ അന്വേഷണം സിബിഐയ്ക്ക് കിട്ടി. ഇതോടെ രക്,ിക്കാൻ ആരുമില്ലാതെയായി. അങ്ങനെ ഉമ്മൻ ചാണ്ടിയുടെ വിശ്വസ്തൻ അഴിക്കുള്ളിലായി.\nപാവപ്പെട്ട നേഴ്സുമാരെ പിഴിഞ്ഞ് പ്രമുഖരുമായി അടുപ്പമുള്ള ഉതുപ്പ് വർഗീസ് ലക്ഷ്യമിട്ടത് 250 കോടി രൂപയുടെ വമ്പൻ തട്ടിപ്പായിരുന്നു കേന്ദ്ര ഏജൻസിയുടെ വലയിൽ വീഴുന്നതിന് മുമ്പ് നേടിയത് 100 കോടി രൂപയും. കുവൈറ്റിലേക്ക് നേഴ്സുമാരെ റിക്രൂട്ട് ചെയ്യാനുള്ള കരാർ ഉതുപ്പിനുണ്ടായിരുന്നു. റിക്രൂട്ട് ചെയ്ത നേഴ്സുമാർക്ക് ജോലി കിട്ടുകയും ചെയ്തു. അതുകൊണ്ട് തന്നെ ഇതിനെ റിക്രൂട്ട്മെന്റ് തട്ടിപ്പായി കണക്കാക്കാൻ കഴിയില്ല. ജോലി നൽകാമെന്ന് വാഗ്ദാനം ചെയ്ത് കൂവൈറ്റിലെത്തിച്ച് പറ്റിച്ചിരുന്നുവെങ്കിൽ അതിനെ അങ്ങനെ വിളിക്കാം. അതുകൊണ്ട് തന്നെ പരാതിക്കാരും ഉണ്ടായില്ല. 20,000 രൂപ വാങ്ങേണ്ടിടത്ത് 20 ലക്ഷം തട്ടിയെടുത്ത സാമ്പത്തിക തിരുമറിയാണ് ഇയാൾ നടത്തിയത്. 1200 നേഴ്സുമാരെ കുവൈറ്റിലെത്തിക്കുമ്പോൾ 250 കോടി രൂപയാണ് പിരിച്ചെടുക്കാൻ ഉതുപ്പ് വർഗ്ഗീസ് ലക്ഷ്യമിട്ടത്. ഇതാണ് സിബിഐ അറസ്റ്റോടെ പൊളിയുന്നത്.\nകൊച്ചി രാജ്യാന്തര വിമാനത്താവളത്തിൽ വച്ച് സിബിഐയാണ് ഉതുപ്പിനെ അറസ്റ്റ് ചെയ്തത്. രാജ്യാന്തര പൊലീസ് സംഘടനയായ ഇന്റർപോളിന്റെ സഹായത്തോടെ ഉതുപ്പിനെതിരെ സിബിഐ തിരച്ചിൽ നോട്ടിസ് പുറപ്പെടുവിച്ചിരുന്നു. പ്രതിയുടെ ജാമ്യാപേക്ഷ പരിഗണിച്ച ഹൈക്കോടതി ഈ മാസം 30 മുൻപ് അന്വേഷണ ഉദ്യോഗസ്ഥൻ മുൻപാകെ ഹാജരാകാൻ നിർദ്ദേശിച്ചിരുന്നു. നഴ്‌സുമാരെ റിക്രൂട്ട് ചെയ്യാൻ യഥാർഥത്തിൽ ഇടാക്കേണ്ട 19,500 രൂപയ്ക്കു പകരം രേഖകളിൽ കൃത്രിമം കാണിച്ചു 19.50 ലക്ഷം രൂപ വാങ്ങിയെന്നാണു കേസ്. ഇതിൽ 95 കോടി രൂപ ഹവാലയായി അബുദാബിയിലേക്കു കടത്തിയ കുറ്റവും പ്രതിക്കെതിരെ ചുമത്തിയിട്ടുണ്ട്. ഈ സാഹചര്യത്തിൽ ജാമ്യം നൽകാനാകില്ലെന്ന് സുപ്രീംകോടതി വ്യക്തമാക്കി. ഇതോടെ സിബിഐ നിലപാട് കടുപ്പിച്ചു.\nഅബുദാബിയിലായിരുന്നു ഉതുപ്പിന്റെ ഒളി ജീവിതം. എന്നാൽ സിബിഐയും ഇന്റർപോളും അന്വേഷണം സജീവമാക്കിയപ്പോൾ വീടിന് പുറത്തു പോലും ഇറങ്ങാനാവാത്ത സ്ഥിതി വന്നു. ഇതോടെ വിദേശ രാജ്യത്തിരുന്നുള്ള റിക്രൂട്ട്‌മെന്റും നടക്കാതെയായി. അങ്ങനെയാണ് ഉതുപ്പ് കേരളത്തിലേക്ക് മടങ്ങിയത്. ഇന്നലെ പുലർച്ചെ 3.10ന് അബുദാബിയിൽനിന്നു നെടുമ്പാശേരിയിൽ വിമാനം ഇറങ്ങിയ ഉടൻ എമിഗ്രേഷൻ ഉദ്യോഗസ്ഥർ പ്രതിയെ തടഞ്ഞുവച്ചു സിബിഐക്കു കൈമാറുകയായിരുന്നു. കോടതിയിൽ ഹാജരാക്കിയ പ്രതിയെ റിമാൻഡ് ചെയ്തു. കുറ്റപത്രം സമർപ്പിച്ച കേസിൽ ഉതുപ്പിനെ ഇനി അന്വേഷണ സംഘത്തിനു കസ്റ്റഡിയിൽ നൽകേണ്ടതില്ലെന്നു പ്രതിഭാഗം വാദിച്ചു.\nപ്രതിയുടെ ജാമ്യാപേക്ഷ കോടതി പിന്നീട് പരിഗണിക്കും. എന്നാൽ, തട്ടിപ്പിന്റെ വ്യാപ്തി ചൂണ്ടിക്കാട്ടിയ സിബിഐ കൂടുതൽ അന്വേഷണങ്ങൾക്കായി ഉതുപ്പിനെ കസ്റ്റഡിയിൽ ആവശ്യപ്പെട്ടു. ഏകദേശം 1291 പേർ തട്ടിപ്പിന് ഇരയായിട്ടുണ്ടെന്നാണു സിബിഐയുടെ നിഗമനം. രണ്ടു ഹർജികളും കോടതി ഇന്നു പരിഗണിക്കും. ഈ കേസിലെ ഒന്നാം പ്രതി മുൻ പ്രൊട്ടക്ടർ ഓഫ് എമിഗ്രന്റ്സ് (പിഒഇ) എൽ. അഡോൾഫസിനെ നേരത്തേ അറസ്റ്റ് ചെയ്തിരുന്നു. ഉദ്യോഗാർഥികൾ നൽകിയ വിദ്യാഭ്യാസ രേഖകളും കാലി ചെക്കുകളും ഇപ്പോഴും പ്രതിയുടെ കൈവശമുള്ളതിനാൽ സിബിഐക്ക് അവ കണ്ടെത്തേണ്ടതുണ്ട്. വ്യാപകമായ പരാതികളെത്തുടർന്നു 2015 മാർച്ച് 30നാണ് അൽ സറാഫ ട്രാവൽസ് ഉടമ ഉതുപ്പിനെതിരെ കേസ് രജിസ്റ്റർ ചെയ്തത്.\nകുവൈറ്റിലേക്ക് നേഴ്‌സുമാരെ റിക്രൂട്ട് ചെയ്യുമ്പോൾ 19.500 രൂപ സർവീസ് ചാർജ് എടുക്കേണ്ടിടത്ത് 19.5 ലക്ഷം ഈടാക്കുക വഴിയാണ് ഇത്ര വലിയ തുക നേടാൻ ഉതുപ്പും സംഘവും പദ്ധതി ഇട്ടത്. ഇതിനോടകം 500 പേരെ കുവൈറ്റിന് അയച്ചത് വഴി ഉതുപ്പും സംഘവും 100 കോടി രൂപയെങ്കിലും നേടി കഴിഞ്ഞിരുന്നെന്നാണ് ഏകദേശ നിഗമനം. ഈ പണം ഒന്നും കണക്കിൽ കാണിക്കാത്തതിനാൽ നികുതി അടയ്ക്കുന്നത് തുച്ഛം മാത്രം. എന്തായാലും ആദായ നികുതി വകുപ്പ് നടത്തിയ റെയ്ഡിലൂടെ ഉതുപ്പും സംഘവും പുലിവാല് പിടിച്ചു. കേന്ദ്രത്തിൽ മോദി സർക്കാർ അധികാരത്തിലെത്തിയ ശേഷമായിരുന്നു ഇതെല്ലാം. പിന്നെ ആർക്കും രക്ഷിക്കാനായില്ല.\nകുവൈത്ത് ആരോഗ്യമന്ത്രാലയത്തിനു കീഴിലുള്ള ആശുപത്രികളിലേക്ക് നഴ്സുമാരെ റിക്രൂട്ട് ചെയ്യാനുള്ള കരാറാണ് അൽ സറാഫയ്ക്ക് ലഭിച്ചിരുന്നത്. 1200 നഴ്സുമാരെ റിക്രൂട്ട് ചെയ്യാനുള്ള കരാറാണ് ലഭിച്ചിരുന്നത്. ഒരു ഉദ്യോഗാർഥിയിൽ നിന്നും 19,500 രൂപ വീതം സർവീസ് ചാർജ് ഇനത്തിൽ റിക്രൂട്ട്മെന്റിനായി ഈടാക്കാമെന്നായിരുന്നു വ്യവസ്ഥ. എന്നാൽ അൽ സറാഫ ഒരാളിൽനിന്ന് 19,50,000 രൂപയാണ് ഈടാക്കിയത്. ദശാംശം മായ്ച്ചുകളഞ്ഞശേഷമാണ് ഭീമമായ ഈ തട്ടിപ്പ് നടത്തിയത്. ഇതിനകം ഈ രീതിയിൽ 500ഓളം പേരെ ഉതുപ്പ് കുവൈത്തിലെത്തിച്ചിട്ടുണ്ട്. കുവൈത്തുമായി സർവ്വീസ് ചാർജ്ജിൽ ഉതുപ്പിന് കരാറില്ല. 19500 രൂപയേ വാങ്ങാവൂ എന്നത് ഇന്ത്യയിലെ നിയമമാണ്. ഇതിനെയാണ് ഉതുപ്പ് തന്ത്രപരമായി മറികടന്നത്. ആദായനികുതി വകുപ്പ് നടത്തിയ പരിശോധനയിലാണ് കോടികളുടെ തട്ടിപ്പ് കണ്ടെത്തിയത്.\nകോട്ടയം മണർകാട് സേദേശിയായ ഉതുപ്പ് വർഗീസ് അബുദാബിയിലായിരുന്നു. മുഖ്യമന്ത്രിയായിരുന്ന ഉമ്മൻ ചാണ്ടിയുമായി അടുത്ത ബന്ധമുള്ള ഉതുപ്പ് വർഗീസിന്റെ സ്ഥാപനത്തിൽ പരിശോധനയ്ക്കായി ആദായ നികുതി വകുപ്പ് തിരഞ്ഞെടുത്ത സമയവും ശ്രദ്ധേയമാണ്. മുഖ്യമന്ത്രിയായിരിക്കെ അദ്ദേഹം വിദേശത്ത് പോയ സമയം നോക്കിയാണ് റെയ്ഡ് നടത്തിയത്. കൊച്ചിയിലെ പൊലീസിനെ പോലും അവസാനനിമിഷമാണ് പരിശോധന നടത്തുന്ന വിവരം ആദായ നികുതി വകുപ്പ് അറിയിച്ചത്. പലരും പണം അൽസറഫ മുഖാന്തിരമല്ല അടച്ചിരുന്നതെന്ന് ഇൻകം ടാക്സ് അധികൃതർക്ക് മനസിലാക്കാനായിട്ടുണ്ട്.\nനിരവധി തവണ ആവശ്യപ്പെട്ടിട്ടും നാട്ടിലെത്തി അന്വേഷണവുമായി സഹകരിക്കാൻ കൂട്ടാക്കാത്ത ഉതുപ്പിനെതിരെ നിയമപരമായി ചെയ്യാൻ കഴിയുന്ന എല്ലാം ആദായ നികുതി വകുപ്പും തട്ടിപ്പ് കേസ് അന്വേഷിക്കുന്ന സി ബി ഐ യും ചെയ്തിരുന്നു്. ഉതുപ്പിന്റെ നാട്ടിലെ സ്ഥാപനങ്ങളുടേയും മറ്റു സ്വത്തുക്കളുടേയും കണകുകൾ ഇതിനായി ഇൻകം ടാക്സ് ശേഖരിച്ചു കഴിഞ്ഞു. സ്വത്തുക്കളും സ്ഥാപനങ്ങളും കണ്ടുകെട്ടുന്നതുൾപ്പെടെയുള്ള നടപടികളാണ് വകുപ്പ് ആലോചിക്കുന്നതെന്നാണ് സൂചന. ഉതുപ്പിന്റേയും അയാളുടെ കമ്പനിയുടേയും പേരിലുള്ള മുഴുവൻ ബാങ്ക് അക്കൗണ്ട് ഇടപാടുകളും ഇതിന്റെ ഭാഗമായി മരവിപ്പിക്കാനാണ് നീക്കം.\nഎന്നാൽ ഇൻകം ടാക്സിന്റെ മുന്നറിയിപ്പ് നോട്ടീസ് പോലും കൈപ്പറ്റാൻ ഉതുപ്പിന്റെ കുടുംബാംഗങ്ങൾ തയ്യാറായിരുന്നില്ല. ഇയാളുടെ കോട്ടയം മണർക്കാടുള്ള വീട്ടിൽ വീട്ടിൽ അമ്മയും സഹോദരിയും മകനുമാണ് താമസം. നോട്ടീസ് കൈപ്പറ്റാനൂള്ള സാങ്കേതിക തടസം മുൻനിർത്തി ഇൻകം ടാക്സ് അധികൃതർ വീട്ടിൽ അറിയിപ്പ് നോട്ടീസ് ഒട്ടിച്ച് പോകുകയാണ് ഉണ്ടായത്. ഉതുപ്പിന്റെ ഭാര്യയും കുടുംബവും അബുദാബിയിലാണ് സ്ഥിരതാമസം. അവർ അവിടുത്തെ പ്രമുഖമായ സ്വകാര്യ ആശുപത്രിയിൽ നഴ്സിങ്ങ് ചീഫിന്റെ ചുമതലയുള്ളയാളാണ്. മൂന്ന് മക്കളും അബുദാബിയിൽ തന്നെയാണ് പഠിക്കുന്നത്.\nകുവൈറ്റിലേക്ക് നേഴ്സുമാരെ റിക്രൂട്ട് ചെയ്യാനുള്ള കരാർ ഉതുപ്പിനുണ്ടായിരുന്നു. കുവൈറ്റ് ആരോഗ്യമന്ത്രാലയത്തിനു കീഴിലുള്ള ആശുപത്രികളിലേക്ക് നഴ്സുമാരെ റിക്രൂട്ട് ചെയ്യാനുള്ള കരാറാണ് അൽ സറാഫയ്ക്ക് ലഭിച്ചിരുന്നത്. 1200 നഴ്സുമാരെ റിക്രൂട്ട് ചെയ്യാനുള്ള കരാറാണ് ലഭിച്ചിരുന്നത്. ഒരു ഉദ്യോഗാർഥിയിൽ നിന്നും 19,500 രൂപ വീതം സർവീസ് ചാർജ് ഇനത്തിൽ റിക്രൂട്ട്മെന്റിനായി ഈടാക്കാമെന്നായിരുന്നു വ്യവസ്ഥ. എന്നാൽ അൽ സറാഫ ഒരാളിൽനിന്ന് 19,50,000 രൂപയാണ് ഈടാക്കിയത്. ദശാംശം മായ്ച്ചുകളഞ്ഞശേഷമാണ് ഭീമമായ ഈ തട്ടിപ്പ് നടത്തിയത്. ഇതിനകം ഈ രീതിയിൽ 500ഓളം പേരെ ഉതുപ്പ് കുവൈറ്റിലെത്തിച്ചിട്ടുണ്ട്.\nകുവൈറ്റുമായി സർവ്വീസ് ചാർജ്ജിൽ ഉതുപ്പിന് കരാറില്ല. 19500 രൂപയേ വാങ്ങാവൂ എന്നത് ഇന്ത്യയിലെ നിയമമാണ്. ഇതിനെയാണ് ഉതുപ്പ് തന്ത്രപരമായി മറികടന്നത്. സാമ്പത്തിക കുറ്റകൃത്യമാണ് ഉതുപ്പ് നടത്തിയിട്ടുള്ളത്. ഇയാൾ റിക്രൂട്ട് ചെയ്തവർക്ക് കുവൈത്തിൽ ജോലി ചെയ്യുന്നതിൽ യാതൊരു തടസ്സവുമില്ല. എന്നാൽ, ഓരോരുത്തരിൽനിന്നും 19 ലക്ഷത്തിലേറെ തുക തട്ടിച്ചുവെന്ന ഗുരുതരമായ കുറ്റം ഉതുപ്പിനെതിരെ ഉയരുന്നുണ്ട്. ഈ തട്ടിപ്പിൽ കൊച്ചിയിൽ തന്നെ പ്രവർത്തിക്കുന്ന പ്രൊട്ടക്റ്റർ ഓഫ് എമിഗ്രന്റ്സിനും പങ്കുണ്ടെന്നാണ് സിബിഐ. അന്വേഷണത്തിൽ വ്യക്തമായിരിക്കുന്നത്.\nഓരോ ഏജൻസിയും എല്ലാ മാസവും എത്രപേരേ വിദേശത്തേക്ക് അയക്കുന്നു, എത്രരൂപ വാങ്ങുന്നു തുടങ്ങിയ കാര്യങ്ങളൊക്കെ അന്വേഷിച്ചുറപ്പിക്കേണ്ടത് കേന്ദ്ര സർക്കാരിന് കീഴിലുള്ള ഈ ഓഫീസാണ്. ഇതേത്തുടർന്ന് സി.ബി.എ ചാർജ് ചെയ്ത കേസ്സിൽ പ്രൊട്ടക്റ്റർ ഓഫ് എമിഗ്രന്റ്സ് മേധാവി അഡോൾഫ്സ് ലോറൻസാണ് ഒന്നാം പ്രതി. കേരളത്തിൽ രണ്ടിടത്തായി ശാഖകളുള്ള ബെസ്റ്റ് ബേക്കേഴ്സിന്റെ പാർട്ണർമാരിൽ ഒരാൾ കൂടിയാണ് ഉതുപ്പ്. ഇയാളുടെ പേരിൽ കോട്ടയം മണർകാട് പൊലീസ് സ്റ്റേഷനിൽ ഒരു വധശ്രമക്കേസും നിലവിലുണ്ട്. 2009ൽ ബന്ധുവായ യുവാവിനെ വെടിവച്ചുകൊലപ്പെടുത്താൻ ശ്രമിച്ചെന്നാണ് കേസ്.\nഉതുപ്പ് എന്ന കുറ്റവാളിക്കെതിരായ തെളിവുകൾ പുറത്തുകൊണ്ടുവരുന്നതിൽ മുഖ്യപങ്ക് വഹിച്ചത് കോട്ടയം പുതുപ്പള്ളി സ്വദേശി ജോൺ എം കുര്യാക്കോസ് എന്ന ജോജി. ജോജിയുടെ ഉതുപ്പുമായുള്ള ശത്രുതയാണ് പിന്നീട് ഇയാളുടെ സ്വത്ത് വിവരമടക്കമുള്ള സുപ്രധാന തെളിവുകൾ അന്വേഷണ സംഘത്തിന്റെ പക്കലെത്താൻ കാരണം. വർഷങ്ങൾക്ക് മുൻപ് ഉതുപ്പിന്റെ അവിഹിത ബന്ധത്തിന്റെ പേരിലുള്ള വഴക്കാണ് ഇവർ തമ്മിലുള്ള കടുത്ത ശത്രുതയിലേക്ക് വഴിമരുന്നിട്ടത്. തന്റെ അനുജന്റെ ഭാര്യയുമായുള്ള ഉതുപ്പിന്റെ രഹസ്യ ബന്ധം കണ്ടുപിടിച്ചതാണ് പ്രശനത്തിന്റെ തുടക്കം.ഉതുപ്പിന്റെ എല്ലാം എല്ലാമായ ഉമ്മൻ ചാണ്ടിയോട് പ്രതിപക്ഷ നേതാവായിരിക്കെ ജോജി പരാതി പറഞ്ഞതോടെ ശത്രുത വർദ്ദിച്ചു.ആളൊഴിഞ്ഞ പറമ്പിലിട്ട് ഉതുപ്പ് ജോജിയെ വെടി വച്ചതോടെ സംഭവം ക്രിമിനൽ കേസുമായി. മരണത്തെ മുഖാമുഖം കണ്ട് കോട്ടയം മെഡിക്കൽ കോളേജ് ആശുപത്രി വാസത്തിനൊടുവിൽ തലയിൽ തറച്ച ഒരു കഷണം വെടിയുണ്ടയുമായാണ് പിന്നീട് ജോജി ജീവിതത്തിലേക്ക് തിരിച്ച് വന്നത്.ഡോക്ടർമാർ പലരും ഒരു രക്ഷയുമില്ലെന്ന് വിധിയെഴുതിയിട്ടും തനിക്ക് ജീവിതത്തിലേക്ക് തിരിച്ച് വരാനായത് ചിലപ്പോൾ ഒരു നിയോഗമായിരിക്കാമെന്നാണ് ജോജി ഇപ്പോൾ കരുതുന്നത്.\nതലയിൽ തറച്ച വെടിയുണ്ടയോടൊപ്പം ഉതുപ്പ് വർഗീസ് എന്ന കൊടുംകുറ്റവാളിയോടുള്ള പകയും ജോജി അണയാതെ സൂക്ഷിച്ചു ഉതുപ്പിന്റെ അൽസറാഫ എന്ന കൊച്ചിയിലെ നഴ്സിങ്ങ് റിക്രൂട്ട്മെന്റ് സ്ഥാപനത്തിൽ ഇൻകം ടാക്സ് റെയ്ഡ് നടത്തിയതോടെയാണ് വർഗീസ് ഉതുപ്പ് എന്ന മണർക്കാട്ടുകാരൻ കുപ്രശസ്തിയോടെ വാർത്തകളിൽ നിറയുന്നത്.3കോടി രൂപയുടെ കള്ളപ്പണം അവിടെ നിന്ന് ആദായ നികുതി വകുപ്പ് പിടിച്ചെടിത്തതോടെ പിന്നെ ജോജിയും ഉതുപ്പിനെതിരായ തന്റെ ''പണി''തുടങ്ങി. ഇയാൾ നഴ്സിങ്ങ് റിക്രൂട്ട്മെന്റ് സ്ഥാപനം നടത്തി പാവപ്പെട്ട നഴ്സുമാരെ കബളിപ്പിക്കുകയാണെന്ന് അതിന് എത്രയോ മുൻപ് താൻ സംസ്ഥാന സർക്കാർ വകുപ്പുകളെ അറിയിച്ചിരുന്നു എന്ന് ജോജി പറയുന്നു.\nഉമ്മൻ ചാണ്ടിയോട് പോലും നിരവധി തവണയാണ് ഈ വിഷയവുമായി ബന്ധപ്പെട്ട് ജോജി പരാതിയുമായത്. അപ്പോഴെല്ലാം ഉമ്മൻ ചാണ്ടി തന്നെ കണ്ട ഭാവം പോലും നടിച്ചില്ലെന്ന് ജോജി ആരോപിച്ചിരുന്നു. ഇത്രയെല്ലാം തട്ടിപ്പ് നടത്തിയ വർഗീസ് ഉതുപ്പിന് ഉമ്മൻ ചാണ്ടി എമേർജിങ്ങ് കേരള പദ്ധതിയിൽ ഉൾപ്പെടുത്തി ഭൂമി നൽകാനായി ശ്രമിച്ചിരുന്നതായും ഇത് വിവാദമായതോടെ പിൻവലിക്കുകയായിരുന്നു എന്നും അദ്ദേഹം പറയുന്നു. കേവലം എൽഐസി ഏജന്റായിരുന്ന വർഗീസ് ഉതുപ്പ് കോടികളുടെ ഇടപാട് നടത്തുന്ന വ്യവസായിയായി മാറിയത് വളരെ പെട്ടന്നായയോരുന്നു. ചുരുങ്ങിയ കാലം കൊണ്ടുള്ള വളർച്ചയുടെ കാരണം അന്വേഷിക്കാൻ പോലും അധികൃതർ രേഖാമൂലം പരാതി കിട്ടുന്നത് വരെ തയ്യാറായിരുന്നില്ല.\nപുതുപ്പള്ളിക്കാരൻ ഉതുപ്പിന് നിരവധി തവണ ഹാജരാകാൻ സിബിഐ നോട്ടീസ് അയച്ചിട്ടും അയാൾ മുങ്ങി നടക്കുകയായിരുന്നു. വർഗീസിന്റെ മുഴുവൻ സ്വത്ത് വിവരങ്ങളും രേഖകൾ സഹിതം ജോജി എൻഫോഴ്സ്മെന്റിനും സിബിഐക്കും കൈമാറി. റിക്രൂട്ട് നടത്തിപ്പിൽ ക്രമക്കേടുണ്ടെന്ന് നിരവധി പ്രാവശ്യം ഉമ്മൻ ചാണ്ടിയെ നേരിൽ കണ്ടു പറഞ്ഞിട്ടും യാതിരു ഫലവുമുണ്ടായില്ല. അതേസമയം തന്റെ ആരോപണങ്ങളെല്ലാം ശരി വയ്ക്കുന്നതായിരുന്നു പിന്നീട് പ്രൊട്ടക്ടർ ഓഫ് എമിഗ്രെന്റ്സിന്റെ അറസ്റ്റോടെ തെളിഞ്ഞതെന്നു ജോജി മറുനാടൻ മലയാളിയോട് പറഞ്ഞിരുന്നു.


തന്നില് നിന്ന് അകലുന്നതായി തോന്നി; സുഹൃത്തിന്റെ ദേഹത്ത് പെട്രോള് ഒഴിച്ചു | man attempt to set ablaze girl friend\nതന്നില് നിന്ന് അകലുന്നതായി തോന്നി; സുഹൃത്തിന്റെ ദേഹത്ത് പെട്രോള് ഒഴിച്ചു\nApr 17, 2019, 11:05 AM IST\nകഴിഞ്ഞ മാസം 14-നാണ് കേസിനാസ്പദമായ സംഭവം.\nകൊച്ചി: സ്‌കൂട്ടറിൽ സഞ്ചരിച്ചിരുന്ന പെൺകുട്ടികളെ തടഞ്ഞുനിർത്തി ദേഹത്ത് പെട്രോളൊഴിച്ച് തീകൊളുത്തി കൊലപ്പെടുത്താൻ ശ്രമിച്ച കേസിൽ പ്രതി പിടിയിൽ. പാലക്കാട് കുഴൽമന്ദം തച്ചമ്പാറ ഭാഗത്ത് പൂവത്തിങ്കൽ വീട്ടിൽ മനു (24) ആണ് അറസ്റ്റിലായത്. അബുദാബിയിൽ ഒരു ഷിപ്പിങ് കമ്പനിയിൽ സേഫ്റ്റി ഓഫീസറാണ് ഇയാൾ. വിവാഹാഭ്യർഥന നിരസിച്ചതാണ് കാരണമെന്ന് സിറ്റി പോലീസ് കമ്മിഷണർ എസ്. സുരേന്ദ്രൻ പറഞ്ഞു. വധശ്രമത്തിനാണ് കേസ്.\nകഴിഞ്ഞ മാസം 14-നാണ് കേസിനാസ്പദമായ സംഭവം. നഗരത്തിലെ ഒരു മാളിൽ ജോലി ചെയ്യുന്ന പെൺകുട്ടി, പിന്നിൽ കൂട്ടുകാരിയെ ഇരുത്തി സ്‌കൂട്ടറിൽ വൈകീട്ട് 7.40-ഓടെ താമസസ്ഥലത്തേക്ക് മടങ്ങുകയായിരുന്നു. പനമ്പിള്ളി നഗറിൽ എത്തിയപ്പോൾ പിന്നിൽ ബൈക്കോടിച്ച് വന്നയാൾ ഹോണടിച്ച് സ്‌കൂട്ടർ നിർത്താൻ ആവശ്യപ്പെട്ടു. ഇയാൾ സ്‌കൂട്ടറിനു കുറുകെ ബൈക്ക് നിർത്തുകയും ചെയ്തു. ഹെൽമെറ്റ് വെച്ച് മുഖം മറച്ചിരുന്നു. കൈയിലുണ്ടായിരുന്ന കുപ്പിയിൽനിന്ന് പെട്രോൾ പെൺകുട്ടിയുടെ ദേഹത്തേക്കൊഴിച്ചു. തീ കൊളുത്താൻ കഴിയുന്നതിനു മുമ്പ് പെൺകുട്ടികൾ സ്‌കൂട്ടർ മറിച്ചിട്ട് ഉച്ചത്തിൽ നിലവിളിച്ച് എതിർവശത്തേക്ക് ഓടി. ഈ സമയം ആളുകൾ ഓടിക്കൂടിയതിനാൽ പ്രതി ബൈക്കിൽ സ്ഥലംവിട്ടു. തുടർന്നുള്ള അന്വേഷണത്തിലാണ് പ്രതി കുടുങ്ങിയത്.\nകേസിനെക്കുറിച്ച് പോലീസ് പറയുന്നതിങ്ങനെ: ഊട്ടിയിൽ വളർന്ന മലയാളിയാണ് പെൺകുട്ടി. പ്രതിയുടെ അകന്ന ബന്ധുവുമാണ്. ഇവർ തമ്മിൽ അഞ്ചുവർഷമായി സൗഹൃദമുണ്ട്. പഠനകാലത്ത് കോയമ്പത്തൂർ, പാലക്കാട് എന്നിവിടങ്ങളിൽവെച്ച് കാണുമായിരുന്നു. ഇൻസ്ട്രുമെന്റേഷനിൽ ഡിപ്ലോമയെടുത്ത യുവാവിന് അബുദാബിയിൽ ജോലി ലഭിച്ച് 2017 ജനുവരിയിൽ പോയി. പെൺകുട്ടി കൊച്ചിയിലേക്ക് വന്നു. രാവിലെ ഒരു മണിക്കൂർ ഏവിയേഷൻ കോഴ്‌സ് പഠനവും തുടർന്ന് മാളിൽ ജോലിയുമായിരുന്നു. ഇതിനിടെ പെൺകുട്ടി തന്നിൽനിന്ന് അകലുന്നതായി പ്രതിക്ക് തോന്നി. മറ്റൊരാൾ പെൺകുട്ടിയോട് വിവാഹാഭ്യർഥന നടത്തുകയും ചെയ്തു. ഇതെല്ലാമറിഞ്ഞ പ്രതി ഈ വർഷം ജനുവരിയിൽ കൊച്ചിയിലെത്തി. വിവാഹാഭ്യർഥന നടത്തി. എന്നാൽ പെൺകുട്ടി താത്‌പര്യം കാണിച്ചില്ല. വിവാഹം നടക്കില്ലെന്ന് മനസ്സിലായ ഇയാൾ അബുദാബിക്ക് മടങ്ങി. തുടർന്നാണ് പെട്രോൾ ഒഴിച്ച് കൊലപ്പെടുത്താൻ തീരുമാനിച്ചത്. ഏപ്രിൽ 11-ന് തിരുവനന്തപുരം വിമാനത്താവളത്തിലെത്തിയ പ്രതി ബസിൽ കോയമ്പത്തൂരെത്തി. അവിടെ നിന്ന് ബൈക്ക് വാടകയ്ക്കെടുത്താണ് കൊച്ചിയിലെത്തിയത്. രണ്ടു ദിവസം നിരീക്ഷിച്ച ശേഷമാണ് കൊലപാതക ശ്രമം നടത്തിയത്. പിന്നീട് അബുദാബിയിലേക്ക് മടങ്ങിയ പ്രതിയെ പോലീസ് തിരിച്ചറിഞ്ഞെങ്കിലും ഇയാൾ വരാൻ കൂട്ടാക്കിയില്ല. തുടർന്ന് ഇയാളുടെ കമ്പനിയിലടക്കം ബന്ധപ്പെട്ടാണ് നാട്ടിലേക്ക് വരുത്തിയത്. നെടുമ്പാശ്ശേരിയിൽ വന്നിറങ്ങിയ പ്രതിെയ ചൊവ്വാഴ്ച രാവിലെ ഒമ്പതരയോടെയാണ് അറസ്റ്റ് ചെയ്തത്.\ncontent highlights: man attempt to set ablaze girl friend


തലമുടിയുടെ പേരില് വരെ 'വിവേചനം'; പോരാട്ടവുമായി സ്ത്രീകൾ | women are fighting back against hair oppression\nThiruvananthapuram, First Published 16, Dec 2019, 9:45 AM\n'വിവേചനം' എന്ന വാക്കാണ് ഇന്ന് നാം ഏറ്റവും കൂടുതല് കേള്‍ക്കുന്നത്. ചിലയിടങ്ങളില് മതത്തിന്‍റെയും ജാതിയുടെയും പേരിലുളള വിവേചനമാണെങ്കില് മറ്റിടങ്ങളില് നിറത്തിന്‍റെ പേരിലും എന്തിന് തലമുടിയുടെ പേരിലുമാണ്. നിറത്തിന്‍റെ പേരിലുള്ള വിവേചനം പോലെതന്നെ തലമുടിയുടെ വിവേചനവും വളരെ അപമാനകരമാണ്.\n'വിവേചനം' എന്ന വാക്കാണ് ഇന്ന് നാം ഏറ്റവും കൂടുതല് കേള്‍ക്കുന്നത്. ചിലയിടങ്ങളില് മതത്തിന്‍റെയും ജാതിയുടെയും പേരിലുളള വിവേചനമാണെങ്കില് മറ്റിടങ്ങളില് നിറത്തിന്‍റെ പേരിലും എന്തിന് തലമുടിയുടെ പേരിലുമാണ്. നിറത്തിന്‍റെ പേരിലുള്ള വിവേചനം പോലെതന്നെ തലമുടിയുടെ പേരിലുള്ള വിവേചനവും വളരെ അപമാനകരമാണ്. പണ്ട് ആഫ്രിക്കക്കാർ അമേരിക്കയിൽ എത്തുന്ന കാലത്ത് മുടിയുടെ പേരിലുളള വിവേചനം ഉണ്ടായിരുന്നെങ്കിലും ഇന്ന് ആ പുരോഗമന രാജ്യത്ത് ഇത് അംഗീകരിക്കാൻ കഴിയാത്ത രീതിയിൽ രൂക്ഷമായിരിക്കുകയാണ്. സ്വാഭാവികമായ തലമുടി നിലനിർത്താനുളള സ്വാതന്ത്ര്യത്തിനുവേണ്ടിയുളള അമേരിക്കയിലെ പുതിയ മുന്നേറ്റത്തെ കുറിച്ചാണ് പറഞ്ഞുവരുന്നത്.\nകഴിഞ്ഞയാഴ്ച സെനറ്റർ കാറി ബൂക്കർ സംസ്ഥാന തലത്തിൽ വിവേചനത്തിനെതിരെയുള്ള നിയമം അവതരിപ്പിച്ചു. 'ദ് ക്രൗൺ ആക്റ്റ്' എന്നാണ് മുടിയുടെ പേരിലുള്ള വിവേചനത്തിനെതിരെയുള്ള നിമയം അറിയപ്പെടുന്നത്. സ്വാഭാവികമായ മുടി നിലനിർത്താനുള്ള അവകാശമാണ് ഈ നിയമം ആവശ്യപ്പെടുന്നത്. കലിഫോർണിയയാണ് ഈ നിയമം ആദ്യമായി നടപ്പാക്കിയത്. ന്യൂയോർക്കും ന്യൂ ജേഴ്സിയും പിന്നീട് ഈ നിയമം നടപ്പാക്കാന് തീരുമാനമെടുത്തു.\nബോസ്റ്റണിൽ താമസിക്കുന്ന തമേക്ക അർമാൻഡോ എന്ന ആഫിക്കൻ വംശജയായ സ്ത്രീ പറയുന്നത് സ്കൂളിലും ജോലിസ്ഥലത്തുമൊക്കെ താൻ ഒട്ടേറെത്തവണ മുടിയുടെ സ്റ്റൈൽ മറ്റിയിട്ടുണ്ട് എന്നാണ്. മറ്റുള്ളവരെപ്പോലെയാകാനാണ് ഈ മാറ്റങ്ങളെല്ലാം. അല്ലെങ്കിൽ അപമാനിക്കപ്പെടുകയും ഒറ്റപ്പെടുത്തുകയും ചെയ്യുമെന്നത് തന്നെയാണ് കാരണം എന്നും അവര് പറയുന്നു.\nവിവേചനത്തിന്‍റെ പേര് പറഞ്ഞ് അമേരിക്കയിലെ ഹെയർ ക്ലിനിക്കുകള് എല്ലാം പണം വാരുന്നു. മുടിയുടെ രൂപമാറ്റമാണ് ഇവിടങ്ങളില് പ്രധാനമായും നടക്കുന്നത്. ഇവിടെയെത്തുന്നവരില് ഭൂരിപക്ഷവും കറുത്ത വർഗക്കാരായ സ്ത്രീകളാണ് എന്നതാണ് പ്രത്യേകത. ചുരുണ്ട തലമുടി സ്ട്രേയിറ്റാണ് പലരും ചെയ്യുന്നത്. അമേരിക്കയിൽ ഒരു കറുത്ത വർഗക്കാരി തന്‍റെ മുടിയുടെ സ്റ്റൈൽ മാറ്റാൻ 80 ശതമാനം സാധ്യതയുണ്ടെന്നാണ് പുതിയൊരു പഠനം പോലും പറയുന്നത്. എന്‍റെ മുടി എന്‍റെ സ്വന്തമെന്നും അതെനിക്ക് ഇഷ്ടം പെലെ വളർത്താമെന്നും സംരക്ഷിക്കാമെന്നുമുള്ള അവകാശം എന്നാണോ ലഭിക്കുന്നത് ആ കാലത്തിനുവേണ്ടിയാണ് ഇപ്പോഴത്തെ നിയമനിർമാണം.\nസ്വാഭവികമായ മുടി ഒരാളുടെ വ്യക്തിത്വത്തിന്‍റെ കൂടി ഭാഗൃമാണ്. എന്നാല് കറുത്ത വർഗക്കാർക്ക് അതിനുള്ള അവകാശമില്ലെന്നതാണ് വ്യാപക പ്രതിഷേധത്തിന് കാരണം. പ്രശസ്തമായ ഒരു റിയാലിറ്റി ഷോയുടെ വിധികർത്താവ് സ്ഥാനത്ത് നിന്ന് അടുത്തിടെ നടി ഗബ്രിയേല യൂണിയൻ പിൻമാറാനുള്ള കാരണവും തലമുടിയാണ്. ഗബ്രിയേലയുടെ മുടിയുടെ സ്റ്റൈൽ കറുത്തവർഗക്കാരുമായി സാമ്യമുള്ളതാണെന്നാണ് അധികൃതർ കാരണമായി പറഞ്ഞത്.\nwomen are fighting back against hair discrimination\nതലമുടിയുടെ പേരില് വരെ വിവേചനം


പിന്‍വാതില് നിയമനങ്ങള്‍ക്കെതിരെ പ്രചാരണം നടത്തും : ചെന്നിത്തല | Future Kerala\nപിന്‍വാതില് നിയമനങ്ങള്‍ക്കെതിരെ പ്രചാരണം നടത്തും : ചെന്നിത്തല\nതിരുവനന്തപുരം: സിപിഎമ്മിന്റെ നേതൃത്വത്തിലുള്ള എല്‍ഡിഎഫ് സര്‍ക്കാര് നടത്തുന്ന പിന്‍വാതില് നിയമനങ്ങള്‍ക്കെതിരെ വിപുലമായ പൊതുപ്രചാരണം നടത്തുമെന്ന് പ്രതിപക്ഷനേതാവ് രമേശ് ചെന്നിത്തല. സംസ്ഥാനത്ത് അധികാരത്തിലെത്തിയാല് ഇതുസംബന്ധിച്ച കേസുകള് പരിശോധിക്കും. സര്‍ക്കാര് നടത്തിയത് പിന്‍വാതില് നിയമനങ്ങളുടെ ഒരു ഘോഷയാത്രതന്നെയാണ്. ഇത് സംസ്ഥാനത്തെ വിദ്യാസമ്പന്നരും തൊഴില്‍രഹിതരുമായ യുവജനങ്ങളോട് കാട്ടിയ കൊടിയ വഞ്ചനയാണ്.\nരമേശ് ചെന്നിത്തല നയിക്കുന്ന ഐശ്വര്യ കേരളയാത്രക്കിടെ കോഴിക്കോട് മാധ്യമങ്ങളോട് സംസാരിക്കുകയായിരുന്നു അദ്ദേഹം.\nകേരളത്തിലെ യുവജനങ്ങള് നേരിടുന്ന ഈ കൊടിയ പ്രശ്‌നത്തിനെതിരെ കോണ്‍ഗ്രസും യുഡിഎഫും പ്രതിഷേധവുമായി തെരുവിലിറങ്ങും. സംസ്ഥാന പബ്ലിക് സര്‍വീസ് കമ്മീഷന് തയ്യാറാക്കിയ റിക്രൂട്ട്മെന്റ് ലിസ്റ്റുകള്‍ക്ക് ഇന്ന് പ്രയോജനമില്ല. സര്‍ക്കാര് ജോലികളില് ഭൂരിഭാഗവും എല്‍ഡിഎഫ് സര്‍ക്കാര് പിന്‍വാതിലിലൂടെയാണ് നല്‍കുകയെന്നും കോണ്‍ഗ്രസ് നേതാവ് പറഞ്ഞു.\nമുഖ്യമന്ത്രിയുടെ കീഴിലുള്ള വകുപ്പായ സെന്റര് ഫോര് ഡെവലപ്മെന്റ് ഓഫ് ഇമേജിംഗ് ടെക്നോളജിയില് (സി-ഡിറ്റ്) നിയമിച്ച 118 താല്‍ക്കാലിക തൊഴിലാളികളെയും സ്ഥിരപ്പെടുത്തിയതായും അദ്ദേഹം പറഞ്ഞു. ബുധനാഴ്ച നടന്ന മന്ത്രിസഭാ യോഗത്തിലാണ് ഈ നടപടി കൈക്കൊണ്ടത്. ധനകാര്യവകുപ്പിന്റെ എതിര്‍പ്പ് അവഗണിച്ചായിരുന്നു ഈ നീക്കം.\nസംസ്ഥാനത്ത് അധികാരത്തില് തിരിച്ചെത്തിയാല് എല്ലാ പിന് വാതില് നിയമനങ്ങളും പുനഃപരിശോധിക്കുമെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രനും പറഞ്ഞു. ദരിദ്രരും വിദ്യാസമ്പന്നരുമായ തൊഴിലില്ലാത്ത യുവാക്കളുടെ ചെലവില് എല്‍ഡിഎഫ് സര്‍ക്കാര് വന്‍തോതില് പക്ഷപാതം നടത്തുകയാണ്. ഈ നടപടികള് തൊഴില്‍രഹിതരായ യുവജനത ക്ഷമിക്കില്ലെന്നും അദ്ദേഹം കൂട്ടിച്ചേര്‍ത്തു.\nPrevious കേരളത്തില് പ്രതിവര്‍ഷം 66000 പുതിയ അര്‍ബുദ രോഗികള് : മുഖ്യമന്ത്രി\nNext ട്രാവല് ആപ്പ് കണ്‍ഫിംടിക്കറ്റിനെ ഇക്‌സിഗോ ഏറ്റെടുക്കുന്നു


വിപണിയില് മരുന്നിന് കടുത്ത ക്ഷാമം | Licences of four wholesale drug dealers suspended - Malayalam Oneindia\nവിപണിയില് മരുന്നിന് കടുത്ത ക്ഷാമം\nPublished: March 27 2005, 5:30 [IST]\nതിരുവനന്തപുരം: മൂല്യ വര്‍ദ്ധിത നികുതിക്കെതിരായ സമരം സംസ്ഥാനത്ത് മരുന്ന് ക്ഷാമം രൂക്ഷമാക്കുന്നു. ജ-ീവന് രക്ഷാ മരുന്നുകള് പോലും ലഭ്യമല്ലാത്ത അവസ്ഥയില് വ്യാജ- ബ്രാന്‍ഡുകള് വിപണിയില് പിടി മുറുക്കുകയാണ്.\nഅതിനിടെ ആവശ്യമായ സ്റോക്കില്ലാത്ത മരുന്ന് വ്യാപാരികളുടെ ലൈസന്‍സ് റദ്ദാക്കാന് അധികൃതര് നടപടികള് സ്വീകരിച്ചുവരികയാണ്. കോഴിക്കോട് നാല് മരുന്ന് വ്യാപാരികളുടെ ലൈസന്‍സ് ഇക്കാരണത്താല് റദ്ദാക്കി. കൂടുതല് സ്റോക്ക് പരിശോധന നടത്താന് ഉദ്യോസസ്ഥര്‍ക്ക് മന്ത്രിതല നിര്‍ദേശം നല്‍കിയിട്ടുണ്ട്.\nപ്രമേഹ രോഗത്തിനുള്ള ഇന്‍സുലിന് വിപണിയില് ലഭ്യമാണ്. എന്നാല് രക്തസമ്മര്‍ദ്ദത്തിനും ഹൃദ്രോഗത്തിനുമുള്ള മരുന്നുകളും ആന്റിബയോട്ടിക്കുകളും കിട്ടാനില്ല. ഇത് രൂക്ഷമായ ആരോഗ്യ പ്രശ്നങ്ങള് ഉണ്ടാക്കിയിട്ടുണ്ട്.\nവാറ്റില് മരുന്നിന്റെ നികുതി നാല് ശതമാനം കൂട്ടിയത് മരുന്നു കമ്പനികളുടെ സമരത്തിന് ഇടയാക്കിയിരുന്നു. എന്നാല് സര്‍ക്കാര് വിട്ടുവീഴ്ചയ്ക്ക് തയ്യാറായതിനെ തുടര്‍ന്ന് സമരം പിന്‍വലിച്ചെങ്കിലും മരുന്നുകള് ലഭ്യമാകാത്തതിന് പിന്നില് ഗൂഢാലോചനയാണെന്ന് കരുതപ്പെടുന്നു. വ്യാജ- മരുന്നുകള് വിപണി കൈയടക്കുമ്പോള് അതിന് നിയന്ത്രണമിടാന് അധികൃതരും കാര്യമായി ശ്രമം നടത്തുന്നില്ല.\nവാറ്റ് സംബന്ധിച്ച ആശങ്കകള് മാറ്റാന് ചില്ലറ മരുന്നു വ്യാപാരികള് ധനമന്ത്രി വക്കം പുരുഷോത്തമനുമായി തിങ്കളാഴ്ച ചര്‍ച്ച നടത്തും. ഇതില് പ്രശ്നപരിഹാരം ഉണ്ടാകുമെന്നാണ് കരുതുന്നത്.\nStory first published: Sunday, March 27, 2005, 5:30 [IST]


അടുത്തെങ്ങാനും പൂത്തുലഞ്ഞ കണിക്കൊന്ന ഉള്ളവർ അറിഞ്ഞിരിക്കാൻ...!! - Creator Pen\nഅടുത്തെങ്ങാനും പൂത്തുലഞ്ഞ കണിക്കൊന്ന ഉള്ളവർ അറിഞ്ഞിരിക്കാൻ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


ന്യൂനമര്‍ദ്ദം ചുഴലിക്കാറ്റായി, രാത്രിയോടെ ടൗട്ടേ ശക്തിപ്രാപിക്കും; വടക്കന് ജില്ലകളില് അതിതീവ്ര ജാഗ്രത - Newsrupt\nന്യൂനമര്‍ദ്ദം ചുഴലിക്കാറ്റായി, രാത്രിയോടെ ടൗട്ടേ ശക്തിപ്രാപിക്കും; വടക്കന് ജില്ലകളില് അതിതീവ്ര ജാഗ്രത\nതിരുവനന്തപുരം: അറബിക്കടലില് രൂപംകൊണ്ട ന്യൂനമര്‍ദ്ദം ടൗട്ടേ ചുഴലിക്കാറ്റായി മാറി. കണ്ണൂരിന്റെ തീരപ്രദേശത്തുനിന്നും 290 കിമീ അകലെയാണ് ടൗട്ടേയുടെ സഞ്ചാര പാത. 24 മണിക്കൂറില് ചുഴലിക്കാറ്റ് ശക്തിപ്രാപിക്കും. വടക്കന് കേരളത്തിലെ അഞ്ച് ജില്ലകളിലും റെഡ് അലെര്‍ട്ടാണ്.\nമധ്യകേരളത്തിലും വടക്കന് കേരളത്തിലും കാറ്റും മഴയും ശക്തമാകുമെന്നാണ് കാലാവസ്ഥാ നിരീക്ഷണ കേന്ദ്രം അറിയിച്ചിട്ടുള്ളത്. മധ്യകേരളത്തില് ഓറഞ്ച് അലെര്‍ട്ടും പ്രഖ്യാപിച്ചിട്ടുണ്ട്.\nകണ്ണൂരില് ശക്തിയായ മഴ തുടരുകയാണ്. കണ്ണൂര്, കാസര്‍കോട് ജില്ലകളില് അതീവ ജാഗ്രതയുണ്ടാവണമെന്ന് നിര്‍ദ്ദേശമുണ്ട്.\nഗുജറാത്ത് തീരത്തേക്കാണ് ടൗട്ടേ നീങ്ങുന്നത്. മെയ് 18 ഓടുകൂടി ഗുജറാത്ത് തീരത്തിന് അടുത്തെത്തും. ഇന്ന് രാത്രിയോടെ അതിതീവ്ര ചുഴലിക്കാറ്റായി രൂപം മാറും. മണിക്കൂറില് 130 കിമീ വേഗതയില് കാറ്റിന് സാധ്യതയുണ്ട്. കര്‍ണാടക, ഗോവ മഹാരാഷ്ട്ര, ഗുജറാത്ത് എന്നിവിടങ്ങളില് ജാഗ്രതാ നിര്‍ദ്ദേശം നല്‍കിയിട്ടുണ്ട്. ഗുജറാത്ത് തീരത്തുനിന്നും ചുഴലിക്കാറ്റ് രാജസ്ഥാനിലേക്ക് കടന്നേക്കുമെന്നാണ് കാലാവസ്ഥാ നിരീക്ഷണ കേന്ദ്രം വിലയിരുത്തുന്നത്.\nചുഴലിക്കാറ്റിന്റെ പശ്ചാത്തലത്തില് കപ്പല് ഗതാഗതം നിര്‍ത്തിവെച്ചിരിക്കുകയാണ്. ചുഴലിക്കാറ്റ് ശക്തമാവുന്നതോടെ സ്വീകരിക്കേണ്ട മുന്നൊരുക്കങ്ങളെക്കുറിച്ച് വിലയിരുത്താന് പ്രധാനമന്ത്രി യോഗം വിളിച്ചിട്ടുണ്ട്.


യൂറോപ്യന്മാരെ കടിച്ചുകുടഞ്ഞ തെര്‍ഗാനയിലെ സിംഹങ്ങള് – Chandrika Daily\nBy chandrika Wednesday June 20, 2018 01:39 am\nയൂറോപ്യന്മാരെ കടിച്ചുകുടഞ്ഞ തെര്‍ഗാനയിലെ സിംഹങ്ങള്\nപോളണ്ട് 1 സെനഗല്2മാച്ച് റിവ്യൂ മുഹമ്മദ് ഷാഫി ഒരു ആഫ്രിക്കന് ടീമും യൂറോപ്യന് ടീമും തമ്മിലുള്ള മത്സരത്തില് ഹൃദയം എപ്പോഴും ആഫ്രിക്കക്കാര്‍ക്കൊപ്പമാണ് നില്‍ക്കുക….\nപോളണ്ട് 1 സെനഗല് 2\nഒരു ആഫ്രിക്കന് ടീമും യൂറോപ്യന് ടീമും തമ്മിലുള്ള മത്സരത്തില് ഹൃദയം എപ്പോഴും ആഫ്രിക്കക്കാര്‍ക്കൊപ്പമാണ് നില്‍ക്കുക. ഇപ്രാവശ്യമാണെങ്കില് പൂര്‍ണ മനസ്സോടെ ആഫ്രിക്ക എന്നു വിളിക്കാവുന്ന ടീം രണ്ടേ ഉള്ളൂ; ഒന്ന് നൈജീരിയയും മറ്റൊന്ന് സെനഗലും. നൈജീരിയ അര്‍ജന്റീന കളിക്കുന്ന ഗ്രൂപ്പിലായതിനാല് അവരുടെ വീരേതിഹാസങ്ങളെ താലോലിക്കാനുള്ള മാനസികാവസ്ഥയിലല്ല. പ്രത്യേകിച്ചും മെസ്സിയും സംഘവും ആദ്യമത്സരം സമനില വഴങ്ങിയതിന്റെ സമ്മര്‍ദത്തില് നില്‍ക്കുമ്പോള്. അതുകൊണ്ട് ഇക്കൊല്ലത്തെ എന്റെ ആഫ്രിക്കന് ടീം സെനഗല് തന്നെ.\nകൊളംബിയജപ്പാന് മത്സരം നല്‍കിയ ത്രില്ലിലായിരുന്നുവെങ്കിലും പോളണ്ട്ആഫ്രിക്ക മത്സരം ഒഴിഞ്ഞിരുന്ന് കാണാനുള്ള സാഹചര്യമുണ്ടായിരുന്നില്ല. ഒരു കണ്ണ് ജോലി ചെയ്യുന്ന ലാപ്‌ടോപ്പിനും മറ്റേത് കളി ലൈവ് സ്ട്രീം ചെയ്യുന്ന മൊബൈലിനും വിട്ടുകൊടുത്തായിരുന്നു കാഴ്ച. എങ്കിലും ഇരിപ്പിടത്തില് ഉറച്ചിരിക്കാന് അനുവദിക്കാത്ത വിധം ഉദ്വേഗഭരിതമായിരുന്നു കളി തുടക്കംമുതല്‍ക്കേ. ഉയരത്തിന്റെയും മികച്ച കളിക്കാരുടെയും ആനുകൂല്യമുള്ള പോളണ്ടുകാര്‍ക്കൊപ്പം തുടക്കം മുതലേ തെര്‍നാഗയിലെ സിംഹങ്ങള് കട്ടക്കു കട്ട നില്‍ക്കുന്നുണ്ടായിരുന്നു. 442 ശൈലിയില്, മിഡ്ഫീല്‍ഡര്‍മാരായ സദിയോ മാനെയിലും ഇദ്രിസേ ഗ്വേയിലുമായിരുന്നു എന്റെ നോട്ടം. സ്‌െ്രെടക്കര്‍മാരായ മാമെ ദിയൂഫും എംബയെ നിയാങുമാണ് പക്ഷേ, പോളണ്ടിന് വരാനിരിക്കുന്ന സംഭവങ്ങളുടെ ആദ്യസൂചനകള് നല്‍കിയത്. ഇടതുവിങില് നിന്ന് നിയാങും മാനെയും ക്രോസുകള് നല്‍കിക്കൊണ്ടിരുന്നെങ്കിലും ഗോള്‍കീപ്പര് ചെസ്‌നിയും പിച്ചെക്ക് അടക്കമുള്ള ഡിഫന്‍സും അവയെ നേരിട്ടു.\nലെവന്‍ഡോവ്‌സ്‌കി, ബ്ലാച്ചികോവ്‌സ്‌കി, പിച്ചെക്ക്, ചെസ്‌നി, മിലിക്, കാമില് ഗ്രോസിക്കി തുടങ്ങിയ വന്‍താര നിര തന്നെയുണ്ടെങ്കിലും പിന്‍കാലിലൂന്നിയാണ് പോളണ്ട് തുടങ്ങിയത്. സെനഗല് അതിന് അവരെ നിര്‍ബന്ധിക്കുകയായിരുന്നു എന്നതാണ് സത്യം. മാനെയുടെ നേരെ എതിര്‍ധ്രുവത്തില് ഇസ്മാലിയ സാറും ശരവേഗത്തില് ഓടിക്കയറുകയും മധ്യത്തിലേക്ക് പാസുകള് നല്‍കുകയും ചെയ്യുന്നുണ്ടായിരുന്നു. പോളണ്ടിന്റെ താല്‍ക്കാലിക ഭാഗ്യത്തിന് ഗോള് ഏരിയയില് സെനഗല് താളം കണ്ടെത്തിയില്ല. നിയാങിന്റെ ഒരു മികച്ച ത്രൂപാസ് വെറുതെയായിപ്പോകുന്നതും കണ്ടു.\nഅതിവേഗത്തിലുള്ള ആക്രമണങ്ങളായിരുന്നു പോളണ്ടിന്റെയും രീതി. ബ്ലാച്ചികോവ്‌സ്‌കിയും ലെവന്‍ഡോവ്‌സ്‌കിയുമാണ് ഭീഷണി സൃഷ്ടിച്ചത്. പക്ഷേ, കൂലിബാലിയും സാലിഫ് മാനെയും ശരിക്കും മതില് കെട്ടുക തന്നെ ചെയ്തു. പോരാത്തതിന് കീപ്പര് എന്‍ദിയായെയുടെ കിടിലന് റിഫഌ്‌സും. ക്ലിയര് കട്ട് ചാന്‍സുകള് പിറന്നില്ലെങ്കിലും ആര്‍ക്കും വേണമെങ്കിലും ഗോളടിക്കാം എന്നതായിരുന്നു സ്ഥിതി.\nസെനഗലിന്റെ ആദ്യഗോളില് നിറയെ ഭാഗ്യമുണ്ടായിരുന്നെങ്കിലും അതവര് അര്‍ഹിച്ചതു തന്നെയായിരുന്നു. ബോക്‌സിനു പുറത്തുവെച്ച് മാനെയുടെ പാസ് സ്വീകരിച്ച ഗ്വേ, മുമ്പിലുള്ള സ്വന്തം കളിക്കാരെ ഗൗനിക്കാതെയാണ് വലതുപോസ്റ്റ് ലക്ഷ്യമാക്കി ഷോട്ടുതിര്‍ത്തത്. ചെസ്‌നി അതിനനുസരിച്ച് സ്വയം പൊസിഷന് ചെയ്യുകയും ചെയ്തു. പക്ഷേ, വലിയൊരു ഡിഫഌനിലൂടെ പന്ത് വലയിലായി. മാനെക്ക് നല്‍കുന്നതിനായി പോളിഷ് താരത്തെ ശരീരം കൊണ്ട് തോല്‍പ്പിച്ച് നിയാങ് പന്ത് സ്വന്തമാക്കുന്നതായിരുന്നു ശരിക്കും ക്ലാസ് സീന്.\nഅപ്രതീക്ഷിത ഗോളില് പോളണ്ട് ഉണര്‍ന്നെങ്കിലും ആഫ്രിക്കന് നിര ജാഗരൂകരായിരുന്നു. എത്ര കണിശതയോടെയാണ് സെനഗല് കീപ്പര് ലെവന്‍ഡോവ്‌സ്‌കിയുടെ ഫ്രീകിക്ക് തട്ടിയകറ്റിയത്. പോളണ്ട് കൂട്ടത്തോടെ ആക്രമിക്കുമ്പോള് ആറു പേരുമായി ബോക്‌സ് കവര് ചെയ്യാന് സെനഗല് പ്രത്യേകം ശ്രദ്ധിക്കുന്നുണ്ടായിരുന്നു. ജാഗ്രതയില് നിന്നുതന്നെയാണ് രണ്ടാം ഗോളും വന്നത്. എതിര്‍ഹാഫില് നിന്ന സ്വന്തം ഗോളിക്ക് നല്‍കിയ പന്ത് പിടിച്ചെടുക്കാന് നിയാങ് നടത്തിയ ആ റണ്ണിങും ചെസ്‌നിയെ തോല്‍പ്പിച്ചു കളഞ്ഞ ടച്ചും അപാരമായിരുന്നു. യഥാര്‍ത്ഥത്തില്, ഇന്നത്തെ അധ്വാനത്തിനുള്ള കൂലിയായി നിയാങിന് അര്‍ഹതപ്പെട്ടതായിരുന്നു ആ ഗോള്.\nഅവസാന നിമിഷം ക്രിചോവിയാക് ഗോള് മടക്കിയപ്പോള് കളി കീഴ്‌മേല് മറിയുമോ എന്ന് തോന്നിച്ചെങ്കിലും പഴയ ആഫ്രിക്കയല്ല ഇത് എന്ന് വ്യക്തമായും പ്രഖ്യാപിക്കുന്ന തരത്തിലുള്ള ഡിഫന്‍സാണ് സെനഗല് പുറത്തെടുത്തത്. അതിനുമുമ്പ് പലതവണ പോളണ്ട് പന്തുമായി ബോക്‌സിലെത്തിയെങ്കിലും കൃത്യമായ മാര്‍ക്കിങ് അവര് നടത്തിയിരുന്നു.\nഏതായാലും ഗ്രൂപ്പ് എച്ച് വലിയ കൗതുകമാണ് സമ്മാനിക്കുന്നത്. മികച്ചവരെന്ന് വിലയിരുത്തപ്പെട്ട രണ്ട് ടീമും തോറ്റു. അണ്ടര്‍ഡോഗ്‌സ് വിജയക്കൊടി പാറിക്കുകയും ചെയ്തു. കൊളംബിയയും സെനഗലുമാവും ഈ ഗ്രൂപ്പില് നിന്ന് കയറുക എന്നാണ് എന്റെ പ്രവചനം. കൊളംബിയസെനഗല് മത്സരം ഒരു ഒന്നൊന്നര മത്സരം തന്നെയായിരിക്കും.\nCategories: Sports Tags: Match review


നിലാവിന്‍റെ സങ്കീര്‍ത്തനം:The Psalm of Moonlight: ബ്രോക്കര് ജങ്ങ്ഷന് കഥകള് : മൂര്‍ഖന് പാമ്പിനെ നോവിക്കരുത്.\nഎന്ത് ജോലിയും ചെയ്യും. അതിന്റെ കൂലി വൈകിട്ട് ഷാപ്പില് കൊടുത്തു പൂസ്സായി ബ്രോക്കര് മുക്കില് വട്ടം കറങ്ങി നില്‍ക്കും. അഞ്ചു ദിവസം പണി ചെയ്യുമെങ്കില് പത്തു ദിവസം പണി ചെയ്യില്ല. ചില ദിവസങ്ങളില് ഉച്ചക്ക് അടിച്ചു വീലായി ജങ്ങ്ഷനിലെ വെയിറ്റിംഗ് ഷെഡ് പരിസരത്ത് കറങ്ങി നടക്കും.\nഒരിക്കല് സ്ഥലത്ത് പുതുതായി ഒരു എസ്. ഐ ചാര്‍ജെടുത്തു. അടുത്തുള്ള ഒരു വാടക വീട്ടില് കുടുബമായി ഏമാന് താമസമായി. ഏതോ കഷ്ട സമയത്ത് ഏമാന്റെ ഭാര്യ കിണറ്റില് നിന്നും വെള്ളം കോരുമ്പോള് തൊട്ടി കിണറില് പോയി. രാവിലെ ജോലിക്ക് പോകാന് വലകെട്ടി ഇരിയെ കാത്തിരിക്കുന്ന ചിലന്തിയെ പോലെ തീന് മേശപുറത്ത് കുത്തിയിരുന്ന എമാന് ഭാര്യയുടെ പരാതി കേട്ട് കലികേറി. ജയില് പുള്ളികളോട് പെരുമാറുന്ന പോലെ പെമ്പരന്നോരോട് പെരുമാറിയാല് വിവരം അറിയും എന്ന് അറിയാവുന്ന ഏമാന് ജങ്ങ്ഷനില് നിന്ന് ആരേലും തൊട്ടി കിണറ്റില് നിന്നും എടുക്കാന് ഏര്‍പ്പടാക്കം എന്ന് പ്രതിജ്ഞ ചെയ്തു വീട്ടില് നിന്നിറങ്ങി.\nപോലീസ് ജീപ്പില് ബ്രോക്കറു മുക്കില് ഗൌരവത്തോടെ വന്നിറങ്ങിയ ഏമാനെ കണ്ടു ചന്ദ്രന് പിള്ള ചേട്ടന്റെ കടയിലും, ഇസാക്ക് ചേട്ടന്റെ കടയിലും ഒക്കെ ഇരുന്നു വെടി പറഞ്ഞിരുന്നവര് തലഉയര്‍ത്തി നോക്കി. ആര്‍ക്കും ഒന്നും മനിസിലയില്ല. വല്ല സാമൂഹ്യദ്രോഹമോ മറ്റോ നടന്നിട്ടുണ്ടോ?\nആരെ ആണ് പോലീസ് പിടിചിടിക്കാന് വരുന്നത്? എല്ലാവര്ക്കും കൌതുകമായി.. പോലീസ് ഏമാന് ജങ്ങ്ഷനില് നിന്ന് ഒന്ന് നടുവിരിച്ചു. "കിണറ്റില് ഇറങ്ങുന്ന ആരുണ്ടാടാ ഇവിടെ?"\nദൈവമേ ആരേലും കിണറ്റില് ഇറങ്ങി മോഷണം നടത്തിയോ? പിള്ളച്ചേട്ടന് ആത്മഗതം പൊഴിച്ചു. സ്വന്തം കാര്യം ആയതിനാലും, ഭാര്യയുടെ മുഖം ഓര്‍മയില് തെളിയുന്നതിനാലും ഏമാന് ഒന്ന് മയപെട്ടു.." എന്‍റെ കിണറ്റില് തൊട്ടി വീണു പോയി.. എടുക്കാന് പറ്റിയ ആരുണ്ട്?"\nഎല്ലാവരും പരസരം നോക്കി നില്‍കുമ്പോള് ആണ് നമ്മുടെ അല്‍മാരുചേട്ടന് രംഗ പ്രവേശം ചെയ്തത്..." ഞാന് എടുക്കാം..." പോലീസ് ഏമാനെ ചാക്കിട്ടു പിടിക്കാന് കിട്ടിയ അവസരമല്ലെ ... പാഴക്കുനതെങ്ങനെ? അല്‍മാരുചേട്ടന് നെഞ്ചും വിരിച്ചു നിന്നു. " നീ ഒരു കാര്യം ചെയ്യ്.. വീട്ടിലെ കിണറ്റില് നിന്നു തൊട്ടിയും എടുത്തു... കിണറും ഒന്ന് വൃത്തിയാക്കി കൊടുക്ക്..."\n"ഓഓ" ചേട്ടന് പഞ്ച പുച്ചം അടക്കി നിന്നു തൊഴുതു. ഏമാന് പോലീസ് വണ്ടി തോക്കൊട്ട് വിട്ടപ്പോള് അല്‍മാരുവേട്ടന് ഏമാന്റെ വീട് നോക്കി വടക്കോട്ട് വിട്ടു.\nഉച്ചക്ക് മുമ്പ് നമ്മുടെ നായകന് തൊട്ടിയും എടുത്തു കിണര് അങ്ങ് ക്ലീനുമാക്കി കൊടുത്തു. ഇറങ്ങാന് നേരം ഏമാന്റെ ഭവതി ഒരു അമ്പത് രൂപ കൈയിലേക്ക് വച്ചു നീട്ടി.. "ഒന്നും വേണ്ടാരുന്നു...." ചേട്ടന് അത് ഒരു ഭംഗി വാക്കോടെ വാങ്ങി മടിയില് തിരുകി. പിന്നെ ജങ്ങ്ഷനില് വന്നു ഒന്ന് രണ്ടുവീര വാദം അടിച്ചിട്ട് വടക്കോട്ട് ഷാപ്പ് നോക്കി ഒരു പിടിത്തം അങ്ങ് പിടിച്ചു. "അമ്പതു രൂപാ പോക്കറ്റില് ഇരിക്കുന്ന അല്‍മാരുവിനോടാ കളി!!"\nവൈകുന്നേരം ആയി. അടിച്ചു വീലായി നായകന് ബ്രോക്കറു മുക്കില് തിരിച്ചെത്തി തന്‍റെ സ്ഥിരം കലാപരിപാടി തുടങ്ങി. ചായകടകളില് കുത്തിയിരുന്നു കാര്ന്നോമാര് അത് കണ്ടു രസിച്ചു. റോഡില് കൂടി പാഞ്ഞു പോകുന്ന ബസുകളുടെ ഡ്രൈവര് മാരെ ഒക്കെ ചേട്ടായി നിയമം പറഞ്ഞു ചീത്ത വിളിക്കാന് തുടങ്ങി. കോളേജില് പോയി തിരികെ വരുന്ന പയ്യന്മാരെ ഒക്കെ കണ്ണുരുട്ടി വിരട്ടി.. ജങ്ങ്ഷനില്, അരയില് കെട്ടിയിരിക്കുന്ന തോര്‍ത്തെടുത്ത് തലയില് കെട്ടി അല്‍മാരുചേട്ടന് നിറഞ്ഞു നിന്ന നേരത്താണ് ഒരു ജീപ്പ് വന്നു സഡന് ബ്രേക്ക് ഇട്ടതു. ചേട്ടന് ഒന്ന് തിരിഞ്ഞു നിന്നു. നിലത്തു നില്ക്കാന് പാട് പെടുന്ന കാലുകളില് ഒന്ന് കലങ്കിലേക്ക് കേറ്റി വച്ച് ഒന്ന് സൂക്ഷിച്ചു നോക്കി "ആരാടാ അത്??"\nജീപ്പില് നിന്നും നമ്മുടെ സാക്ഷാല് പോലീസേമ്മാന് ചാടി ഇറങ്ങി. "എന്താടാ ഇത്... ഇവിടെന്താ ഒരു ഡാന്‍സ് കളി?"\n"ഓ.. ഒന്നുമില്ലേ..." ചേട്ടന് വിനീതനായി.\n"നിനക്ക് തന്ന കൂലി വീട്ടില് കൊടുക്കാതെ ഷാപ്പില് കൊടുത്തു പൂസായി നില്കുവാ.. അല്ലെ?.... "\nചേട്ടന് ഒന്നും പറഞ്ഞില്ല.. നമ്ര ശിരസ്കയായി പെണ്ണ് കാണലിനു നില്‍കുന്ന പെങ്കൊച്ചിനെ പോലെ ഒരുനിപ്പ്\nഏമാന് ജീപ്പില് നിന്നു പുറത്തിറങ്ങി...ചേട്ടായിയുടെ അടുത്തെത്തി.." നീ എന്താടാ തലേകെട്ട് ഒക്കെ ആയി ...ഇവിടുത്തെ ദാദായോ?"\nഅല്‍മാരുചേട്ടന് ചൊറിഞ്ഞു വന്നു. അവന്‍റെ കോപ്പിലെ ഒരു സംസാരം..തൊട്ടി എടുത്തു കൊടുത്തതും പോരാ... പക്ഷെ പോലീസല്ലേ മിണ്ടാതിരിക്കുക തന്നെ. തലയില് കെട്ടിയിരുന്നു തോര്‍ത്തെടുത്ത് കയ്യില് പിടിച്ചു ചേട്ടന് മിണ്ടാതെ നിന്നു..\nഏമാന് ഒന്ന് കൂടി മുന്നോട്ടു വന്നു...വീട്ടില് കൊടുകേണ്ട പൈസ കൊണ്ട് കള്ളും കുടിച്ചു നാട്ടുകാര്‍ക്ക് ശല്യം ഉണ്ടാക്കാതെ കേറി പോടാ... ഇതും പറഞ്ഞു ചേട്ടന്റെ താടിക്ക് പിടിച്ചു ചെറുതായിട്ട് ഒരു തട്ട് കൊടുത്തു... രാവിലെ വീട്ടിലെ കിണര് വൃത്തിയാക്കി തൊട്ടി എടുത്തു കൊടുത്തതിന്റെ നന്ദി അതിനുള്ളില് ഉണ്ടായിരുന്നു എന്ന് തോന്നുന്നു. ഇതും പറഞ്ഞു പോലീസ് ഏമാന് ജീപ്പില് കയറാന് തുടങ്ങിയപ്പോള് അല്‍മാരുവിനു അഭിമാനം തിളച്ചു പൊങ്ങി. ബ്രോക്കരുമുക്കിനു ഒരുത്തനും അല്‍മാരുവിന്‍റെ താടിക്ക് കൈ വച്ചിട്ടില്ല ഇതുവരെ.. ഒന്ന് മുറുമുറുത്തു കൊണ്ട് അല്‍മാരു ഇങ്ങനെ പറഞ്ഞു...\n"മൂര്‍ഖന് പാമ്പിനെയാ നീ നോവിച്ചു വിട്ടിരിക്കുന്നെ..!!"\nജീപ്പിലേക്കു കയറാന് കാലെടുത്തു വച്ച ഏമാന് അതുകേട്ടു..തന്‍റെ തനി കൊണം പുറത്തു വന്നു...തിരിക വന്നു ചെകിട് നോക്കി ഒരു പൊട്ടീര്...അല്‍മാരുവിനു ഒരു നിമിഷം എന്ത് സംഭവിച്ചു എന്ന് മനസിലായില്ല .... വെട്ടിയിട്ട ചക്ക പോലെ ദാണ്ടെ താഴെ കിടക്കുന്നു വീണ പൂവ്...!!??\nസംഭവിച്ചത് മനസ്സിലാവും മുമ്പ് ഏമാന് ഒരു അലര്‍ച്ചയും.." ഓടടാ വീട്ടിലേക്ക്..."\nപി.വി. തമ്പിയുടെ മന്ത്രവാദ നോവലില് സംഭവിക്കുന്ന പോലെ നിമിഷ നേരം കൊണ്ട് ബ്രോക്കറു മുക്കിന്റെ കുളിര് മാഞ്ഞു പോയി... തെക്കോട്ട് ഓടിയ ആ വഴിക്കെങ്ങും പിന്നീടു പുല്ലു പോലും മുളച്ചില്ല എന്നാണ് ബ്രോക്കറു മുക്കിലെ പാണന് മാര് പാടി നടക്കുന്നത്!\nഇന്നും ബ്രോക്കറു മുക്കിലെ വിവരം കേട്ട പിള്ളേര് അല്‍മാരുചേട്ടനെ കാണുമ്പോള് ഒളിഞ്ഞും തെളിഞ്ഞും വിളിക്കും... "മൂര്‍ഖന് പാമ്പിനെ യാ നോവിച്ചു വിടുന്നെ ..."\nഅത് കേള്‍കുമ്പോള് മൂന്നംപക്കതിലെ കവലയെ പോലെ ചേട്ടന് ഉറഞ്ഞു തുള്ളും...\n"പോടാ കഴുവേറീടെ മോനെ....."\nഈ കഥയിലെ വ്യക്തികളും സംഭവങ്ങളും നര്‍മത്തിന് വേണ്ടി മെനയപെട്ടതാണ്. ജീവിച്ചിരിക്കുന്നവരുമായി സാമ്യം തോന്നുന്നു എങ്കില് യാദൃശ്ചികം മാത്രം ആണെന്ന് കരുതി ആശ്വസിചേക്കുക !!\nPosted by Joy Daniel at 1:45 AM\nപൂച്ച സന്ന്യാസി March 17, 2012 at 1:58 AM\nhmmm....nostalgia.....keep t up...\nJoy Daniel March 17, 2012 at 8:33 AM\nCicil Rajan March 17, 2012 at 2:13 AM\nVery funny.....Keep writing\nJoy Daniel March 17, 2012 at 8:34 AM


ബി.ആര്.പി. ഭാസ്കരന്: മാധ്യമങ്ങള്‍ക്ക് വേണ്ടത് മുല്യബോധo – VAKKOM MOULAVI FOUNDATION TRUST\nVMFT Past Activities • VMRSC Past Activities\nബി.ആര്.പി. ഭാസ്കരന്: മാധ്യമങ്ങള്‍ക്ക് വേണ്ടത് മുല്യബോധo\nമാധ്യമങ്ങള്‍ക്ക് വേണ്ടത് മുല്യബോധo- ബി.ആര്.പി. ഭാസ്കരന്.\nഭിഷണിയും എതിര്‍പ്പും നേരിടുമ്പോഴും ശക്ത്മായ മുലൃബോധത്തിലുന്നിയാകണം മാധ്യമങ്ങള് പ്രവര്‍ത്തിക്കേണ്ടതെന്ന് മാധ്യമ പ്രവര്‍ത്തകന് ബി.ആര്.പി ഭാസ്കര്. മാധ്യമങ്ങളുടെ വിശ്വാസൃത ഇല്ലാതാകുന്നത് സാമുഹത്തെ ദു:ഖപ്പിക്കുമെന്ന കാര്യം മാധ്യമ പ്രവര്‍ത്തകര് ശ്രദ്ധിക്കണമെന്നും അദ്ദേഹം പറഞ്ഞു. വക്കം മൗലവി ഫൗണ്ടേഷന്‍റെ നവോത്ഥാന പ്രഭാഷണ പരമ്പരയില് ‘മുല്യാധിഷ്ഠിത പത്രപ്രവര്‍ത്തനത്തിന്‍റെ ഉയര്‍ച്ചയും താഴ്ച്ചയും’ എന്ന വിഷയത്തില് പ്രഭാഷണo നടത്തുകായായിരിന്നു അദ്ദേഹം.\n‘കേരളം നവോത്ഥാനo : പുതുവഴികള് തേടി’ എന്ന വിഷയത്തിലായിരുന്നു പ്രഭാഷണ പരമ്പര സംഘടിപ്പിച്ചത്. തുടര്‍ന്ന് സംവാദവും നടന്നു. വക്കം മൗലവി ഫൗണ്ടേഷന് ട്രസ്റ്റ് പ്രസിഡന്‍റ് പ്രോഫ. വി.കെ ദാമോദരന് അധ്യക്ഷനായി. ചെയര്‍മാന് എ. സുഹൈര്, കായകുളം യുനസ്, കെ. ജയരാജന് എന്നിവര് സംസാരിച്ചു.\nബി.ആര്.പി. ഭാസ്കര് നവോത്ഥാന പ്രഭാഷണ പരമ്പരയില് ”മുല്യാധിഷ്ഠിത പത്രപ്രവര്‍ത്തനത്തിന്‍റെ ഉയര്‍ച്ചയും താഴ്ച്ചയും” എന്ന് വിഷയത്തില് സംസാരിക്കുന്ന\nബി.ആര്.പി. ഭാസ്കരന്: നവോത്ഥാന പ്രഭാഷണ പരമ്പരയില് ‘മുല്യാധിഷ്ഠിത പത്രപ്രവര്‍ത്തനത്തിന്‍റെ ഉയര്‍ച്ചയും താഴ്ച്ചയും’ എന്ന വിഷയത്തില് നിന്ന്.


നിയമം ലംഘിച്ചതിന് ഡൽഹിയിൽ 21,000ത്തിലധികം സ്വകാര്യ ബസുകൾക്ക് പിഴ | Over 21,000 Private Vehicles Fined For Bus Lane Violations In Delhi | Madhyamam\ndate_range 28 May 2022 9:06 AM GMT\nന്യൂഡൽഹി: നിയമം ലംഘിച്ചതിന് ഡൽഹിയിൽ 21,000ത്തിലധികം സ്വകാര്യ ബസുകൾക്ക് പിഴ ചുമത്തി. ഡൽഹി സർക്കാരിന്റെ ഗതാഗത വകുപ്പ് നടത്തിയ എൻഫോഴ്‌സ്‌മെന്റ് ഡ്രൈവിന്‍റെ ഭാഗമായി രണ്ട് മാസത്തിനിടെയാണ് വാഹനങ്ങൾക്ക് പിഴ ചുമത്തിയത്. ഏപ്രിൽ 1ന് ആരംഭിച്ച ഡ്രൈവിന് കീഴിൽ ഏകദേശം 391 ഡി.ടി.സി ബസുകൾക്കും 328 ക്ലസ്റ്റർ ബസുകൾക്കും പിഴ ചുമത്തി.\nബസ് ഡ്രൈവർമാരുടെ നിയമലംഘനങ്ങളിൽ ബസുകളുടെ മറ്റ് തരത്തിലുള്ള 100 നിയമലംഘനങ്ങളും ഉൾപ്പെടുന്നു. പാത ലംഘിച്ചതിന് 21,001 സ്വകാര്യ വാഹനങ്ങൾക്ക് പിഴ ചുമത്തുകയും 359 വാഹനങ്ങൾ അധികൃതർ പിടിച്ചെടുക്കുകയും ചെയ്തു. മെയ്9മുതലാണ് സ്വകാര്യ ബസ് ഓപ്പറേറ്റർമാർക്കും ഡ്രൈവർമാർക്കും നിയമങ്ങൾ പാലിക്കാത്തതിന് ഗതാഗത വകുപ്പ് ചലാൻ നൽകാൻ ആരംഭിച്ചത്.\nഎൻഫോഴ്സ്മെന്‍റ് ഡ്രൈവിന്‍റെ മൂന്നാം ഘട്ടം വൈകിയെന്നും പി.ഡബ്ല്യു.ഡി റോഡ് മാർക്കിങ് പൂർത്തിയാകുമ്പോൾ പരിശോധന നടപ്പാക്കുമെന്നും ഉദ്യോഗസ്ഥർ അറിയിച്ചു. ഏപ്രിൽ 1 മുതൽ ബസുകൾക്കും ചരക്ക് വാഹകർക്കുമായി ഗതാഗത വകുപ്പ് കർശന നിയമങ്ങൾ നടപ്പാക്കുകയും നിയമലംഘനം നടത്തുന്നവർക്ക് 10,000 രൂപ പിഴയും ആറ് മാസം തടവും ചുമത്തുകയായിരുന്നു. ട്രാഫിക് പൊലീസിനൊപ്പം ഗതാഗത വകുപ്പും ബസുകൾക്കും ചരക്ക് വാഹനങ്ങൾക്കും മാത്രം രാവിലെ 8 മുതൽ രാത്രി 10 വരെ സഞ്ചരിക്കാൻ പ്രത്യേക പാതകൾ നിശ്ചയിച്ചിട്ടുണ്ട്.\nഎൻഫോഴ്സ്മെന്‍റ് ഡ്രൈവിന് കീഴിൽ സുപ്രീം കോടതി നിർദ്ദേശങ്ങൾ പാലിച്ച് നാല് ഘട്ടങ്ങളിലായാണ് ശിക്ഷ നടപ്പാക്കുക. ആദ്യ ഘട്ടത്തിൽ 10,000 പിഴ ഈടാക്കും. തുടർന്ന് മോട്ടോർ വെഹിക്കിൾസ് (എം.വി) ആക്ട് പ്രകാരം പ്രോസിക്യൂഷന് ക്ഷണിക്കുകയും മൂന്നാം ഘട്ടത്തിൽ ഡ്രൈവിങ് ലൈസൻസ് സസ്പെൻഡ് ചെയ്യുകയുമാണുണ്ടാവുക. നാലാമത്തെ ഘട്ടത്തിൽ വാഹന പെർമിറ്റ് അവസാനിപ്പിക്കുമെന്നും അധികാരികൾ അറിയിച്ചു.\nTAGS:Bus Lane Violations challaned New Delhi\nNews Summary - Over 21,000 Private Vehicles Fined For Bus Lane Violations In Delhi


20,000 രൂപയ്ക്കുളളിലെ ഏറ്റവും മികച്ച 6ജിബി റാം സ്മാര്‍ട്ട്‌ഫോണുകള്..! | Best 6GB RAM smartphones to buy in India under Rs. 20,000 - Malayalam Gizbot\n1 hr ago WhatsApp Bug: സൂക്ഷിക്കുക, MP4 ഫയലിലൂടെ പുതിയ വാട്സ്ആപ്പ് ബഗ് നിങ്ങളുടെ ഡാറ്റ ചോർത്തും\n2 hrs ago WhatsApp: ഒറ്റ വാട്സ്ആപ്പ് അക്കൌണ്ട് ഇനി പല ഡിവൈസുകളിൽ ഉപയോഗിക്കാം\n5 hrs ago മികച്ച വിലയിൽ ടാറ്റ സ്കൈ എച്ച്ഡി ബോക്സ്, ബിൻ‌ഗ് കണക്ഷൻ എന്നിവ സ്വന്തമാക്കാം\n7 hrs ago Chandrayaan-2: ചന്ദ്രയാൻ-2: സംഭവിച്ചതെന്തെന്ന് പഠിക്കാൻ ഇസ്രോയുടെ പുതിയ കമ്മറ്റി\nNews സർക്കാർ രൂപീകരണത്തിന് സമയം ആവശ്യപ്പെട്ട് ശരദ് പവാർ: എൻസിപി നേതാക്കൾ ചൊവ്വാഴ്ച ദില്ലിയിലേക്ക്\nAutomobiles നവംബറിലും കാറുകള്‍ക്ക് വന് ഓഫറുകള് പ്രഖ്യാപിച്ച് മാരുതി\n20,000 രൂപയ്ക്കുളളിലെ ഏറ്റവും മികച്ച 6ജിബി റാം സ്മാര്‍ട്ട്‌ഫോണുകള്..!\n| Published: Wednesday, October 24, 2018, 8:00 [IST]\nവ്യത്യസ്ഥ വിലയിലെ വ്യത്യസ്ഥ സവിശേഷതയിലെ സ്മാര്‍ട്ട്‌ഫോണുകളാണ് ഇന്ന് വിപണിയിലുളളത്. അടുത്തിടെ പുറത്തിറക്കിയ റിപ്പോര്‍ട്ട് അനുസരിച്ച് 20,000 രൂപയ്ക്കുളളില് ഏറ്റവും മികച്ച സവിശേഷതയിലെ സ്മാര്‍ട്ട്‌ഫോണുകള് ഇവിടെയുണ്ട്.\nഇത്രയും വലിയ റാം കോണ്‍ഫിഗറേഷനില് എത്തുന്ന സ്മാര്‍ട്ട്‌ഫോണുകള്‍ക്ക് മികച്ച ഗെയിമിംഗ് അനുഭവമാണ് നല്‍കുന്നത്. കൂടാതെ പരമാവധി ആപ്‌സുകളും ഇതില് ഉപയോഗിക്കാം. ഉപകരണത്തിന്റെ വേഗത കുറയുമോ എന്ന ഭയവും വേണ്ട.\n6ജിബി റാമുളള മികച്ച സ്മാര്‍ട്ട്‌ഫോണുകളുടെ ലിസ്റ്റ് ഇവിടെ കൊടുക്കുന്നു. ഈ ഹാന്‍സെറ്റുകളില് മികച്ച ഡ്യുവല് റിയര് ക്യാമറകള്, ഇമേഴ്‌സീവ് സ്‌ക്രീനുകള്, ശക്തമായ ചിപ്‌സെറ്റ് എന്നിങ്ങനെ പല സവിശേഷതകളും ഉണ്ട്.\nXiomi Redmi Note5Pro\n. 5.99 ഇഞ്ച് FHD പ്ലസ് ടച്ച് സ്‌ക്രീന് ഡിസ്‌പ്ലേ\n. 1.86GHz ഒക്ടാകോര് സ്‌നാപ്ഡ്രാഗണ് 636 പ്രോസസര്\n. 4ജിബി/6ജിബി റാം, 64ജിബി റോം\n. 1എംപി+5എംപി റിയര് ക്യാമറ\n. 5.99 ഇഞ്ച് ഫുള് എച്ച്ഡി പ്ലസ് കര്‍വ്വ്ഡ് ഗ്ലാസ് ഡിസ്‌പ്ലേ\n. 1യ8GHz ഒക്ടാകോര് സ്‌നാപ്ഡ്രാഗണ് 636 14nm പ്രോസസര്\n. 4ജിബി റാം, 4ജിബി സ്‌റ്റോറേജ്\n. 2TB മൈക്രോ എസ്ഡി കാര്‍ഡ് എക്‌സ്പാന്‍ഡബിള്\n. 13എംപി/16എംപി റിയര് ക്യാമറ, 5എംപി സെക്കന്‍ഡറി ക്യാമറ\n. 8എംപി/16എംപി മുന് ക്യാമറ\n. ഡ്യുവല് 5ജി\n. 5000എംഎഎച്ച് ബാറ്ററി\n. 6.3 ഇഞ്ച് ഫുള് എച്ച്ഡി പ്ലസ് ഡിസ്‌പ്ലേ\n. ഒക്ടാകോര് സ്‌നാപ്ഡ്രാഗണ് 660 14nm പ്രോസസര്\n. 6ജിബി റാം\n. 64ജിബി സ്‌റ്റോറേജ്\n. 256ജിബി മൈക്രോ എസ്ഡി കാര്‍ഡ് എക്‌സ്പാന്‍ഡബിള് മെമ്മറി\n. 13എംപി റിയര് ക്യാമറ, 2എംപി സെക്കന്‍ഡറി ക്യാമറ\n.6ഇഞ്ച് ഫുള് എച്ച്ഡി പ്ലസ് ഐപിഎസ് ഡിസ്‌പ്ലേ\n. ഒക്ടാകോര് മീഡിയാടെക് ഹീലിയോ P60 12nm പ്രോസസര്\n. ഡ്യുവല് നാനോ സിം\n. 3410എംഎഎച്ച് ബാറ്ററി\nRealme2പ്രോ 128GB\n. 6.3 ഇഞ്ച് 19:5:9 ഫുള്‍വ്യൂ 2.5D കര്‍വ്വ്ഡ് ഗ്ലാസ് ഡിസ്‌പ്ലേ\n. 4ജിബി റാം, 6ജിബി റാം, 64ജിബി സ്‌റ്റോറേജ്\n. 8ജിബി റാം, 128ജിബി സ്‌റ്റോറേജ്\n. 16എംപി റിയര് ക്യാമറ, 2എംപി സെക്കന്‍ഡറി ക്യാമറ\n. ഡ്യുവല് 4ജി\n. 3500എംഎഎച്ച് ബാറ്ററി\n. 6.41 ഇഞ്ച് ഫുള് എച്ച്ഡി പ്ലസ് സൂപ്പര് അമോലെഡ് ഡിസ്‌പ്ലേ\n. 4ജിബി റാം, 6ജിബി റാം, 128ജിബി സ്‌റ്റോറേജ്\n. 12എംപി ഡ്യുവല് PD റിയര് ക്യാമറ, 5എംപി സെക്കന്‍ഡറി ക്യാമറ\n. 3400എംഎഎച്ച് ബാറ്ററി\n.6ഇഞ്ച് ഫുള് എച്ച്ഡി 2.5D കര്‍വ്വ്ഡ് ഗ്ലാസ് ഡിസ്‌പ്ലേ\n. ഒക്ടാകോര് സ്‌നാപ്ഡ്രാഗണ് 653 പ്രോസസര്\n. ആന്‍ഡ്രോയിഡ് 6.1.1 ഓപ്പറേറ്റിംഗ് സിസ്റ്റം\n. 16എംപി റിയര് ക്യാമറ\n. 16എംപി മുന് ക്യാമറ, 8എംപി സെക്കന്‍ഡറി ക്യാമറ\n. ഫിങ്കര്‍പ്രിന്റ് സെന്‍സര്\nMoto X4 6GB RAM\n. 5.2 ഇഞ്ച് ഫുള് എച്ച്ഡി പ്ലസ് ഐപിഎസ് ഡിസ്‌പ്ലേ\n. 2.2 GHz ഒക്ടാകോര് സ്‌നാപ്ഡ്രാഗണ് 630 14nm പ്രോസസര്\n. 12എംപി പ്രൈമറി ക്യാമറ, 8എംപി സെക്കന്‍ഡറി ക്യാമറ\n. 3000എംഎഎച്ച് ബാറ്ററി\n. 5.5 ഇഞ്ച് ഫുള് എച്ച്ഡി ഐപിഎസ് ഡിസ്‌പ്ലേ\n. ഒക്ടകോര് സ്‌നാപ്ഡ്രാഗണ് 653 പ്രോസസര്\n. ആന്‍ഡ്രോയിഡ് 7.1.1 നൗഗട്ട്\n. 12എംപി ഡ്യുവല് റിയര് ക്യാമറ, 8എംപി മുന് ക്യാമറ\n.6ഇഞ്ച് 18:9 FHD പ്ലസ് ഡിസ്‌പ്ലേ\n. 2.5GHz ഒക്ടാകോര് മീഡിയാടെക് ഹീലിയോ P23 16nm പ്രോസസര്\n. 6ജിബി രാം, 64ജിബി സ്‌റ്റോറേജ്\n. ആന്‍ഡ്രോയിഡ് 7.1 നൗഗട്ട്\n. 3200എംഎഎച്ച് ബാറ്ററി\nഅടിമുടി മാറ്റങ്ങളോടെ വാട്സാപ്പ് എത്തുന്നു.. മൊത്തം 8 പുതിയ സൗകര്യങ്ങൾ!\nWhatsApp Bug: സൂക്ഷിക്കുക, MP4 ഫയലിലൂടെ പുതിയ വാട്സ്ആപ്പ് ബഗ് നിങ്ങളുടെ ഡാറ്റ ചോർത്തും\nWhatsApp: ഒറ്റ വാട്സ്ആപ്പ് അക്കൌണ്ട് ഇനി പല ഡിവൈസുകളിൽ ഉപയോഗിക്കാം\nമികച്ച വിലയിൽ ടാറ്റ സ്കൈ എച്ച്ഡി ബോക്സ്, ബിൻ‌ഗ് കണക്ഷൻ എന്നിവ സ്വന്തമാക്കാം\nBest 6GB RAM smartphones to buy in India under Rs. 20,000 ,000\nStory first published: Wednesday, October 24, 2018, 8:00 [IST]\nApple MacBook Pro 16-Inch: ആപ്പിൾ മാക്ബുക്ക് പ്രോ 16 ഇഞ്ച് ഇന്ത്യയിൽ അവതരിപ്പിച്ചു, വില 199,990 രൂപ\nFacebook Pay: ഡിജിറ്റൽ ട്രാൻസാക്ഷൻ രംഗം കീഴടക്കാൻ ഫേസ്ബുക്ക് പേ എത്തുന്നു\nBSNL Prepaid Plans: ബിഎസ്എൻഎൽ 97 രൂപയ്ക്കും 365 രൂപയ്ക്കും പുതിയ പ്ലാനുകൾ ആരംഭിച്ചു


സംസ്ഥാനത്ത് ഇന്ധനവില ഇന്നും വര്‍ദ്ധിച്ചു; ദക്ഷിണേന്ത്യന് സംസ്ഥാനങ്ങളില് കേരളത്തില് ഏറ്റവും ഉയര്‍ന്ന നിരക്ക് | VygaNews\nസംസ്ഥാനത്ത് ഇന്ധനവില ഇന്നും വര്‍ദ്ധിച്ചു; ദക്ഷിണേന്ത്യന് സംസ്ഥാനങ്ങളില് കേരളത്തില് ഏറ്റവും ഉയര്‍ന്ന നിരക്ക്\nതിരുവനന്തപുരം: സംസ്ഥാനത്ത് പെട്രോള് ഡീസല് വില ഇന്നും ഉയര്‍ന്നു. പെട്രോള് വിലയില് 14 പൈസയും ഡീസലിന് 19 പൈസയുമാണ് ഇന്ന് വര്‍ദ്ധിച്ചത്...\nതിരുവനന്തപുരം: സംസ്ഥാനത്ത് പെട്രോള് ഡീസല് വില ഇന്നും ഉയര്‍ന്നു. പെട്രോള് വിലയില് 14 പൈസയും ഡീസലിന് 19 പൈസയുമാണ് ഇന്ന് വര്‍ദ്ധിച്ചത്. തിരുവനന്തപുരത്ത് പെട്രോളിന് 78.61 രൂപയാണ് ഇന്നത്തെ വില. ഡീസലിന് 71.52 രൂപയും. ഇന്നലെ പെട്രോളിന് 78.47 രൂപയും ഡീസല് 71.33 രൂപയുമായിരുന്നു. രാജ്യമെങ്ങും ഇന്ധനവില കുതിച്ചുയരുകയാണെങ്കിലും ദക്ഷിണേന്ത്യന് സംസ്ഥാനങ്ങളില് കേരളത്തിലാണ് വില കൂടുതല് വര്‍ദ്ധിച്ചിരിക്കുന്നത്.\nഇറക്കുമതി തീരുവ കുറയ്ക്കണമെന്നു കേന്ദ്ര പെട്രോളിയം മന്ത്രാലയം ആവശ്യപ്പെട്ടെങ്കിലും സംസ്ഥാനം അത് അംഗീകരിച്ചിട്ടില്ല. കേന്ദ്രം തീരുവ കുറയ്ക്കട്ടെ എന്നാണ് സംസ്ഥാന ധനമന്ത്രിയുടെ നിലപാട്.\nകേന്ദ്ര സംസ്ഥാന സര്‍ക്കാരുകള് നികുതി കുറച്ചില്ലെങ്കില് ഇന്ധന വില ഇനിയും ഉയരാന് സാധ്യതയുണ്ട്. ഇന്ധനവിലയുടെ ഈ കുതിച്ചുകയറ്റം നിത്യോപയോഗസാധനങ്ങളുടെ വിലക്കയറ്റത്തിന് കാരണമാകും. ഇതുമൂലം രാജ്യത്തെ പണപ്പെരുപ്പനിരക്ക് ഉയരാനും അത് മൊത്തം സാമ്പത്തിക സ്ഥിതിയെ ബാധിക്കാനും സാധ്യതയുണ്ട്.\nVygaNews: സംസ്ഥാനത്ത് ഇന്ധനവില ഇന്നും വര്‍ദ്ധിച്ചു; ദക്ഷിണേന്ത്യന് സംസ്ഥാനങ്ങളില് കേരളത്തില് ഏറ്റവും ഉയര്‍ന്ന നിരക്ക്


ഏറ്റവുമധികം കുട്ടികൾക്ക് എ പ്ലസ്; തലയുയർത്തി മലപ്പുറം ജില്ല\nSat Apr 04 2020 20:34:05 GMT+0530 (India Standard Time)\nമലപ്പുറം ജില്ലയിൽ പരീക്ഷ എഴുതിയ 5970 പേരാണ് എല്ലാ വിഷയത്തിലും എ പ്ലസ് വാങ്ങിയത്. അതിൽ 4204 പെൺകുട്ടികളും 1766 ആൺകുട്ടികളുമാണ്.\nSDR6 May 2019 9:57 AM GMT\nതിരുവനന്തപുരം: എസ്എസ്എൽസി പരീക്ഷയിലെ റെക്കോർഡ് വിജയത്തിനിടയിൽ തിളങ്ങിയത് മലപ്പുറം ജില്ല. ഏറ്റവുമധികം കുട്ടികൾ പരീക്ഷയെഴുതിയ ജില്ലയെന്ന നേട്ടത്തിനു പുറമെ എസ്എസ്എൽസിക്ക് എല്ലാ വിഷയത്തിലും എ പ്ലസ് വാങ്ങിയ ഏറ്റവും കൂടുതൽ കുട്ടികളും മലപ്പുറം ജില്ലയിൽ നിന്നാണ്. മലപ്പുറം ജില്ലയിൽ പരീക്ഷ എഴുതിയ 5970 പേരാണ് എല്ലാ വിഷയത്തിലും എ പ്ലസ് വാങ്ങിയത്. അതിൽ 4204 പെൺകുട്ടികളും 1766 ആൺകുട്ടികളുമാണ്. മലപ്പുറം വിദ്യാഭ്യാസ ജില്ലയിൽ നിന്ന് 2482 പേരും തിരൂര് വിദ്യാഭ്യാസ ജില്ലയിൽ നിന്ന് 886 പേരും വണ്ടൂരിൽ നിന്ന് 1158 പേരും തിരൂരങ്ങാടിയിൽ നിന്ന് 1433 പേരും എ പ്ലസ് നേട്ടത്തിൽ പങ്കാളിയായി.\nകാലങ്ങളായി എസ്എസ്എൽസി ഹയര്‍സെക്കന്‍ററി ഫലപ്രഖ്യാപനം വരുമ്പോൾ മികച്ച വിജയം നേടുന്ന ജില്ലകളിലൊന്നാണ് മലപ്പുറം. ഏറ്റവും അധികം കുട്ടികൾ പരീക്ഷ എഴുതിയ ജില്ലയും മലപ്പുറമാണ്. മലപ്പുറം റവന്യു ജില്ലയിൽ 80052 പേരും മലപ്പുറം വിദ്യാഭ്യാസ ജില്ലയിൽ 27414 പേരുമാണ് പരീക്ഷയെഴുതിയത്. ഏറ്റവുമധികം പേരെ പരീക്ഷയ്ക്കിരുത്തിയ സ്കൂളും മലപ്പുറം ജില്ലയിലാണ്. എടരിക്കോട് പികെഎംഎംഎച്ച്എസിൽ പരീക്ഷ എഴുതിയത് 2409 കുട്ടികളാണ്\nഈ വര്‍ഷം സംസ്ഥാനത്ത് 4.39 ലക്ഷം കുട്ടികള് പരീക്ഷ എഴുതിയതില് 98.11 ശതമാനം പേരും വിജയിച്ചു. ഏറ്റവും കൂടിയ വിജയശതമാനം പത്തനംതിട്ട ജില്ലയിലാണ് 99.33 ശതമാനം. കുറവ് വയനാട്ടില് 93.22. 37,334 കുട്ടികള്‍ക്ക് എല്ലാ വിഷയത്തിലും എ പ്ലസ് ലഭിച്ചു. 99.9 ശതമാനം വിജയം നേടിയ കുട്ടനാട് ആണ് വിദ്യാഭ്യാസ ജില്ലകളില് വിജയശതമാനത്തില് മുന്നില്. പിന്നില് വയനാട് 93.22.\n599 സർക്കാർ സ്കൂളുകൾ 100 ശതമാനം വിജയം നേടി\n1167 സര്‍ക്കാര് സ്കൂളുകളില് 599 സ്കൂളുകളും 100 ശതമാനം വിജയം നേടി. കഴിഞ്ഞ വര്‍ഷം ഇത് 517 ആയിരുന്നു. 1427 എയ്ഡഡ് സ്കൂളുകളില് 713 എയ്ഡഡ് സ്കൂളുകള് 100 ശതമാനം വിജയം നേടി. കഴിഞ്ഞ വര്‍ഷം ഇത് 659 ആയിരുന്നു. 458 അണ് എയ്ഡഡ് വിദ്യാലയങ്ങളില് 391 സ്കൂളുകള് നൂറ് ശതമാനം വിജയം നേടി 389 ആയിരുന്നു കഴിഞ്ഞ വര്‍ഷം.\nപ്രൈവറ്റായി എസ്എസ്എല്‍സി പരീക്ഷ എഴുതിയ 2200 പേരില് 1551 പേരും ജയിച്ചു. 70.5 ആണ് വിജയശതമാനം. ഗള്‍ഫില്9സെന്‍ററുകളിലായി പരീക്ഷ എഴുതിയ 495 പേരില് 489 പേരും പാസ്സായി. 98.77ശതമാനം വിജയം. ലക്ഷദ്വീപിലെ ഒന്‍പത് സ്കൂളില് 681 പേരില് 599 പേരും പാസ്സായി. വിജയശതമാനം 87.96.\nടിഎച്ച്എസ്എസ്എല്‍സി: 99 ശതമാനം വിജയം\nടിഎച്ച്എസ്എസ്എല്‍സി പരീക്ഷയിൽ 99 ശതമാനമാണ് വിജയം. 3208 പേര് റഗുലറായി എഴുതിയതില് 3127 പേര് ജയിച്ചു. 252 പേര് എല്ലാ വിഷയത്തിലും എ പ്ലസ് നേടി. ടിഎച്ച്എസ്എസ്എല്‍സി പരീക്ഷ പ്രൈവറ്റായി എഴുതിയ ഏഴ് പേരില് ആറ് പേരും വിജയിച്ചു.\nഎസ്എസ്എല്‍സി(ഹിയറിങ് ഇംപേര്‍ഡ്) വിഭാഗത്തില് 99.3 ശതമാനമാണ് വിജയം. 29 സ്കൂളുകളിലായി 286 കുട്ടികള് പരീക്ഷയെഴുതിയതിൽ 284 പേര് ജയിച്ചു. ടിഎച്ച്സ്എല്‍സി (ഹിയറിങ് ഇംപേര്‍ഡ്) വിഭാഗത്തില് ഒരു സ്കൂളിലായി 14 പേര് പരീക്ഷ എഴുതി. ഇവര് എല്ലാവരും ഉന്നത പഠനത്തിന് യോഗ്യത. കലാമണ്ഡലത്തില് എഎച്ച്എസ്എസ്എല്‍സി പരീക്ഷ എഴുതിയ 82 പേരില് 78 പേരും പാസ്സായി 95.12 ശതമാനം വിജയം നേടി.\nആർക്കും മോഡറേഷൻ നൽകിയില്ല\nതിരഞ്ഞെടുപ്പ് പെരുമാറ്റച്ചട്ടം നിലനില്‍ക്കുന്നതിനാല് വിദ്യാഭ്യാസമന്ത്രിക്ക് പകരം വിദ്യഭ്യാസവകുപ്പ് സെക്രട്ടറിയാണ് ഫലം പ്രഖ്യാപിച്ചത്. മൂന്ന് ഘട്ടമായി 14 ദിവസം കൊണ്ടാണ് മൂല്യനിര്‍ണയം പൂര്‍ത്തിയാക്കി. ആർക്കും മോഡറേഷൻ നൽകിയിട്ടില്ല. ഒരാളുടെ ഫലവും തടഞ്ഞു വച്ചിട്ടില്ല. ഏറ്റവും കൂടുതല് കുട്ടികള് പരീക്ഷ എഴുതിയത് മലപ്പുറത്തെ പികെഎംഎച്ച്എസ്എസ് എടരിക്കോട് ആണ്. 2409 പേര് ഇവിടെ പരീക്ഷ എഴുതി. പത്തനംതിട്ടയിലെ പെരിങ്ങര ഗവ.സ്കൂളില് രണ്ട് പേര് മാത്രമേ പരീക്ഷ എഴുതിയുള്ളൂ.\nമെയ് 20 മുതല് 25 വരെ സേ പരീക്ഷ\nഉത്തരകടലാസുകളുടെ പുനര്‍മൂല്യനിര്‍ണയം, സൂക്ഷ്മ പരിശോധന, ഫോട്ടോകോപ്പി എന്നിവയ്ക്കുള്ള അപേക്ഷകള് മെയ്7മുതല് മെയ് 19 വരെ സമര്‍പ്പിക്കാം. ഉപരിപഠനത്തിന് അര്‍ഹത നേടാത്ത വിദ്യാര്‍ഥികള്‍ക്കായി മെയ് 20 മുതല് 25 വരെ സേ പരീക്ഷ നടത്തും. ജൂണ് ആദ്യവാരം സേ പരീക്ഷാ ഫലം പ്രഖ്യാപിക്കും. മൂന്ന് വിഷയങ്ങള്‍ക്ക് വരെ പരാജയപ്പെട്ടവര്‍ക്ക് സേ പരീക്ഷ എഴുതാം. 2019-ലെ ഡിജിറ്റല് സര്‍ട്ടിഫിക്കറ്റ് സേ പരീക്ഷാഫലം പുറത്തുവന്ന ശേഷം ലഭിക്കും.\nsslc result malappuram district maximum A plus


Azees Nedumangad Opens Up About Santhosh Pandit's Issue In Flowers Starmagic Show | ഞങ്ങള് ആരെയും അവഹേളിച്ചിട്ടില്ല; സന്തോഷ് പണ്ഡിറ്റിന് ഷോ യുടെ രീതി അറിയാത്തത് കൊണ്ടാണെന്ന് അസീസ് - Malayalam Filmibeat\n| Updated: Saturday, October 2, 2021, 9:43 [IST]\nഫളവേഴ്‌സ് ചാനലിലെ സ്റ്റാര് മാജിക് എന്ന പരിപാടിയ്ക്ക് വമ്പന് ആരാധകരാണുള്ളത്. കഴിഞ്ഞ ദിവസങ്ങളില് ഷോ യുമായി ബന്ധപ്പെട്ട് ചില വിമര്‍ശനങ്ങള് ഉയര്‍ന്ന് വന്നിരുന്നു. നടന് സന്തോഷ് പണ്ഡിറ്റിനെ വിളിച്ച് വരുത്തി അപമാനിക്കാന് ശ്രമിച്ചുവെന്ന് ആരോപിച്ച് അദ്ദേഹം തന്നെ രംഗത്ത് വരികയായിരുന്നു. പിന്നാലെ ബിനു അടിമാലിയെ അപമാനിക്കുന്ന പരാമര്‍ശങ്ങള് നടത്തിയ സന്തോഷിന്റെ വീഡിയോയും പുറത്ത് വന്നു. ഇതോടെ പലയിടത്ത് നിന്നും വിവാദങ്ങള് തലപൊക്കി.\nസന്തോഷ് പണ്ഡിറ്റിന് പരിപാടിയുടെ രീതികള് അറിയാത്തത് കൊണ്ട് സംഭവിച്ചതാണെന്ന് പറയുകയാണ് നടന് അസീസ്. സോഷ്യല് മീഡിയയിലൂടെ പങ്കുവെച്ച വീഡിയോയിലാണ് സ്റ്റാര് മാജിക്കിന്റെ എപ്പിസോഡില് യഥാര്‍ഥത്തില് സംഭവിച്ചത് എന്താണെന്നുള്ള കാര്യം അദ്ദേഹം വെളിപ്പെടുത്തിയത്.\n'സ്റ്റാര് മാജിക്ക് ഭയാനകമായ പ്രശ്‌നത്തിലൂടെ കടന്ന് പോവുകയാണെന്ന് സോഷ്യല് മീഡിയ ഈ വിഷയം വെറുതെ എടുത്തിട്ട് അലക്കുകയാണ്. ഞാന് ആ എപ്പിസോഡില് ഇല്ലായിരുന്നു. അങ്ങനൊരു പ്രശ്‌നമില്ല. സ്റ്റാര് മാജിക്കിനെ കുറിച്ച് പറയുന്ന സുഹൃത്തുക്കളോട് ഒറ്റ കാര്യമേ പറയാനുള്ളു. സത്യസന്ധമായി പറയുകയാണെങ്കില് ഞങ്ങള് ആരെയും ദ്രേഹിക്കാറില്ല. നമ്മള് ജനിച്ച് വളര്‍ന്നപ്പോള് മുതല് കൂടെ ഉണ്ടായിരുന്ന കൂട്ടുകാരെല്ലാം പിന്നീട് ഒത്തൊരുമിക്കുന്നത് പോലെയാണ് സ്റ്റാര് മാജിക്കില് എത്തുന്നത്.\nഞങ്ങള് കൂട്ടുകാര് പറയുന്ന തമാശകള് മാത്രമാണ് അതില് നടക്കുന്നത്. ചിലര്‍ക്ക് അറ്റാക്ക് ചെയ്യുന്നത് പോലെ തോന്നും. പക്ഷേ സുഹൃത്തുക്കള് ഒത്തൊരുമയോടെ കൂടുമ്പോള് സംഭവിക്കുന്ന കാര്യങ്ങള് മാത്രമാണ് അവിടെ നടക്കുന്നത്. അത് ക്യാമറ വെച്ച് ഷൂട്ട് ചെയ്യുകയാണ്. ആരെയും അവഹേളിക്കുന്ന രീതിയിലോ കളിയാക്കുന്ന തരത്തിലോ ഞങ്ങള് ഒന്നും ചെയ്തിട്ടില്ല. അങ്ങനെ ആയിരുന്നെങ്കില് ഞാന് എന്നേ പോയേനെ. ഷിയാസ് ഒക്കെ എപ്പോഴേ കളഞ്ഞിട്ട് പോയേനെ. നമ്മുടെ ആ പരിപാടിയിലെ ഒരു ജോണര് ആണത്. ഇപ്പോള് സന്തോഷ് ചേട്ടന് വന്നപ്പോള് ഉണ്ടായ വിഷയത്തെക്കുറിച്ച് ഞാന് വിളിച്ചു അന്വേഷിച്ചു.\nഎനിക്കും വിഷമമായി തോന്നി. അതില് പറഞ്ഞിരിക്കുന്ന കാര്യം ഞാന് ഇങ്ങനെ പാടും. അന്നേരം നിങ്ങള് ഇതുപോലെ മാറ്റി പാടണമെന്ന് പുള്ളി തന്നെ പറഞ്ഞതാണെന്നാണ്. അങ്ങനെ പുള്ളിക്കാരന് പറഞ്ഞിട്ടാണ് ചെയ്തിട്ടുള്ളത്. അത് പുള്ളിക്ക് കളിയാക്കല് ആയി തോന്നിയെങ്കില് തൊട്ടടുത്ത ദിവസത്തെ എപ്പിസോഡില് പറയാമായിരുന്നു. അവിടെ എഡിറ്റിങ്ങിന് ഒരു ക്രൂ ഉണ്ട്. നമ്മള് അറിയാതെ പറഞ്ഞ് പോവുന്ന കാര്യങ്ങള് അവിടെ അന്നേരം തന്നെ സ്‌പോട്ട് ചെയ്യും. ഇന്‍ട്രോ ഒന്നും സ്‌ക്രീപ്റ്റഡ് അല്ല. നമ്മള് പറഞ്ഞത് ശരിയായില്ലെങ്കില് അന്നേരം തന്നെ വിളിച്ച് പറയും. സത്യം പറഞ്ഞാല് നമ്മള് മനസില് എഡിറ്റ് ചെയ്താണ് അവിടെ ഓരോ കാര്യങ്ങളും പറയുന്നത്.\nഅദ്ദേഹം ഗസ്റ്റ് ആയിട്ടല്ല, ഞങ്ങളെ പോലെ മത്സരത്തില് പങ്കെടുക്കാന് വേണ്ടിയാണ് വന്നത്. സന്തോഷേട്ടന് സത്യത്തില് നമ്മുടെ പരിപാടിയുടെ ജോണര് അറിയില്ല. മുന്‍പൊരിക്കല് അദ്ദേഹം സ്റ്റാര് മാജിക്കില് വന്നപ്പോള് നിങ്ങളുടെ ഒരു ആരാധിക ഇവിടെ വന്നിട്ടുണ്ടെന്ന് പറഞ്ഞ് ലക്ഷ്മി ഒരാളെ വിളിച്ചു. വന്നത് തങ്കച്ചന് ആയിരുന്നു. അതൊരു ക്യാരക്ടര് ആയിരുന്നെങ്കിലും പുള്ളിക്ക് അത്ര ഇഷ്ടം ആയില്ല. നിങ്ങളെന്നോട് കാണിച്ചത് ശരിയായില്ല, ഇത് ചീറ്റിങ്ങ് ആണെന്നൊക്കെ പുള്ളി പറഞ്ഞു. തങ്കച്ചനും സന്തോഷേട്ടനും തമ്മിലൊരു ഡാന്‍സ് വരെ പ്ലാന് ചെയ്‌തെങ്കിലും ഒടുവില് ശശാങ്കന്റെ കൂടെയാണ് തങ്കു ഡാന്‍സ് കളിച്ചത്.\nഈ ഷോയുടെ രീതി അദ്ദേഹത്തിന് മനസിലായില്ല എന്നാണ് എനിക്ക് തോന്നുന്നത്. ഒരിക്കലും ഒരു താരത്തെ വിളിച്ച് വരുത്തി കളിയാക്കാന് നോക്കില്ല. ആ വ്യക്തി ഞങ്ങള്‍ക്കൊരു ശല്യമായിട്ടില്ല. പുള്ളിയുടെ കരിയര് തകര്‍ക്കാനോ അവസരങ്ങള് ഇല്ലാതാക്കാനോ ആരും ശ്രമിച്ചിട്ടില്ല. അദ്ദേഹം ഒറ്റയ്ക്ക് വന്ന് ഒറ്റയ്ക്ക് സിനിമ തിയേറ്ററില് എത്തിച്ച വ്യക്തിയാണ്. പുള്ളി ബുദ്ധി കൊണ്ട് കളിക്കുന്ന ആളാണെന്ന് ഞാന് പറയും. ഈ സംഭവം നടന്നതിന്റെ അടുത്ത ദിവസവും വന്ന് പങ്കെടുത്തിട്ട് പോയ ആള് പിന്നീട് വീഡിയോയുമായി വന്നത് വളരെ വിഷമമായി. ഈ ഷോ ആസ്വദിക്കാന് പ്രേക്ഷകര് ഉണ്ടെങ്കില് ഞങ്ങള് ഇനിയും വരും. പരസ്പരം ഉള്ള കളിയാക്കലുകള് ഷോയുടെ ഭാഗമാണെന്നും അസീസ് പറയുന്നു.\nവേദികയെ ഒറ്റി കൊടുത്ത് നവീൻ, ഇത്രയും കൂട്ടുകാരിയായിട്ടും ഈ പണി വേണമായിരുന്നോ, കുടുംബവിളക്കില് കഥ മാറുന്നു\nRead more about: television santhosh pandit\nAzees Nedumangad Opens Up About Santhosh Pandit's Issue In Flowers Starmagic Show


പക്ഷേ അപ്പോഴും കുഴപ്പം പിടിച്ച ഒരു സംഗതി അവശേഷിച്ചു…! മുറിനാവിന്റെ എഴുത്തനുഭവങ്ങള് പങ്കുവെച്ച് മനോജ് കുറൂര്\nMurinavu By Manoj Kuroor\nമുറിനാവ് എന്ന നോവലിന് അടുത്ത പതിപ്പു വന്നതാണ് ഏറെ സന്തോഷിപ്പിക്കുന്ന ഒരു കാര്യം. ആ നോവൽ എഴുതുന്ന സമയത്തെ മാനസികാവസ്ഥയാണ് ഒപ്പം ഓർത്തത്. എഴുത്തിന്റെ ഒരു ആനന്ദം ആ പ്രക്രിയയിലുള്ള അധ്വാനമാണ്. എട്ടാം നൂറ്റാണ്ട്, പന്ത്രണ്ടാം നൂറ്റാണ്ട് എന്നിങ്ങനെ രണ്ടു കാലങ്ങൾ. അതിനിടയിൽ സംഭവിച്ച ചരിത്രപരിണാമങ്ങൾ. ആ കാലങ്ങളിലെ ഭൂപ്രകൃതി. മനുഷ്യബന്ധങ്ങൾ. കഥാപാത്രങ്ങളിൽ ഓരോരുത്തരുടെയും അനുഭവങ്ങളും കാഴ്ചപ്പാടുകളും. ചരിത്രപരമായ തെളിവുകളാകട്ടെ വളരെ കുറവ്. ആ കാലങ്ങളിൽ നിലനിന്ന തത്ത്വചിന്ത, കവിത, കല തുടങ്ങിയ സംഗതികളിൽനിന്നാണ് ജീവിതസാഹചര്യങ്ങളും ചിന്തകളും സാമൂഹികശ്രേണിയെ നിർണയിച്ച അധികാരസ്ഥാപനങ്ങളും അവയിൽ വിള്ളലുണ്ടാക്കാനുള്ള ചില ശ്രമങ്ങളുമെല്ലാം കുറച്ചൊക്കെ വെളിപ്പെട്ടു കിട്ടിയത്. മറ്റൊരു കാര്യമായിരുന്നു ഏറ്റവും വലിയ വെല്ലുവിളി. അന്നത്തെ ആളുകളുടെ ഭാഷ! എഴുത്തിൽ അതിനു രണ്ട് ഓപ്ഷൻ ഉണ്ടായിരുന്നു. ഒന്ന്, ആഖ്യാനത്തിന്റെ പൊതുവായ ഭാഷയിൽത്തന്നെ ആളുകളും സംസാരിക്കുക. രണ്ട്, ആ കാലഘട്ടങ്ങളിൽ ആളുകൾ സംസാരിച്ചിരിക്കാനിടയുള്ള ഭാഷ സംസാരിക്കാൻ കഥാപാത്രങ്ങളെ അനുവദിക്കുക. രണ്ടാമത്തെ വഴി കൂടുതൽ ദുഷ്കരമായിരുന്നെങ്കിലും അതാണ് നോവലിൽ സ്വീകരിച്ചത്. അതതു കാലത്തുണ്ടായ ചില ശാസനങ്ങൾ, ഗദ്യകൃതികൾ, ഭാഷയിൽ പഴക്കം അനുഭവപ്പെടുന്ന നാടൻപാട്ടുകൾ എന്നിവയിൽനിന്നു സംസാരഭാഷ രൂപപ്പെടുത്തുക, അക്കാര്യത്തിൽ സാമൂഹികമായ വേർതിരിവിനും വൈയക്തികമായ അനുഭവങ്ങൾക്കുമനുസരിച്ചുള്ള വ്യത്യസ്തതകൾ പുലർത്തുക, ഇവയിലൊക്കെത്തന്നെ രണ്ടു കാലത്തെയും സംസാരരീതികൾ തമ്മിൽ ബന്ധവ്യത്യാസങ്ങളുണ്ടായിരിക്കുക എന്ന വഴിയാണത്. അക്കാലഘട്ടങ്ങൾക്കു ശേഷം ഇല്ലാതായിപ്പോയ ദർശനങ്ങളും മാറിയ സാമൂഹികസാഹചര്യങ്ങളുമൊക്കെയാണ് നോവലിലുള്ളത്. ഇക്കാലത്ത് വായിക്കുമ്പോൾ പലതിലും നല്ല അപരിചിതത്വം തോന്നാം. അതുകൊണ്ട് കുറച്ച് അടിക്കുറിപ്പുകൾ വേണ്ടിവന്നു. നോവൽ എന്ന സാഹിത്യരൂപത്തിൽ ഇതിനകം സംഭവിച്ചിട്ടുള്ള ധാരാളം വൈവിധ്യങ്ങളെക്കുറിച്ച് വായനയിലൂടെ ലഭിച്ച ധാരണ ഇതൊക്കെ സാധ്യമാണ് എന്നൊരു ആത്മവിശ്വാസം തന്നു.\nപക്ഷേ അപ്പോഴും കുഴപ്പം പിടിച്ച ഒരു സംഗതി അവശേഷിച്ചു. ഇക്കാര്യങ്ങളിലൊക്കെ കൂടുതൽ ശ്രദ്ധിക്കുന്തോറും എഴുത്ത് എന്നതുപോലെ വായനയും അനായാസമാവില്ല എന്ന വൈചിത്ര്യമാണത്. അതായത് സമകാലികമായ ഭാഷയിൽ അനായാസം എഴുതുകയും വായിക്കുകയും ചെയ്യാനുള്ള ഒരു സാധ്യത മാറ്റിവച്ചിട്ടാണ് ഈ വഴി തെരഞ്ഞെടുത്തത്. സുഗമമായ വായന ലക്ഷ്യമാക്കി എഴുത്തിൽ വിട്ടുവീഴ്ച ചെയ്യുന്നതിനേക്കാൾ, ആ കാലഘട്ടങ്ങൾക്കു ജീവൻ വേണമെങ്കിൽ ഇങ്ങനെ ചില യത്നങ്ങൾ ചെയ്യുന്നതാണ് കൂടുതൽ നല്ലത് എന്നു തോന്നി. എഴുതിക്കഴിഞ്ഞപ്പോൾ ഇക്കാലത്ത് ഒരാൾ പോലും ഇതു വായിക്കില്ല എന്നാണ് ഞാൻ വിചാരിച്ചത്. എന്തായാലും ആദ്യം എഴുതിയ നോവൽ ഉണ്ടല്ലോ; അത് ഏറെപ്പേർ വായിച്ചതാണല്ലോ എന്ന ആശ്വാസം ഈ നോവലിന്റെ കാര്യത്തിൽ എന്തും വരട്ടെ എന്നൊരു സാഹസബുദ്ധിയിലേക്കെത്തിച്ചു.\nഎന്തായാലും മാതൃഭൂമി ആഴ്ചപ്പതിപ്പ് നോവൽ തുടർച്ചയായി പ്രസിദ്ധീകരിച്ചു. ഭാഗ്യനാഥിന്റെ ചിത്രങ്ങൾ അതിനെ കൂടുതൽ ആകർഷകമാക്കി. ഡിസി ബുക്സ് ആ ചിത്രങ്ങൾ ഉൾപ്പെടെ നോവൽ പുസ്തകമാക്കി. സി ജെ ജോർജ് അവതാരികയെഴുതി. സി ആർ പരമേശ്വരൻ, ബാലചന്ദ്രൻ ചുള്ളിക്കാട്, സുനിൽ പി ഇളയിടം, കെ. രാധാകൃഷ്ണവാര്യർ, അസിം താന്നിമൂട്, ഉണ്ണികൃഷ്ണൻ കളീക്കൽ, രശ്മി അനുരാജ് തുടങ്ങി പലരും നോവലിനെക്കുറിച്ചു സംസാരിക്കുകയോ എഴുതുകയോ ചെയ്തു. കെ ബി പ്രസന്നകുമാർ, ബി രവികുമാർ, വി എൻ ഹരിദാസ്,സജനീവ് ഇത്തിത്താനം, ജിഷ എലിസബത്ത് തുടങ്ങി പലരും നോവൽ വാരികയിൽ പ്രസിദ്ധീകരിച്ചുവരുന്ന സമയത്ത് ഓരോ ഘട്ടത്തിലും അഭിപ്രായമറിയിച്ച് ആത്മവിശ്വാസം തന്നു. നോവൽ പ്രസിദ്ധീകരിക്കുന്നതിനു മുമ്പുതന്നെ എസ് ഹരീഷ് വായിച്ചു നല്ല അഭിപ്രായമറിയിച്ചു. പി രാമൻ കുറേ ഭാഗം വായിച്ച് ചില നിരീക്ഷണങ്ങൾ പങ്കു വച്ചു. പുസ്തകമായതിനു ശേഷം നോവലിന്റെ വായനാനുഭവം പങ്കു വച്ച ഏറെപ്പേർ വേറെയുമുണ്ട്. എഴുതിക്കഴിഞ്ഞപ്പോൾ ആരെങ്കിലും ഇതു വായിക്കുമോ എന്നു തോന്നിയ ഉത്കണ്ഠയെ ഇങ്ങനെയൊക്കെ ഇല്ലാതാക്കിയ എല്ലാവരോടും സ്നേഹം. പറഞ്ഞാൽ തീരാത്ത നന്ദി\n‘മുറിനാവ്’ വാങ്ങാന് സന്ദര്‍ശിക്കുക\nമുറിനാവ് ഇ-ബുക്കായി ഡൗണ്‍ലോഡ് ചെയ്യാന് സന്ദര്‍ശിക്കുക\nജന്മനാ ഇന്ത്യന് ദേശീയവാദിയായ ഒരാള്…\nസമസ്ത ഗോത്രങ്ങളിലെയും ചാരുതയാര്‍ന്ന കഥകള്, ‘‘വിശ്വസാഹിത്യ ചൊല്‍ക്കഥകള്’; 8,888 രൂപയുടെ പുസ്തകം ഇപ്പോള് ഓര്‍ഡര് ചെയ്യൂ 4999 രൂപയ്ക്ക്!


മുന്‍കോപം ഒഴിവാക്കാന് പരിശ്രമിക്കുകയാണോ? ഇതാ ഒരു വഴി | Catholic Church News Malayalam\nHome Articles മുന്‍കോപം ഒഴിവാക്കാന് പരിശ്രമിക്കുകയാണോ? ഇതാ ഒരു വഴി\nമുന്‍കോപം ഒഴിവാക്കാന് പരിശ്രമിക്കുകയാണോ? ഇതാ ഒരു വഴി\nചിലരുടെയൊക്കെ ജീവിതത്തിലെ വലിയ പോരായ്മയും അസ്വസ്ഥയ്ക്ക് കാരണവുമായ ഒന്നാണ് മുന്‍കോപം. പറഞ്ഞതിനും പറയാത്തതിനും പറഞ്ഞ് തീരുന്നതിനു മുമ്പേ ദേഷ്യം പിടിക്കുക, പിന്നീട് ചെയ്യുന്നതിനെക്കുറിച്ച് യാതൊരു ബോധ്യവും ഇല്ലാതെയിരിക്കുക എന്നിവയൊക്കെയാണ് മുന്‍കോപത്തിന്റെ ലക്ഷണങ്ങള്. മുന്‍കോപക്കാരുടെ മറ്റൊരു പ്രത്യേകതയാണ് അവര് ഏറ്റവും കൂടുതല് വെറുക്കുന്നതും ഉപേക്ഷിക്കാന് ആഗ്രഹിക്കുന്നതും ഇതേ മുന്‍കോപത്തെയാണെന്നത്.\nമുന്‍കോപമെന്ന തെറ്റിനെ ഒഴിവാക്കാന് പരിശ്രമിക്കുന്നവര് ശ്രദ്ധിക്കേണ്ട ചില കാര്യങ്ങളുണ്ട്. സ്വാര്‍ത്ഥചിന്തകളും പ്രവര്‍ത്തികളും ഒഴിവാക്കുക എന്നതാണ് ആദ്യം ചെയ്യേണ്ടത്. കാരണം, സ്വാര്‍ത്ഥതാമനോഭാവത്തില് നിന്നാണ് മുന്‍കോപം പിറവിയെടുക്കുന്നത്. സ്വാര്‍ത്ഥത മാറ്റിവയ്ക്കാന് തയ്യാറായാല് തന്നെ മുന്‍കോപം നല്ല രീതിയില് കുറയ്ക്കാന് സാധിക്കും. മാത്രമല്ല ടെന്‍ഷനും സമ്മര്‍ദവും അതുവഴി കുറഞ്ഞുകിട്ടും.\nരണ്ടാമതായി കോപമോ അസ്വസ്ഥതയോ ഉണ്ടാവുന്ന സമയം ഒന്നു മാറിച്ചിന്തിക്കാന് തയ്യാറാവണം. ആ അസ്വസ്ഥത പ്രകടിപ്പിക്കുന്ന സമയത്ത് നമുക്ക് എന്തൊക്കെ ചെയ്യാന് സാധിക്കും… പ്രാര്‍ത്ഥിക്കാം, പ്രിയപ്പെട്ടവരിലേയ്ക്ക് ശ്രദ്ധ തിരിക്കാം, ഒരു ഡ്രൈവിന് പോകാം, അപൂര്‍വ്വമായി കിട്ടുന്ന എന്തെങ്കിലും സന്തോഷത്തിലേയ്ക്ക് തിരിയാം അങ്ങനെ പലതും.\nമുന്‍കോപത്തെ അകറ്റാന് ഇതിനേക്കാളെല്ലാം പ്രായോഗികമായ മറ്റൊരു മാര്‍ഗ്ഗം കൂടിയുണ്ട്. ദേഷ്യമോ സമര്‍ദ്ദമോ ഉടലെടുക്കുന്ന സമയത്ത് രണ്ട് ചോദ്യങ്ങള് സ്വയം ചോദിക്കാം… ഇപ്പോഴത്തെ ഈ അവസ്ഥ മാറ്റാന് എനിക്ക് എന്തെങ്കിലും ചെയ്യാന് കഴിയുമോ? ഇല്ല, എന്നാണ് ഉത്തരമെങ്കില് അടുത്ത ചോദ്യം ചോദിക്കാം. ആകുലപ്പെട്ടതു കൊണ്ടോ ദേഷ്യപ്പെട്ടതു കൊണ്ടോ ഈ അവസ്ഥയ്ക്ക് എന്തെങ്കിലും മാറ്റമുണ്ടാകുമോ?\nഈ രണ്ട് ചോദ്യങ്ങള് ചോദിച്ചുകഴിയുമ്പോള് നമ്മുടെയുള്ളില് യാഥാര്‍ത്ഥ്യബോധം വന്നുനിറയും. ‘ആകുലരാകുന്നതു കൊണ്ട് ആയുസിന്റെ ദൈര്‍ഘ്യം ഒരു മുഴമെങ്കിലും കൂട്ടാന് കഴിയുമോ’ എന്ന വചനം നല്‍കുന്ന സന്ദേശവും ഈ സമയം നമ്മുടെ മനസില് നിറയും. അതുവഴി മനസിനെ ശാന്തമാക്കാനും സാധിക്കും.


ആറന്മുള മിച്ചഭൂമിയിൽ താമസിക്കുന്നവരുടെ പുനരധിവാസം വൈകും\n38 കുടുംബങ്ങളാണ് പുനരധിവാസം കാത്ത് ആറന്മുളയിലെ മിച്ചഭൂമിയിൽ താമസിക്കുന്നത്.\n10 Jul, 2019 at 01:45 AM\nആറന്മുള മിച്ചഭൂമിയിൽ താമസിക്കുന്നവരുടെ പുനരധിവാസം ഇനിയും വൈകും. വില്ലേജ് തലത്തിലുള്ള പരിശോധന ആരംഭിക്കാത്തതാണ് പുനരധിവാസം നീളാൻ കാരണം. 38 കുടുംബങ്ങളാണ് പുനരധിവാസം കാത്ത് ആറന്മുളയിലെ മിച്ചഭൂമിയിൽ താമസിക്കുന്നത്.\nകഴിഞ്ഞ മാസമാണ് മിച്ചഭൂമിയിൽ താമസിക്കുന്ന കുടുംബങ്ങളുടെ വിവരശേഖരണം റവന്യു വകുപ്പ് നടത്തിയത്. സ്വന്തമായി വീടോ ഭൂമിയോ ഇല്ലാത്തവർ, റേഷൻ കാർഡോ മറ്റ് രേഖകളോ ഇല്ലാത്തവർ എന്നിങ്ങനെ തരം തിരിച്ചായിരുന്നു വിവര ശേഖരണം. ഇതുവഴി യഥാർത്ഥ ഭൂരഹിതരെ കണ്ടെത്തുകയാണ് റവന്യു വകുപ്പിന്റെ ലക്ഷ്യം. നേരത്തെ ആറന്മുള വിമാനത്താവള പദ്ധതി ഇല്ലാതായതോടെ തെരഞ്ഞെടുത്ത സ്ഥലം റവന്യു വിഭാഗം മിച്ചഭൂമിയായി പ്രഖ്യാപിച്ച് കണ്ടുകെട്ടാൻ തീരുമാനിക്കുകയായിരുന്നു. എന്നാൽ സ്വകാര്യ വ്യക്തിയുമായി കോടതിയിൽ കേസ് നടക്കുന്നതിനാൽ അതിന് സാധിച്ചിട്ടില്ല.\nആറന്മുള മിച്ചഭൂമി കണ്ടുകെട്ടാൻ റവന്യു വിഭാഗത്തിന് കഴിയാത്തതിനാൽ ഇവരിൽ അർഹരായവരെ പുനരധിവസിപ്പിക്കുന്നത് മറ്റ് എവിടെയെങ്കിലുമായിരിക്കും. നിലവിലുള്ള 38 കുടുംബങ്ങളിൽ ഭൂരഹിതരായ കുടുംബങ്ങളെ മാത്രമാകും ജില്ലാ ഭരണകൂടം പുനരധിവസിപ്പിക്കുക.\naranmula landAranmula airport land


അമ്മയും മകനുമാണെങ്കില് അല്ലെങ്കില് മകളുമാണെങ്കില് എപ്പോഴും കെട്ടിപ്പിടുത്തവും ഉമ്മവെക്കലുമൊക്കെയാണ് മലയാള സിനിമയില് കാണുന്നത്; അമ്മ എന്ന് പറഞ്ഞ് ഒരുപാട് കഥകള് തന്റെയടുത്ത് വന്നിട്ടുണ്ടെന്ന് രേവതി - metromatinee.com Lifestyle Entertainment & Sports\nമലയാളികള്‍ക്ക് ഒരു മുഖവുരയുടെ ആവശ്യമില്ലാതെ പരിചിതയായ നടിയാണ് രേവതി. സോഷ്യല് മീഡിയയില് സജീവമായ താരം ഇടയ്ക്കിടെ വിശേഷങ്ങള് പങ്കുവെച്ച് എത്താറുണ്ട്. ഇപ്പോള് രേവതിയും ഷെയ്ന് നിഗവും കേന്ദ്ര കഥാപാത്രങ്ങളായ ‘ഭൂതകാലം’ സോഷ്യല് മീഡിയയില് ചര്‍ച്ചയാവുകയാണ്.\nഅമ്മയും മകനും അനുഭവിക്കുന്ന മാനസിക സംഘര്‍ഷങ്ങള് കൈയ്യടക്കത്തോടെയാണ് രേവതിയും ഷെയ്നും ചിത്രത്തില് അവതരിപ്പിച്ചിരിക്കുന്നത്. തന്നെ തേടി നിരവധി അമ്മ വേഷങ്ങള് വന്നിട്ടുണ്ടെങ്കിസും വ്യത്യസ്തമായ ഒന്നിന് വേണ്ടി കാത്തിരിക്കുകയായിരുന്നു എന്നാണ് രേവതി ഒരു യൂട്യൂബ് ചാനലിന് നല്‍കിയ അഭിമുഖത്തില് പറയുന്നത്.\nകുറച്ചു കാലം മുന്നേയാണ് രാഹുല് ഈ കഥ എന്നോട് പറയുന്നത്. അമ്മയും മകനുമാണെങ്കില് അല്ലെങ്കില് മകളുമാണെങ്കില് എപ്പോഴും കെട്ടിപ്പിടുത്തവും ഉമ്മവെക്കലുമൊക്കെയാണ് മലയാള സിനിമയില് കാണുന്നത്. അമ്മ എന്ന് പറഞ്ഞ് ഒരുപാട് കഥകള് തന്റെയടുത്ത് വന്നിട്ടുണ്ട്. യഥാര്‍ത്ഥ ജീവിതത്തില് അതൊക്കെ നല്ലതാണ്. പക്ഷേ കോപ്ലിക്കേഷന്‍സും ഉണ്ട്.\nഅതില് നിന്നും വ്യത്യസ്തമായ ഒന്നിന് വേണ്ടി ശ്രമിക്കുകയായിരുന്നു. അങ്ങനെ ഈ കഥ വന്നപ്പോള് താന് വളരെ ത്രില്ലിലായിരുന്നു. ഇത് ചെയ്യാന് പറ്റുമോ എന്ന സംശയം മാത്രമായിരുന്നു ഉണ്ടായിരുന്നത്. നല്ല ആഴമുള്ള കഥാപാത്രമാണ്. എന്താണ്, ആരാണ് ഈ സ്ത്രീ എന്ന് കണ്ടുപിടിക്കാനേ കഴിയില്ല.\nഅതിനെ മനസിലാക്കിയെടുക്കാന് കുറച്ച് സമയമെടുത്തു. പിന്നെ ആ കഥാപാത്രം തനിക്ക് ഇഷ്ടമായി. ഈ സിനിമയില് അമ്മയും മകനും അടിയാണ്. അതും മൗനത്തിലൂടെ. വളരെ യാഥാര്‍ത്ഥ്യമുള്ളതായി തോന്നി എന്നാണ് രേവതി പറയുന്നത്. രാഹുല് സദാശിവന് സംവിധാനം ചെയ്ത ചിത്രം സോണി ലൈവില് ആണ് റിലീസ് ചെയ്തത്.\nദിലീപ് നെയ്യാറ്റിന്‍കര ബിഷപ്പിനെ വലിച്ചിഴച്ചത് സാമുദായിക സ്പര്‍ദ്ധ വളര്‍ത്താന്; ദിലീപിന്റെ ആരോപണങ്ങളെ നിരസിച്ച് ബാലചന്ദ്രകുമാര്


“മൊത്തം പുക, ഒന്നും കാണാന് പറ്റരുത്” : ഒരു കേരള “കോണ്‍ഗ്രസ്സ്” കഥ..! - Boolokam\n“മൊത്തം പുക, ഒന്നും കാണാന് പറ്റരുത്” : ഒരു കേരള “കോണ്‍ഗ്രസ്സ്” കഥ..!\nചതിക്കാത്ത ചന്തുവെന്ന ചിത്രത്തില് സലിം കുമാര് പറയുന്ന ഒരു അടിപ്പൊളി ഡയലോഗ് ഉണ്ട്..”മാക്സിമം പുക അടിച്ചു കയറ്റി കൊള്ളണം. സ്റ്റേജ്ജില് നടക്കുന്നത് ഒന്നും കാണാന് സാധിക്കരുത് എന്ന്…അതു തന്നെയാണ് ഇപ്പോള് നമ്മുടെ രാഷ്ട്രീയ രംഗത്ത് നടന്നു കൊണ്ടിരിക്കുന്നത്. മാണി ഉടക്കി, പിസി വെടക്കായി നില്‍ക്കുന്നു..ഇനി എന്തു ചെയ്യും എന്നറിയാതെ അന്തം വിട്ടു നില്‍ക്കുന്ന നമ്മുടെ പാവം മുഖ്യനും.\nമുഖ്യമന്ത്രിയുടെ അഭ്യര്‍ത്ഥനയില് പിസി ജോര്‍ജ്ജ് അല്‍പം ഒതുങ്ങാന് തീരുമാനിച്ചു. തത്കാലം കേരള കോണ്‍ഗ്രസ് എമ്മിലും യുഡിഎഫിലും തുടരം. ചീഫ് വിപ്പ് സ്ഥാനത്തില് യുഡിഎഫിന്റെ അന്തിമ തീരുമാനം വരുംവരെ തുടരും.\nപതിവ് രീതി തന്നെയാണ് ഉമ്മന് ചാണ്ടി, ജോര്‍ജ്ജ് വിഷയത്തിലും ഉപയോഗിക്കുന്നത്. പ്രശ്‌ന പരിഹാരം പരമാവധി നീട്ടിക്കൊണ്ടുപോവുക. അതിനിടയില് അനുരഞ്ജന ശ്രമങ്ങള് നടത്തുക. ജോര്‍ജ്ജിനേയും മാണിയേയും അടുത്ത തിരഞ്ഞെടുപ്പ് വരെയെങ്കിലും ഒപ്പം നിര്‍ത്തുക.\nകേരള കോണ്‍ഗ്രസ് എമ്മില് ചേര്‍ന്നത് അബദ്ധമായിപ്പോയെന്നാണ് പിസി ജോര്‍ജ്ജ് ഇപ്പോള് പറയുന്നത്. തന്നെ സര്‍ക്കാര് ചീഫ് വിപ്പ് ആക്കിയത് കെഎം മാണിയല്ല. യുഡിഎഫ് ആണ്. ആരുടേയും ഭീഷണിയ്ക്ക് വഴങ്ങി രാജിവക്കില്ലെന്നാണ് അതിനിടെ ജോര്‍ജ്ജ് പറഞ്ഞത്. ബാര് കോഴയില് സമ്മര്‍ദ്ദ തന്ത്രമെന്ന നിലയില് രാജിവക്കുന്ന കാര്യം ആദ്യം തന്നോട് പറഞ്ഞത് കെഎം മാണിയാണ്. അങ്ങനെ ആരെങ്കിലും പറഞ്ഞാല് എംഎല്‍എ സ്ഥാനം രാജിവക്കില്ല. അതിന് പൂഞ്ഞാറിലെ ജനങ്ങള് പറയണം.\nകേരള കോണ്‍ഗ്രസ് എമ്മില് കെഎം മാണിയേക്കാള് സ്വാധീനം തനിക്കാണ്. സംസ്ഥാന സെക്രട്ടേറിയറ്റ് വിളിച്ചാല് ഇക്കാര്യം വ്യക്തമാകും. കെഎം മാണിക്കും കുടുംബത്തിനും മാത്രമേ തന്നോട് പ്രശ്‌നമുള്ളൂ. പഴയ ജോസഫ് ഗ്രൂപ്പിന് തന്നോട് ഒരു പ്രശ്‌നവും ഇല്ല.\nPrevious articleഎല്ലാ കച്ചവടസ്ഥാപനങ്ങള്‍ക്കും സൗജന്യ വെബ്‌സൈറ്റുമായി ഗ്രീന്‍കറി ഡോട്ട് കോം; വരാനിരിക്കുന്നത് വന്‍മാറ്റങ്ങള്\nNext articleകോഹ്ലി വിരമിക്കുന്നു, ഇനി അനുഷ്ക്കയും കുടുംബവും കുട്ടികളും; ഒരു നുണകഥ\nനിങ്ങളുടെ ഭാര്യയായ ആ സ്ത്രീയിൽ നിന്ന് കിട്ടാത്ത എന്ത് സുഖമാണ് ഞങ്ങളിൽ നിന്ന് കിട്ടുന്നത് ?\nഅനന്യയുടെ മരണം, സത്യമെന്ത് ? ഡോക്ടർമാർ കുറ്റക്കാർ അല്ലെന്നും അതിന്റെ കാരണവും വിശദീകരിച്ചുകൊണ്ടുള്ള പോസ്റ്റ് July 25, 2021


sneha excited to see her poem presented in budget ബജറ്റ് അവതരണത്തിൽ മന്ത്രി തോമസ് ഐസക് ചൊല്ലിയ ആദ്യ കവിത സ്നേഹയുടേത്; ഈ എട്ടാം ക്ലാസുകാരിക്ക് മന്ത്രിയോട് ഒരു അപേക്ഷയുണ്ട്\nബജറ്റ് അവതരണത്തിൽ മന്ത്രി തോമസ് ഐസക് ചൊല്ലിയ ആദ്യ കവിത സ്നേഹയുടേത്; ഈ എട്ടാം ക്ലാസുകാരിക്ക് മന്ത്രിയോട് ഒരു അപേക്ഷയുണ്ട്\nBy : Rathi January 15, 2021 comments\nകനിവാർന്ന പൂക്കൾ വിരിയുകയും വെളിച്ചം ഭൂമിയെ സ്വർഗമാക്കുകയും ചെയ്യും.\nനമ്മൾ കൊറോണക്കെതിരെ പോരാടി വിജയിക്കുകയും അതേ\nആനന്ദം നിറ‍ഞ്ഞ പുലരിയെ തിരികെ എത്തിക്കുകയും പഴയ ലോകം പോലെ പുഞ്ചരിക്കുകയും ചെയ്യും.\nനമുക്ക് ഒത്തു ചേരാം കൊറോണയെ തുരത്താം\nപാലക്കാട് കുഴൽമന്നം സ്വദേശി സ്നേഹയുടെ കവിത ഉദ്ധരിച്ചാണ് ധനമന്ത്രി ടി.എം തോമസ് ഐസക് ബജറ്റ് അവതരണം ആരംഭിച്ചത്. കുഴൽമന്നം ജി.എച്ച്.എസ്.എസിലെ എട്ടാം ക്ലാസ് വിദ്യാർത്ഥിനിയാണ് സ്നേഹ. ബജറ്റ് അവതരണത്തിൽ തന്റെ കവിത ഉൾപ്പെടുത്തിയതിൽ സന്തോഷമുണ്ടെന്ന് സ്നേഹ ട്വന്റിഫോറിനോട് പ്രതികരിച്ചു.\nധനകാര്യമന്ത്രിയുടെ സെക്രട്ടറിയാണ് കവിത ഉൾപ്പെടുത്തിയ കാര്യം വിളിച്ച് അറിയിച്ചത്. അഭിനന്ദനങ്ങൾ അറിയിക്കുകയും ഫോട്ടോ അയച്ചു നൽകാൻ ആവശ്യപ്പെടുകയും ചെയ്തുവെന്ന് സ്നേഹ പറഞ്ഞു. കൊറോണയുമായി ബന്ധപ്പെട്ടുള്ള അക്ഷരവർഷം പദ്ധതിക്കായാണ് കവിത എഴുതിയത്. ഏതെങ്കിലും മാഗസിനിൽ പ്രസിദ്ധീകരിക്കുമെന്നാണ് കരുതിയത്. ബജറ്റ് അവതരണത്തിനിടെ മന്ത്രി കവിത ചൊല്ലുമെന്ന് കരുതിയില്ലെന്നും സ്നേഹ പറഞ്ഞു.\nധനകാര്യമന്ത്രിയോട് ഒരു കാര്യം കൂടി സ്നേഹ ആവശ്യപ്പെട്ടു. മോശം അവസ്ഥയിലുള്ള വാടക കെട്ടിടത്തിലാണ് തങ്ങളുടെ സ്കൂൾ പ്രവർത്തിക്കുന്നത്. നിരവധി കുട്ടികൾ ഇവിടെ പഠിക്കുന്നുണ്ട്. മഴക്കാലമെത്തുമ്പോൾ കെട്ടിടം ചോർന്ന് ഒലിക്കും. തങ്ങളുടെ സ്കൂളിനായി പുതിയൊരു കെട്ടിടം വേണമെന്നായിരുന്നു സ്നേഹയുടെ ആവശ്യം. തന്റെ അപേക്ഷ മന്ത്രി പരിഗണിക്കുമെന്നാണ് പ്രതീക്ഷിക്കുന്നതെന്നും മന്ത്രി പറഞ്ഞു.\nStory Highlights – Kerala budget 2021


കെജരിവാള് പങ്കെടുക്കുന്ന പൊതുചടങ്ങിന് അധികൃതര് അനുമതി നിഷേധിച്ചു | Muhimmath\nHome » National , Popular » കെജരിവാള് പങ്കെടുക്കുന്ന പൊതുചടങ്ങിന് അധികൃതര് അനുമതി നിഷേധിച്ചു\nകെജരിവാള് പങ്കെടുക്കുന്ന പൊതുചടങ്ങിന് അധികൃതര് അനുമതി നിഷേധിച്ചു\nWritten By Muhimmath News on Thursday, 30 June 2016 | 11:40\nന്യൂഡല്‍ഹി: ഡല്‍ഹി മുഖ്യമന്ത്രിയും ആംആദ്മി നേതാവുമായ അരവിന്ദ് കെജരിവാളിന്റെ ഗുജറാത്ത് സന്ദര്‍ശനം റദ്ദാക്കി. ജൂലൈ ഒന്‍പതിനു ഗുജറാത്ത് സന്ദര്‍ശിക്കുമെന്നാണ് അറിയിച്ചിരുന്നത്. എന്നാല് പരിപാടി റദ്ദാക്കുകയായിരുന്നു.\nസംഭവത്തില് ബിജെപിക്കെതിരേ ആരോപണങ്ങളുമായി എഎപി രംഗത്തെത്തിയിട്ടുണ്ട്. ഗുജറാത്തിലെ ഒരു വ്യാപാര സംഘത്തിന്റെ ക്ഷണം സ്വീകരിച്ചായിരുന്നു സൂറത്തിലേക്കു കെജരിവാള് സന്ദര്‍ശനം തീരുമാനിച്ചിരുന്നത്. എന്നാല് സംഘാടകര് കെജരിവാളിനുള്ള ക്ഷണം പിന്‍വലിക്കുകയായിരുന്നു.\nഗുജറാത്തില് കെജരിവാള് പങ്കെടുക്കുന്ന പൊതു ചടങ്ങ് നടത്താന് അധികൃതര് അനുമതി നിഷേധിച്ചതാണ് സംഘാടകര് കെജരിവാളിനുള്ള ക്ഷണം പിന് വലിയ്ക്കാന് കാരണമായതെന്നാണ് അറിയുന്നത്. ഇതു ബിജെപിയുടെയും സംസ്ഥാന സര്‍ക്കാരിന്റെയും സമ്മര്‍ദത്തിന്റെ ഫലമാണെന്നാണ് എഎപി ഗുജറാത്ത് ഘടകം ആരോപിക്കുന്നത്.\nസൂറത്തില് ജൂലൈ പത്തിനു നടക്കുന്ന ചടങ്ങിലേക്കാണ് അദ്ദേഹം ക്ഷണിക്കപ്പെട്ടിരുന്നത്. പരിപാടിക്കായി സംഘാകര് എല്ലാ ഒരുക്കങ്ങളും നടത്തുകയും ചെയ്തിരുന്നു. തുടര്‍ന്നാണ് അപ്രതീക്ഷിതമായി പരിപാടി റദ്ദാക്കിയത്.


നിര്‍ണായക ഉച്ചകോടിക്കായി ട്രംപും കിമ്മും സിംഗപ്പൂരില്; ചരിത്ര കൂടിക്കാഴ്ച നാളെ | The Indian Telegram\nസിംഗപ്പൂര്: നിര്‍ണായക ഉച്ചകോടിക്കായി യുഎസ് പ്രസിഡന്റ് ഡൊണാള്‍ഡ് ട്രംപും ഉത്തരകൊറിയയിലെ കമ്യൂണിസ്റ്റ് ഭരണാധികാരി കിം ജോങ് ഉന്നും സിംഗപ്പൂരിലെത്തി. നാളെ ഇന്ത്യന് സമയം രാവിലെ ആറരയ്ക്കാണ് (സിംഗപ്പൂര് സമയം ഒന്‍പതു മണി) ഉച്ചകോടി.\nഎയര് ചൈന വിമാനത്തിലാണ് കിം ജോങ് ഉന് എത്തിയത്. ഔദ്യോഗിക വിമാനമായ ‘എയര്‍ഫോഴ്‌സ് ഉന്’ സിംഗപ്പൂരിലെത്തിയിട്ടുണ്ട്. എയര്‍ചൈന വിമാനത്തില് ബെയ്ജിങ്ങിലേക്കാണ് കിം പുറപ്പെട്ടതെങ്കിലും ഇടയ്ക്കു വച്ച് ദിശമാറ്റി സിംഗപ്പൂരിലേക്കെത്തുകയായിരുന്നു. ഉത്തരകൊറിയയുടെ തലസ്ഥാനമായ പ്യോങ്യാങ്ങില്‍നിന്ന് സിംഗപ്പൂര് വരെയുള്ളത് കിമ്മിന്റെ ഇതുവരെയുള്ള ഏറ്റവും നീണ്ട വിമാന യാത്ര. (വിമാനയാത്രയോടു ഭയമുള്ളയാളാണ് കിം എന്ന് അഭ്യൂഹമുണ്ട്). മധ്യസിംഗപ്പൂരിലെ സെന്റ് റെജിസ് ഹോട്ടലിലാണ് താമസം.\nഎയര്‍ഫോഴ്‌സ് വണ്ണിലാണ് ട്രംപ് എത്തിയത്. കാനഡയില് ജി7ഉച്ചകോടി പൂര്‍ത്തിയാകും മുന്‍പാണു ട്രംപും സംഘവും പുറപ്പെട്ടത്. ഷങ്ഗ്രില ഹോട്ടലിലാണ് താമസം. കിം സിംഗപ്പൂര് പ്രധാനമന്ത്രി ലീ ഷിയാന് ലുങ്ങുമായി ചര്‍ച്ച നടത്തി. ട്രംപ് ഇന്നു ലുങ്ങിനെ കാണും.\n1950-53 ലെ കൊറിയന് യുദ്ധം മുതല് ചിരവൈരികളായ രണ്ടു രാജ്യങ്ങളുടെ തലവന്‍മാരാണ് മുഖാമുഖം. ചരിത്രത്തിലാദ്യമായി യുഎസ് പ്രസിഡന്റും ഉത്തരകൊറിയന് മേധാവിയും നേരില് കാണുന്നു എന്നത് തന്നെയാണ് ഏറ്റവും വലിയ പ്രത്യേകത. ഫോണില് പോലും രണ്ടു രാജ്യങ്ങളിലെയും ഭരണാധികാരികള് ഇതുവരെ സംസാരിച്ചിട്ടില്ല.\nവിദേശകാര്യ മന്ത്രി റി യോങ് ഹോ, വിശ്വസ്തനും യുഎസുമായുള്ള ചര്‍ച്ചയുടെ സൂത്രധാരനുമായ കിം യോങ് ചോല് എന്നിവരാണ് കമ്മിന്റെ സംഘത്തിലുള്ളത്. ട്രംപിന്റെ സംഘത്തില് സ്റ്റേറ്റ് സെക്രട്ടറി മൈക്ക് പോംപെ, സുരക്ഷാ ഉപദേഷ്ടാവ് ജോണ് ബോള്‍ട്ടന്, വൈറ്റ്ഹൗസ് സ്റ്റാഫ് മേധാവി ജോണ് കെല്ലി, പ്രസ് സെക്രട്ടറി സാറ സാന്‍ഡേഴ്‌സ് എന്നിവരാണുള്ളത്.\nഉത്തരകൊറിയയുടെ ആണവനിരായുധീകരണം, കൊറിയന് ഉപദ്വീപില് ശാശ്വത സമാധാനം ഉറപ്പാക്കല്, കൊറിയന് മേഖലയിലെ യുഎസ് സൈനിക സാന്നിധ്യം, ഉത്തരകൊറിയയ്‌ക്കെതിരായി സാമ്പത്തിക, നയതന്ത്ര ഉപരോധം, ഉത്തരകൊറിയയ്ക്കു രാജ്യാന്തരവേദികളില് അംഗീകാരം തുടങ്ങിയ വിഷയങ്ങളിലാകും ചര്‍ച്ച നടക്കുക. നിരായുധീകരണം സംബന്ധിച്ചു ധാരണയുണ്ടായാലേ മറ്റു വിഷയങ്ങള് ചര്‍ച്ച ചെയ്യൂ.\nട്രംപിന്റെ തീരുമാനം ഖേദകരം: കൂടിക്കാഴ്ചയ്ക്ക് ഏത് സമയത്തും തയാറെന്ന് ഉത്തരകൊറിയ\nട്രംപ്- കിങ് ജോങ് ഉന് ചരിത്ര കൂടിക്കാഴ്ച റദ്ദാക്കി\nചൈനയുമായുള്ള വ്യാപാര കരാറില് അതൃപ്തിയറിയിച്ച് അമേരിക്ക


' ബിജെപിയുടെ അസ്തമയം ഇവിഎം മെഷീനിലൂടെ, എതിരെ വന്നാല് തകര്‍ക്കും' ; മമത ബാനര്‍ജി - Malayalam News Time\nMalayalam News Time > News > ‘ ബിജെപിയുടെ അസ്തമയം ഇവിഎം മെഷീനിലൂടെ, എതിരെ വന്നാല് തകര്‍ക്കും’ ; മമത ബാനര്‍ജി\n‘ ബിജെപിയുടെ അസ്തമയം ഇവിഎം മെഷീനിലൂടെ, എതിരെ വന്നാല് തകര്‍ക്കും’ ; മമത ബാനര്‍ജി\nJune 7, 2019 | 2:57 PM |\nഇവിഎം മെഷീനുകള് പിടിച്ചെടുത്ത് അധികാരത്തിലെത്തിയ ബിജെപി സര്‍ക്കാരിന്‍റെ അസ്തമയവും ഇവിഎം വഴി തന്നെയാകും എന്നും മമത കൂട്ടിച്ചേര്‍ത്തു.\nകൊല്‍ക്കത്ത: ഇവിഎം മെഷീനുകള് പിടിച്ചെടുത്ത് അധികാരത്തിലെത്തിയ ബിജെപി സര്‍ക്കാരിന്‍റെ അന്ത്യവും ഇവിഎം വഴി തന്നെയാകുമെന്ന് മമത ബാനര്‍ജി. ഈദ് സംഗമത്തെ അഭിസംബോധന ചെയ്ത് സംസാരിക്കുമ്പോഴായിരുന്നു മമതയുടെ പരാമര്‍ശം. ബിജെപിയെ രൂക്ഷമായി വിമര്‍ശിച്ചായിരുന്നു മമതയുടെ പ്രസംഗം.\nതങ്ങള്‍ക്കെതിരെ നില്‍ക്കുന്നവരെ തകര്‍ക്കുമെന്നും മമത പറഞ്ഞു. ബിജെപി അധികാരം നിലനിര്‍ത്തിയതിനെ സൂര്യോദയത്തോട് ഉപമിച്ചായിരുന്നു മമതയുടെ പ്രസംഗം. ഇവിഎം മെഷീനുകള് പിടിച്ചെടുത്ത് അധികാരത്തിലെത്തിയ ബിജെപി സര്‍ക്കാരിന്‍റെ അസ്തമയവും ഇവിഎം വഴി തന്നെയാകും എന്നും മമത കൂട്ടിച്ചേര്‍ത്തു.\nഅതേസമയം ബിജെപി മതവും രാഷ്ട്രീയവും തമ്മില് കലര്‍ത്തുന്നതായി തൃണമൂല് കോണ്‍ഗ്രസ് എംപി അഭിഷേക് ബാനര്‍ജി കുറ്റപ്പെടുത്തി. ‘ജയ് ശ്രീറാം’ എന്ന മുദ്രാവാക്യത്തിന്‍റെ റ്റി ആര് പി റേറ്റ് കുറഞ്ഞതുകൊണ്ടാണ് ബിജെപി ‘ജയ് മഹാകാളി’ എന്ന പുതിയ മുദ്രാവാക്യവുമായി രംഗത്തെത്തിയതെന്നും അഭിഷേക് ബാനര്‍ജി പരിഹസിച്ചു.\nമഹാകാളിയുടെ നാടാണ് ബംഗാള് എന്നും ബംഗാളില് ബിജെപിയുടെ മുദ്രാവാക്യം ജയ് ശ്രീറാമും ജയ് മഹാകാളിയുമാണെന്ന് ബിജെപി തിങ്കളാഴ്ച പറഞ്ഞിരുന്നു. ഇതിനെതിരെയാണ് അഭിഷേക് ബാനര്‍ജിയുടെ പരാമര്‍ശം.


എളുപ്പത്തിനുമേൽ എളുപ്പം | islamonlive.in\nസുഖദമായൊരു കാറ്റ് നമ്മെ തഴുകിത്തണുപ്പിച്ച് കടന്നു പോകുന്നു. അതിൻ്റെ ഇളംതെന്നലിൽ നാം ആശ്വാസവും ആനന്ദവും കണ്ടെത്തുന്നു. നമ്മുടെ ശരീരത്തിലാണ് കാറ്റ് സ്പർശിച്ചതെങ്കിലും അത് കുളിർപ്പിക്കുന്നത് നമ്മുടെ മനസ്സിനെക്കൂടിയാണ്. സത്യവേദം സമർപ്പിക്കുന്ന ജീവിത ദർശനവും അങ്ങനെത്തന്നെ! ആത്മനിർവൃതിയുടെ ആകാശനീലിമയിലേക്കാണ് അത് നമ്മെ ആനയിക്കുന്നത്.\nഇടിമിന്നലും പ്രളയവുമായി, കൊടുങ്കാറ്റും ഭൂകമ്പവുമായി, കാർക്കശ്യവും ആക്രോശവമായി വേദദർശനം നമ്മെ വരിഞ്ഞുമുറുക്കുന്നില്ല. നമ്മുടെ ജീവിതം ദുസ്സഹമാക്കുകയല്ല, സുഗമവും സുതാര്യവുമാക്കുകയാണ് വേദഗ്രന്ഥം ചെയ്യുന്നത്. വേദവചനങ്ങളിൽ മനസ്സിരുത്തിയാലറിയാം മഞ്ഞുതുള്ളിയുടെ വിശുദ്ധിയും സൗന്ദര്യവുമാണ് ദൈവിക ദർശനത്തിൻ്റെ സവിശേഷതയെന്ന്. പ്രകൃതിയുടെ വിസ്മയങ്ങളെ അക്ഷരങ്ങളിലേക്ക് ആവാഹിച്ച വേദഗ്രന്ഥം, പ്രകൃതിയുടെ സൗന്ദര്യങ്ങളെ ആശയങ്ങളിൽ ആവിഷ്കരിക്കുകയും ചെയ്തിട്ടുണ്ട്. മനുഷ്യപ്രകൃതിയെ അളന്ന്, അറിഞ്ഞാണ് വേദദർശനം രൂപപ്പെടുത്തിയിരിക്കുന്നത് എന്നതത്രെ അതിൽ പ്രധാനം.\n“ഒരു ശുക്ല കണത്തില്‍നിന്ന് മനുഷ്യനെ സൃഷ്ടിച്ചു. എന്നിട്ടവന്റെ ഭാഗധേയം നിര്‍ണയിച്ചു. പിന്നെ അവന്റെ ജീവിതസരണി സരളമാക്കിക്കൊടുത്തു”. സത്യവേദം എൺപതാം അധ്യായം പത്തൊൻപത്, ഇരുപത് വചനങ്ങൾ. സരളവും എളുപ്പവുമാണ് വേദഗ്രന്ഥത്തിൻ്റെ വഴി. ദർശന സത്യത്തിൽ, നിയമവിധികളിൽ, ആരാധനാ അനുഷ്ഠാനങ്ങളിൽ എന്തൊരു ലാളിത്യവും സുതാര്യതയുമായാണ് വേദദർശനം ദീക്ഷിക്കുന്നത്. എളുപ്പത്തിൽ മനസ്സിലാക്കാവുന്ന തത്വങ്ങൾ, സംസ്കാര സമ്പന്നതയിലേക്ക് നയിക്കുന്ന മൂല്യ വിചാരങ്ങൾ, സുഗമമായി അനുഷ്ഠിക്കാവുന്ന ആരാധനകൾ, സാമാധാന ജീവിതത്തിലേക്ക് വഴിയൊരുന്ന നിയമങ്ങൾ… ഇതാണ് വേദദർശനത്തിൻ്റെ സഹജഭാവം. ‘എളുപ്പവും ലാളിത്യവും’ അതിൻ്റെ സാരസൗന്ദര്യമാണ്. ഈ ആശയം കുറിക്കുന്ന ‘യുസ്ർ’ എന്ന അറബി പദം പതിനെട്ട് തവണയെങ്കിലും വേദഗ്രന്ഥത്തിൽ വന്നിട്ടുണ്ട്. ആ പദം പോലെ ലളിതവും ഭാരരഹിതവുമാണ് അതിൻ്റെ ആശയവും.\n‘എളുപ്പത്തിലേക്ക് എളുപ്പമാക്കിത്തരുന്നു’ എന്ന് പദാനുപദ വിവർത്തനം ചെയ്യാവുന്ന ഒരു വേദവചനമുണ്ട്. തൊണ്ണൂറ്റിരണ്ടാം അധ്യായത്തിൽ ഏഴാമത്തേത്. എൺപത്തിയേഴാം അധ്യായം എട്ടാം വചനത്തിലും സമാന ആശയമുണ്ട്. ‘നാം നിനക്ക് സുഗമമായ വഴി ഒരുക്കിത്തരുന്നതാകുന്നു’ എന്ന് ആശയ വിവർത്തനം. ‘വെളിച്ചത്തിനു മേൽ വെളിച്ചം’ എന്ന വേദവചനം പോലെത്തന്നെ പ്രധാനമാണിത്. ദൈവത്തെക്കുറിച്ച ദാർശനിക വിചാരമാണ് ‘വെളിച്ചത്തിനു മേൽ വെളിച്ചം’! ആ ദൈവം തന്ന ജീവിതക്രമത്തെക്കുറിച്ച മനോഹരമായ വിവരണമാണ്, ‘എളുപ്പത്തിലേക്ക് എളുപ്പമാക്കിത്തരുന്നു’ എന്നത്. ‘എളുപ്പത്തിനു മേൽ എളുപ്പം’ ആയതുകൊണ്ടാണ്, പ്രയാസങ്ങളിൽ നിന്നും അസ്വസ്ഥതകളിൽ നിന്നും മോചനം തേടി അസംഖ്യം മനുഷ്യർ വേദസത്യത്തിൻ്റെ തണലിലെത്തുന്നത്!\nമനുഷ്യൻ്റെ സൃഷ്ടിപ്പിനോട് ചേർത്താണ്, ‘ജീവിത സരണി എളുപ്പമാക്കിക്കൊടുത്തു’ എന്ന് പറഞ്ഞത്. സൃഷ്ടിപ്രകൃതിയിലെ ദൗർബല്യങ്ങൾ നന്നായി മനസ്സിലാക്കിയാണ് ദൈവം ജീവിതക്രമം നിശ്ചയിച്ചിരിക്കുന്നത് എന്നർത്ഥം. നിയമവിധികളിൽ കൃത്യതയും കണിശതയും ഉള്ളതോടൊപ്പം തന്നെ, ഇളവുകളും ലഘൂകരണങ്ങളും നൽകി വേദദർശർനം കൂടുതൽ മനുഷ്യോന്മുഖമാകുന്നു. “ദൈവം നിങ്ങള്‍ക്ക് എളുപ്പമാണ് ആഗ്രഹിക്കുന്നത്, ഞെരുക്കം ഇച്ഛിക്കുന്നില്ല”. രണ്ടാം അധ്യായം നൂറ്റി എൺപത്തിയഞ്ചാം വചനം. രോഗവും യാത്രയും കാരണം വ്രതാനുഷ്ടാനത്തിൽ ഇളവ് നൽകിയാണ് ഈ പ്രസ്താവം. പാതിരാവിൻ്റെ നിശബ്ദതയിൽ ഏകാന്തരായി, ധ്യാനാത്മകമായി പ്രാർത്ഥനയിൽ മുഴുകവെ ചില പ്രയാസങ്ങൾ! അവ ലഘൂകരിച്ചുകൊണ്ട് വേദവചനങ്ങളിറങ്ങി; “ഇനി ഖുര്‍ആനില്‍നിന്ന് അനായാസം ഓതാന് കഴിയുന്നതെത്രയാണോ അത്രയും ഓതിക്കൊള്ളുക. നിങ്ങളില് രോഗികളും ദൈവത്തിന്റെ അനുഗ്രഹം തേടി ഭൂമിയില് സഞ്ചരിക്കുന്ന ചിലരും ദൈവികസരണിയില് സമരം ചെയ്യുന്ന വേറെ ചിലരും ഉണ്ടാകുമെന്ന് അവന് അറിഞ്ഞിരിക്കുന്നു. അതിനാല്, ഖുര്‍ആനില്‍നിന്ന് എളുപ്പത്തില് ഓതാവുന്നത് എത്രയാണോ അത്രയും പാരായണം ചെയ്യുക.” എഴുപത്തിമൂന്നാം അധ്യായം ഇരുപതാം വചനം. ‘ദൈവീക ജീവിതവ്യവസ്ഥ ഏറെ എളുപ്പമാണ് ‘ എന്ന് പ്രവാചകഗുരു പഠിപ്പിച്ചതും പ്രധാനമാണ്. വേദവചനങ്ങളും പ്രവാചക ചര്യയും വായിച്ച് വ്യാഖ്യാനിക്കുമ്പോൾ ആധാരമാക്കേണ്ട തത്വങ്ങളിൽ ഒന്നാണിത്.\nസ്ത്രീകളുടെ ശാരീരിക അവസ്ഥകൾ, ആർത്തവ പ്രയാസങ്ങൾ മനസ്സിലാക്കിയാണ്, അവർക്ക് ഇളവുകൾ നൽകി വേദഗ്രന്ഥം സംസാരിച്ചത്; “ദൈവ ഭക്തിയും ധാർമ്മി വിശുദ്ധിയും പുലര്‍ത്തുന്നവർക്ക്, കാര്യങ്ങൾ അവന് എളുപ്പമാക്കിക്കൊടുക്കും.” അറുപത്തിയഞ്ചാം അധ്യായം നാലാം വചനം. “ലളിതമായ കല്‍പനകള് നൽകി” നല്ല മനുഷ്യരെ കൂടുതൽ അനുഗ്രഹിക്കുമെന്നും സത്യവേദത്തിൻ്റെ സന്തോഷ വാർത്തയുണ്ട്. “നിങ്ങളുടെ കടക്കാരന് ഞെരുക്കത്തിലാണെങ്കില് അയാള്‍ക്കു ആശ്വാസമാകുന്നതുവരെ അവധി കൊടുക്കണം” എന്ന് വേദഗ്രന്ഥം നിർദ്ദേശിക്കുന്നു; രണ്ടാം അധ്യായം ഇരുന്നൂറ്റി എൺപതാം വചനം. പ്രയാസങ്ങൾ ലഘൂകരിക്കുന്നതിൽ, മനുഷ്യർ ദൈവികഗുണം ഉൾക്കൊള്ളണമെന്ന ഉൽബോധനമാണിത്.\nമനുഷ്യാവസ്ഥകളെ മനസ്സിലാക്കാനുള്ള വിശാലതയാണ് ദൈവത്തിൻ്റെ സവിശേഷത. പ്രയാസപ്പെടുന്നവന് ഇളവുകളാൽ ആശ്വാസം നൽകുന്നതാണ് സത്യവേദം പഠിപ്പിക്കുന്ന ദൈവത്തിൻ്റെ സമീപനം. ഈ വിശാലതയാണ് മനുഷ്യരും കൈക്കൊള്ളേണ്ടത്. ചില വീഴ്ച്ചകളുടെ പേരിൽ രൗദ്രഭാവം പൂണ്ട് ശാസിക്കാനും തർക്കിക്കാനും നിൽക്കുന്ന കാർക്കശ്യമുള്ള മതോപദേശികളെ കാണാം. അവർ ദൈവം തന്ന എളുപ്പത്തെ ഞെരുക്കമാക്കി മാറ്റുകയാണ്. അവർക്ക് നാം മുഖം കൊടുക്കേണ്ടതില്ല. കാർക്കശ്യം കൈമുതലാക്കിയ മനുഷ്യർക്ക് ചിലപ്പോൾ നമ്മെ മനസിലാവില്ല. പക്ഷേ, കാരുണ്യവാനായ ദൈവത്തിന് നമ്മെ മനസ്സിലാകും, നമ്മുടെ പ്രയാസങ്ങൾ ഉൾക്കൊള്ളാനാകും. മനുഷ്യൻ്റെ അവസ്ഥാന്തരങ്ങളെ അറിഞ്ഞും മനസ്സിലാക്കിയും അവനെ സ്വീകരിക്കുന്നവനാണല്ലോ ദൈവം, ദയാലുവായ രക്ഷിതാവ്!


Top5Android KitKat OS-Based Smartphones Available In India - Malayalam Gizbot\nഇന്ത്യയില് ലഭ്യമായ മികച്ച5ആന്‍ഡ്രോയ്ഡ് കിറ്റ്കാറ്റ് ഒ.എസ് സ്മാര്‍ട്‌ഫോണുകള്\n| Published: Monday, March 24, 2014, 14:18 [IST]\nലോകത്ത് ഏറ്റവും കൂടുതല് ആളുകള് ഉപയോഗിക്കുന്നത് ആന്‍ഡ്രോയ്ഡ് സ്മാര്‍ട്‌ഫോണുകളാണ്. അതില് തന്നെ ബഹുഭൂരിപക്ഷം ഫോണുകളും ആന്‍ഡ്രോയ്ഡിന്റെ 4.3 ജെല്ലിബീനോ അതില് താഴെയുള്ള വേര്‍ഷനുകളോ ആണ് ഉപയോഗിക്കുന്നത്.\nഎന്നാല് ഗൂഗിള് ആന്‍ഡ്രോയ്ഡിന്റെ പുതിയ വേര്‍ഷനായ കിറ്റ്കാറ്റ് ഇറക്കിയിട്ടി മാസങ്ങള് പിന്നിട്ടു. ജെല്ലിബീനിനെ അപേക്ഷിച്ച് നിരവധി പുതുമകള് ആന്‍ഡ്രോയ്ഡ് കിറ്റ്കാറ്റിന് അവകാശപ്പെടാനുണ്ട്. പ്രത്യേകിച്ച് വോയ്‌സ് സെര്‍ച് സംവിധാനം. ഒ.കെ. ഗൂഗിള് എന്നു പറഞ്ഞശേഷം ഫോണില് തൊടാതെ കോള് ചെയ്യാനും എസ്.എം.എസ് അയയ്ക്കാനും മ്യൂസിക് പ്ലെയര് പ്രവര്‍ത്തിപ്പിക്കാനുമെല്ലം കഴിയുന്ന സംവിധാനമാണ് ഇത്.\nനിലവില് അധികം സ്മാര്‍ട്‌ഫോണുകളില് ആന്‍ഡ്രോയ്ഡ് കിറ്റ്കാറ്റ് ലഭ്യമല്ല. ഏതാനും ചില സോണി എക്‌സ്പീരിയ ഫോണുകളിലും മറ്റു ചിലതിലും കിറ്റ്കാറ്റ് അപ്‌ഡേറ്റ് ലഭ്യമാണെന്നുമാത്രം.\nഎന്തായാലും നിലവില് ഇന്ത്യയില് ലഭ്യമായ ആന്‍ഡ്രോയ്ഡ് 4.4 കിറ്റ്കാറ്റ് ഒ.എസ് ഉള്ള അഞ്ച് സ്മാര്‍ട്‌ഫോണുകള് ചുവടെ കൊടുക്കുന്നു.\nആന്‍ഡ്രോയ്ഡ് 4.3, ആന്‍ഡ്രോയ്ഡ് 4.4 കിറ്റ്കാറ്റ്\n4.95 IPS LCD ഡിസ്‌പ്ലെ\nആന്‍ംഡ്രോയ്ഡ് 4.4 കിറ്റ്കാറ്റ്\n1.3 എം.പി് സെക്കന്‍ഡറി ക്യാമറ\nStory first published: Monday, March 24, 2014, 14:18 [IST]


പ്രളയക്കെടുതിയില് അകപ്പെട്ട വാഹനങ്ങള് എന്തു ചെയ്യണം? ചില മാര്‍ഗനിര്‍ദേശങ്ങള്\n|21 Aug 2018 5:20 AM GMT\nചെറുതും വലുതുമായ നിരവധി വാഹനങ്ങളാണ് പ്രളയത്തിൽ അകപ്പെട്ട് പോയത്. ഇനി എന്ത് ചെയ്യണമെന്ന ആശയക്കുഴപ്പമാണ് വീട്ടിലേയ്ക്ക് തിരിച്ചെത്തിയവരിൽ പലർക്കും. ഉടൻ ചെയ്യാൻ കഴിയുന്ന ചില കാര്യങ്ങൾ ഇതാ.\nജലനിരപ്പ് ടയറിന് മുകളിലാണെങ്കില് തുടര്‍ന്ന് വാഹനം ഓടിക്കരുത്. ടയര് നിലയ്ക്ക് താഴെയാണെങ്കില്, യാത്ര അത്യാവശ്യമാണെങ്കില് മാത്രം പോകാം. ഫസ്റ്റ് ഗിയറിലേക്ക് മാറ്റി, സൈലന്‍സറില് വെള്ളം തടസമുണ്ടാകാതിരിക്കാന് ആക്‌സലറേറ്റര് അമര്‍ത്തി വെള്ളമുള്ള പ്രദേശം കടക്കുന്നതുവരെ എന്‍ജിന് വേഗത കുറയ്ക്കാതെ ഓടിച്ചുപോകുക. വെള്ളമുള്ള സ്ഥലം പിന്നിട്ടുകഴിഞ്ഞും സൈലന്‍സര് ക്ലിയര് ആക്കാന് ആക്‌സിലറേറ്റര് അമര്‍ത്തിക്കൊണ്ടിരിക്കുക.\nമുങ്ങിക്കിടക്കുന്ന വാഹനം സ്റ്റാര്‍ട്ട് ചെയ്യരുത്\nവാഹനം വെള്ളത്തില് മുങ്ങിക്കിടക്കുകയാണെങ്കില് സ്റ്റാര്‍ട്ട് ചെയ്യാന് ശ്രമിക്കരുത്. അത് എന്‍ജിന് തകരാറിലാക്കും. ഒരു ടെക്‌നീഷ്യനെ വിളിച്ച് വാഹനത്തിനുണ്ടായിരിക്കുന്ന തകരാറുകള് പരിശോധിപ്പിക്കുകയാണ് വേണ്ടത്. കാര് എത്രത്തോളം മുങ്ങിയിട്ടുണ്ടായിരുന്നു എന്ന് കണ്ടെത്തുക. ചെളി അടിഞ്ഞുകൂടിയിരിക്കുന്നത് കണ്ട് അത് മനസിലാക്കാന് സാധിച്ചേക്കും. ഡോറുകളുടെ അടിയില് താഴെവരെയാണ് മുങ്ങിയിട്ടുള്ളതെങ്കില് നിങ്ങളുടെ വാഹനം സുരക്ഷിതമായിരിക്കും. ഡാഷ്‌ബോര്‍ഡിന്റെ താഴെവരെ വെള്ളം എത്തിയിട്ടുണ്ടെങ്കില് കാര്യമായ നാശനഷ്ടം ഉണ്ടായതായി ഇന്‍ഷുറന്‍സ് കമ്പനി കണക്കാക്കും.\nവാഹനം വെള്ളത്തില് ഏറെനേരം മുങ്ങിക്കിടന്നിട്ടുണ്ടെങ്കില് വാഹനത്തിന്റെ എല്ലാ ലൂബ്രിക്കന്റുകളും മാറ്റേണ്ടതാണ്. ഒപ്പം ആന്റി-റസ്റ്റ്, ആന്റി-ഫംഗല് സ്പ്രേ ഉപയോഗിക്കുകയും വേണം.\nവാഹനത്തിനുള്ളില് വെള്ളം കടന്നിട്ടുണ്ടെങ്കില് അത് എത്രയും വേഗം ഉണക്കിയെടുക്കണം. മോശമായിട്ടുള്ള അപ്‌ഹോള്‍സ്റ്ററിയും കാര്‍പ്പെറ്റും മറ്റും മാറ്റി പുതിയവ സ്ഥാപിക്കണം. ഇവ നിങ്ങളുടെ ഇന്‍ഷുറന്‍സ് കവര് ചെയ്യുന്നുണ്ടോ എന്ന് പരിശോധിക്കുക.\nഎല്ലാ ഇലക്ട്രിക്കല് സംവിധാനങ്ങളും പരിശോധിക്കുക\nഎന്‍ജിന് സ്റ്റാര്‍ട്ടാക്കുന്നതിന് കുഴപ്പമില്ലെന്ന് കണ്ടാല് വാഹനത്തിന്റെ ഇലക്ട്രിക് സംവിധാനങ്ങളെല്ലാം പരിശോധിക്കണം. ഹെഡ്‌ലൈറ്റുകള്, ഇന്‍ഡിക്കേറ്ററുകള്, എയര് കണ്ടീഷണിംഗ്, മ്യൂസിക് സിസ്റ്റം, പവര് ലോക്, പവര് വിന്‍ഡോ, പവര് സീറ്റ്‌സ് തുടങ്ങി ഇന്റീരിയര് ലൈറ്റ് പോലും പ്രവര്‍ത്തിക്കുന്നുണ്ടെന്ന് ഉറപ്പാക്കുക. എന്തിലെങ്കിലും പ്രശ്‌നമുണ്ടെന്ന് കണ്ടാല് മെക്കാനിക്കിന്റെ സഹായം തേടുക.\nനിങ്ങളുടെ ഇന്‍ഷുറന്‍സ് കമ്പനിയെ സമീപിക്കുക\nകാറിന് വെള്ളപ്പൊക്കത്തില് നാശനഷ്ടമുണ്ടായാല് ഉടനേ തന്നെ ഇന്‍ഷുറന്‍സ് ക്ലെയിം നല്‍കാനുള്ള നടപടികള് ആരംഭിക്കുക.\nKerala floods Kerala floods insurance safety check vehicle vehicle safety floods


Kerala Covid Update: Today 369 New Covid Cases Reported In Thrissur | തൃശൂരിൽ സമ്പര്‍ക്ക രോഗികള് വര്‍ദ്ധിക്കുന്നു, ഇന്ന് മാത്രം 363 കേസുകള്, ജില്ലയില് ആകെ 2982 രോഗികൾ - Malayalam Oneindia\n14 min ago സാഹചര്യം മനസിലാക്കണം; തിയേറ്റര് ഉടമകളോട് ഹൈക്കോടതി\n19 min ago സംസ്ഥാനത്ത് കൊവിഡ് തീവ്രവ്യാപനം തുടരുന്നു;ആശുപത്രികളിൽ ഐസിയു അടക്കം 57% ഒഴിവുണ്ടെന്ന് ആരോഗ്യമന്ത്രി-\n25 min ago ചില രാശിക്കാർ ഉണ്ട്; അവരുടെ സ്വഭാവം ഇങ്ങനെയാണ്; നിങ്ങൾ ഈ രാശിക്കാരാണോ ?\nPublished: September 22 2020, 20:43 [IST]\nതൃശൂര്: ജില്ലയില് ചൊവ്വാഴ്ച (22/09/2020) 369 പേര്‍ക്ക് കൂടി കോവിഡ്-19 സ്ഥീരികരിച്ചു. 240 പേര് രോഗമുക്തരായി. ജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 2982 ആണ്. തൃശൂര് സ്വദേശികളായ 104 പേര് മറ്റു ജില്ലകളില് ചികിത്സയില് കഴിയുന്നു. ജില്ലയില് ഇതുവരെ കോവിഡ് സ്ഥീരികരിച്ചവരുടെ എണ്ണം 9236 ആണ്. 6148 പേരെയാണ് ആകെ രോഗമുക്തരായി ആശുപത്രിയില് നിന്നും ഡിസ്ചാര്‍ജ് ചെയ്തത്.\nജില്ലയില് സമ്പര്‍ക്കം വഴി 363 രോഗം സ്ഥീരികരിച്ചത്. ഇതില്6പേരുടെ രോഗ ഉറവിടം അറിയില്ല. ക്ലസ്റ്ററുകള് വഴിയുളള രോഗബാധ: ഇസ ഗോള്‍ഡ് ക്ലസ്റ്റര് -2, ഇഷാര ഗോള്‍ഡ് ക്ലസ്റ്റര് -1, കെ.ഇ.പി.എ ക്ലസ്റ്റര് -1, എലൈറ്റ് ക്ലസ്റ്റര് (ആരോഗ്യ പ്രവര്‍ത്തകര്)-1, മറ്റ് സമ്പര്‍ക്ക കേസുകള് 342. ആരോഗ്യ പ്രവര്‍ത്തകര് -9, ഫ്രന്റ് ലൈന് വര്‍ക്കര് -1. മറ്റു സംസ്ഥാനങ്ങളില് നിന്ന് എത്തിയവര്4പേര്‍ക്കും വിദേശത്തുനിന്ന് എത്തിയ2പേര്‍ക്കും കോവിഡ് സ്ഥീരികരിച്ചു. രോഗ ബാധിതരില് 60 വയസ്സിനുമുകളില് 24 പുരുഷന്‍മാരും9സ്ത്രീകളുമുണ്ട്. പത്ത് വയസ്സിനു താഴെ 16 ആണ്‍കുട്ടികളും 14 പെണ്‍കുട്ടികളുമുണ്ട്.\nരോഗം സ്ഥീരികരിച്ച് ജില്ലയിലെ ആശുപത്രികളും കോവിഡ് ഫസ്റ്റ്ലൈന് ട്രീറ്റ്മെന്റ് സെന്ററുകളിലും കഴിയുന്നവര്: ഗവ. മെഡിക്കല് കോളേജ് തൃശൂര് - 140, സി.എഫ്.എല്.ടി.സി ഇ.എസ്.ഐ -സി.ഡി മുളങ്കുന്നത്തുകാവ്-51, എം.സി.സി.എച്ച്. മുളങ്കുന്നത്തുകാവ്-50, കില ബ്ലോക്ക് 1 മുളങ്കുന്നത്തുകാവ്-78, കില ബ്ലോക്ക്2മുളങ്കുന്നത്തുകാവ്- 48, സെന്റ് ജെയിംസ് അക്കാദമി, ചാലക്കുടി-93, വിദ്യ സി.എഫ്.എല്.ടി.സി ബ്ലോക്ക് 1 വേലൂര്-106, വിദ്യ സി.എഫ്.എല്.ടി.സി ബ്ലോക്ക്2വേലൂര്-182, സി.എഫ്.എല്.ടി.സി കൊരട്ടി - 68, പി.സി. തോമസ് ഹോസ്റ്റല് തൃശൂര്235, സി.എഫ്.എല്.ടി.സി നാട്ടിക -273, എം.എം.എം. കോവിഡ് കെയര് സെന്റര് തൃശൂര്-51, ജി.എച്ച് തൃശൂര്-17, കൊടുങ്ങല്ലൂര് താലൂക്ക് ആശുപത്രി -65, ചാവക്കാട് താലൂക്ക് ആശുപത്രി -45, ചാലക്കുടി താലൂക്ക് ആശുപത്രി -18, കുന്നംകുളം താലൂക്ക് ആശുപത്രി -7, ജി.എച്ച്. ഇരിങ്ങാലക്കുട -19, അമല ആശുപത്രി-20, ജൂബിലി മിഷന് മെഡിക്കല് കോളേജ് തൃശൂര് -54, മദര് ആശുപത്രി -1 21 എലൈറ്റ് ഹോസ്പിറ്റല് തൃശൂര്-13, രാജാ ആശുപത്രി ചാവക്കാട് - 1, ക്രാഫ്റ്റ് ഹോസ്പിറ്റല് കൊടുങ്ങല്ലൂര് - 8, സെന്റ് ജെയിംസ് ഹോസ്പിറ്റല് ചാലക്കുടി -2. 968 പേര് വീടുകളില് ചികിത്സയില് കഴിയുന്നുണ്ട്.\n9884 പേര് വീടുകളില് നിരീക്ഷണത്തിലാണ്. 185 പേരേയാണ് ആശുപത്രിയില് പുതിയതായി പ്രവേശിപ്പിച്ചത്. ചൊവ്വാഴ്ച 1761 പേര്‍ക്ക് ആന്റിജന് പരിശോധന നടത്തി. മൊത്തം 2312 സാമ്പിളുകളാണ് ചൊവ്വാഴ്ച പരിശോധിച്ചത്. ഇതുവരെ ആകെ 132395 സാമ്പിളുകളാണ് പരിശോധനയ്ക്ക് അയച്ചത്. ചൊവ്വാഴ്ച 387 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നത്. 63 പേര്‍ക്ക് സൈക്കോ സോഷ്യല് കൗണ്‍സിലര്‍മാര് വഴി കൗണ്‍സിലിംഗ് നല്‍കി. ചൊവ്വാഴ്ച റെയില്‍വേ സ്റ്റേഷനുകളിലും ബസ്സ്റ്റാന്‍ഡുകളിലുമായി 508 പേരെ ആകെ സ്‌ക്രീനിംഗ് ചെയ്തു.\nKerala Covid Update: Today 369 New Covid Cases Reported In Thrissur\nStory first published: Tuesday, September 22, 2020, 20:43 [IST]


തന്ത്രി വെറും ശമ്പളക്കാരനെന്ന് മുഖ്യമന്ത്രി പറഞ്ഞത് ശരിയായില്ല-അക്കീരമണ് കാളിദാസന് ഭട്ടതിരിപ്പാട് | akkeraman kalidas bhattathiripad thanthri sabarimala temple women entry issue\nതന്ത്രി വെറും ശമ്പളക്കാരനെന്ന് മുഖ്യമന്ത്രി പറഞ്ഞത് ശരിയായില്ല-അക്കീരമണ് കാളിദാസന് ഭട്ടതിരിപ്പാട്\nOct 25, 2018, 04:33 PM IST\nമുഖ്യമന്ത്രിക്ക് ക്ഷേത്രാചാരങ്ങളെക്കുറിച്ചും തന്ത്രിശാസ്ത്രവും അറിയില്ല.\nതൃപ്പൂണിത്തുറ : തന്ത്രി ശമ്പളക്കാരനെന്ന് മുഖ്യമന്ത്രിയുടെ പരാമര്‍ശത്തില് കടുത്ത പ്രതിഷേധമുണ്ടെന്ന് യോഗക്ഷേമ സഭ മുന് സംസ്ഥാന പ്രസിഡന്റ് അക്കീരമണ് കാളിദാസന് ഭട്ടതിരിപ്പാട്. തൃപ്പൂണിത്തുറയില് സംസ്ഥാനത്തെ വിവിധ ക്ഷേത്രങ്ങളിലെ പ്രധാന തന്ത്രി പ്രതിനിധികള് പങ്കെടുത്ത തന്ത്രി സമാജം യോഗത്തിനു ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\nഹൈന്ദവ ക്ഷേത്രങ്ങളിലെ പുരോഹിതന്‍മാരെ ആക്ഷേപിക്കുകയാണ് മുഖ്യമന്ത്രി പ്രസ്താവനയിലൂടെ ചെയ്തത്. മുഖ്യമന്ത്രിക്ക് ക്ഷേത്രാചാരങ്ങളും തന്ത്രിശാസ്ത്രവും അറിയില്ല. അദ്ദേഹത്തിന് വ്യക്തമായ ധാരണയില്ല. വിശ്വാസികള് തന്നെയാണ് ക്ഷേത്രം നടത്തിക്കൊണ്ടു പോകേണ്ടത്. ദേവന്റെ കര്‍മങ്ങള് കൃത്യമായി നടക്കണം. അതിനാണ് തങ്ങള് ശ്രമിക്കുന്നതെന്നും അദ്ദേഹം പറഞ്ഞു. സുപ്രീംകോടതിയോട് ബഹുമാനമുണ്ട്. വിധിയെ പാടെ നിഷേധിക്കുകയല്ല, ആചാരങ്ങള്‍ക്കു കോട്ടം തട്ടാത്ത രീതിയില് നിയമങ്ങള് വരണം.\nതന്ത്ര ശാസ്ത്രത്തെ അടിസ്ഥാനപ്പെടുത്തിയാണ് ക്ഷേത്രാരാധന ചിട്ടപ്പെടുത്തിയിട്ടുള്ളത്. മുമ്പൊരിക്കല് ശബരിമല കേറിയിട്ടുണ്ടെന്നു നടി ജയമാല പറഞ്ഞതു പോലും വിശ്വസനീയമില്ല. ഇനി സ്ത്രീകള് കേറിയിട്ടുണ്ടെങ്കില് തന്നെ പ്രായശ്ചിത്തം ചെയ്തിട്ടുണ്ട്. അശുദ്ധമായാല് അതിനു പ്രതിവിധി ഉടനെ ചെയ്യണമെന്നാണ് ക്ഷേത്രധര്‍മ്മം.\nശബരിമല വിഷയത്തില് വിശദമായ അവലോകത്തിന് ഉടന് തന്നെ ഒരു ആചാര്യ സദസ്സ് വിളിച്ചു ചേര്‍ക്കുന്നുണ്ടെന്നും കാളിദാസന് ഭട്ടതിരിപ്പാട് അഭിപ്രായപ്പെട്ടു.\nakkeraman kalidas bhattathiripad thanthri sabarimala temple women entry issue\nakkeraman kalidasan bhattathirippad


സര്‍ക്കാരിനെതിരെ വീണ്ടും അഴിമതി ആരോപണവുമായി രമേശ് ചെന്നിത്തല - IBC Live\nസര്‍ക്കാരിനെതിരെ വീണ്ടും അഴിമതി ആരോപണവുമായി രമേശ് ചെന്നിത്തല\nPosted By: Editoron: September 21, 2019 In: KERALA, LATEST, NEWS\nകാസര്‍ഗോഡ്: സര്‍ക്കാരിനെതിരെ വീണ്ടും അഴിമതി ആരോപണവുമായി പ്രതിപക്ഷ നേതാവ് രമേശ് ചെന്നിത്തല. ഇപ്പോള് പുറത്തു വന്നിരിക്കുന്ന ട്രാന്‍സ്ഗ്രിഡ് അഴിമതി മഞ്ഞുമലയുടെ അറ്റം മാത്രമാണെന്നും കൂടുതല് അഴിമതി വെളിപ്പെടുത്തലുകള് പുറത്ത് വരാനിരിക്കുന്നതേയുള്ളുവെന്നും രമേശ് ചെന്നിത്തല പറഞ്ഞു. ട്രാന്‍സ്ഗ്രിഡ് പദ്ധതിക്ക് പിന്നില് തീവെട്ടിക്കൊള്ളയാണ് നടക്കുന്നതെന്നും ചെന്നിത്തല ആരോപിച്ചു.കിഫ്ബിയില് കോടികളുടെ അഴിമതിയെന്ന് ഇന്നലെ ആരോപിച്ചതിന് പിന്നാലെയാണ് വീണ്ടും ആരോപണവുമായി പ്രതിപക്ഷ നേതാവ് രംഗത്ത് വന്നത്. സിഎജി ഓഡിറ്റിനെ സര്‍ക്കാര് എന്ത് കൊണ്ട് ഭയപ്പെടുന്നുവെന്ന് രമേശ് ചെന്നിത്തല ചോദിച്ചു.\nസ്റ്റെര്‍ലൈറ്റും ചീഫ് എഞ്ചിനീയറും തമ്മിലുള്ള ബന്ധം ദുരൂഹമാണ്. നിര്‍മാണ ചുമതല ചീഫ് എഞ്ചിനീയര്‍ക്ക് മാത്രം നല്‍കിയത് ദുരൂഹമാണെന്നും രമേശ് ചെന്നിത്തല ആരോപിച്ചു. ആരുടെ നിര്‍ദേശ പ്രകാരമാണ് പ്രത്യേക നിരക്ക് തീരുമാനിച്ചതെന്ന് സര്‍ക്കാര് വ്യക്തമാക്കണമെന്നും ചെന്നിത്തല വാര്‍ത്താസമ്മേളനത്തില് പറഞ്ഞു. പ്രത്യേക നിരക്കിനേക്കാള് 65% കൂട്ടിയാണ് കരാര് അനുവദിച്ചത്.\nതാന് വികസനവിരോധിയാണെന്ന മുഖ്യമന്ത്രിയുടെ ആരോപണം അടിസ്ഥാനരഹിതമാണെന്ന് ചെന്നിത്തല പ്രതികരിച്ചു. എല്‍ഡിഎഫ് സര്‍ക്കാര് വികസനം കൊണ്ട് വന്നാല് മാത്രമല്ലെ തനിക്ക് വികസനം തടയാനാകൂ എന്നും രമേശ് ചെന്നിത്തല പറഞ്ഞു. കിഫ്ബി ഓഡിറ്റിന് പുറത്തായതിനാലാണ് അഴിമതി രഹസ്യങ്ങള് പുറത്ത് വരാത്തത്. അഴിമതി പുറത്തറിയുന്നതിന്റെ വേവലാതിയാണ് മുഖ്യമന്ത്രിക്കെന്നും രമേശ് ചെന്നിത്തല ആരോപിച്ചു.\nട്രാന്‍സ്ഗ്രിഡ് പദ്ധതിയുടെ കരാര് അനുവദിച്ചതുമായി ബന്ധപ്പെട്ട വിശദാംശങ്ങള് വൈദ്യുതി മന്ത്രിക്ക് അറിയില്ലെന്നും രമേശ് ചെന്നിത്തല ആരോപിച്ചു. കിയാലിലെ ഓഡിറ്റ് നിഷേധത്തെയും ചെന്നിത്തല എതിര്‍ത്തു. പാലാരിവട്ടം പാലം അഴിമതി കേസ് അന്വേഷിക്കുന്നതിന് യുഡിഎഫ് എതിര്‍ക്കുന്നില്ല. അന്വേഷണം നടക്കാട്ടെയും രമേശ് ചെന്നിത്തല പറഞ്ഞു.\nപാലായില് യുഡിഎഫിന് വോട്ട് മറിക്കാന് ബിജെപി ധാരണയെന്ന് മാണി സി കാപ്പന്\nമഹാരാഷ്ട്ര, ഹരിയാന നിയമസഭാ തെരഞ്ഞെടുപ്പ് ഒക്ടോബര് 21 ന്


കൊച്ചി ടീമിന് പിന്തുണ തേടി സച്ചിന് കേരളത്തില്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകൊച്ചി ടീമിന് പിന്തുണ തേടി സച്ചിന് കേരളത്തില്\nതിരുവനന്തപുരം: ക്രിക്കറ്റ് ഇതിഹാസം സച്ചിന് തെണ്ടുല്‍ക്കര് കേരളത്തില് എത്തി. ഇന്ത്യന് സൂപ്പര് ലീഗില് സച്ചിന് വാങ്ങിയ കൊച്ചി ടീമിന് പിന്തുണ തേടിയാണ് സച്ചിന് കേരളത്തില് എത്തിയത്. രാവിലെ 8.45-ഓടെ സച്ചിന് തിരുവനന്തപുരം വിമാനത്താവളത്തിലെത്തി. നൂറുകണക്കിന് ആരാധകരാണ് പ്രിയതാരത്തെ കാണാന് വിമാനത്താവളത്തിലെത്തിയത്. തിരുവനന്തപുരത്ത് എത്തിയ സച്ചിന് മുഖ്യമന്ത്രി ഉമ്മന്‍ചാണ്ടി, പ്രതിപക്ഷ നേതാവ് വി എസ് എന്നിവരുമായി ചര്‍ച്ച നടത്തും. തുടര്‍ന്ന് കൊച്ചിയിലേക്ക് പോകുന്ന സച്ചിന് കൊച്ചി മേയര്, ജിസിഡിഎ ചെയര്‍മാന്, കെഎഫ്എ ഭാരവാഹികള് തുടങ്ങിയവരുമായി ചര്‍ച്ച നടത്തും.\nതുടര്‍ന്ന് കലൂര് രാജ്യാന്തര സ്‌റ്റേഡിയത്തില് എത്തുന്ന സച്ചിന് സ്‌റ്റേഡിയാത്തിലെ അടിസ്ഥാന സൌകര്യങ്ങള് പരിശോധിക്കും. തന്റെ പേരില് കൊച്ചി സ്‌റ്റേഡിയത്തില് നിര്‍മ്മിച്ചിരിക്കുന്ന പവലിയനും അദ്ദേഹം സന്ദര്‍ശിക്കും. സൂപ്പര് ലീഗ് മത്സരങ്ങള്‍ക്ക് നികുതി ഇളവ് നല്കുന്നത് സംബന്ധിച്ചാണ് ടോണി ചമ്മണിയുമായി ചര്‍ച്ച നടത്തുക. ലീഗിന്റെ മുന്നോടിയായുള്ള ഒരുക്കങ്ങളെക്കുറിച്ച് ജി സി ഡി എ ചെയര്‍മാനുമായും, കേരളത്തിലെ ഫുട്‌ബോള് ടീമുകളുടെ നടത്തിപ്പും നിലവാരവും സംബന്ധിച്ച് കേരള ഫുട്‌ബോള് അസോസിയേഷന് ഭാരവാഹികളുമായും ചര്‍ച്ച നടത്തും.\nസച്ചിന്റെ വിരമിക്കലിനോടനുബന്ധിച്ച് കലൂര് സ്‌റ്റേഡിയത്തില് പണികഴിപ്പിച്ച സച്ചിന് പവലിയനില് ഇത് ആദ്യമായാണ് സച്ചിന് സന്ദര്‍ശിക്കുന്നത്. ധോണിയാണ് സച്ചിന് പവലിയന് ഉദ്ഘാടനം ചെയ്തത്. കലൂര് സ്‌റ്റേഡിയത്തിലെ സച്ചിന്റെ പ്രകടനങ്ങളുടെ ഓര്‍മയ്ക്കായാണ് സച്ചിന് പവലിയന് നിര്‍മ്മിച്ചത്.


ജീന് പോള് ലാലും ശ്രീനാഥ് ഭാസിയും മുന്‍കൂര് ജാമ്യാപേക്ഷ നല്‍കി • ഇ വാർത്ത | evartha\nജീന് പോള് ലാലും ശ്രീനാഥ് ഭാസിയും മുന്‍കൂര് ജാമ്യാപേക്ഷ നല്‍കി\nevartha Desk August 2, 2017, 10:03 am August 2, 2017\nകൊച്ചി: നടിയോട് ലൈംഗിക ചുവയോടെ സംസാരിച്ചെന്ന കേസില് സംവിധായകന് ജീന്‍പോള് ലാലും നടന് ശ്രീനാഥ് ഭാസിയുമടക്കം നാലു പേര് മുന്‍കൂര് ജാമ്യാപേക്ഷ നല്‍കി. അപേക്ഷയില് കോടതി പോലീസിന്റെ റിപ്പോര്‍ട്ട് തേടി. മുന്‍കൂര് ജാമ്യം നല്‍കരുതെന്ന് പോലീസ് ഇന്ന് റിപ്പോര്‍ട്ട് നല്‍കും എന്നാണ് സൂചന.\nതന്റെ അനുവാദമില്ലാതെ ഡ്യൂപ്പിനെ ഉപയോഗിച്ചെന്നും പ്രതിഫലം ചോദിച്ചപ്പോള് മോശമായി പെരുമാറിയെന്നുമായിരുന്നു യുവനടിയുടെ പരാതി. ജീന് പോളിനും ശ്രീനാഥ് ഭാസിക്കും പുറമെ അസി. ഡയറക്ടര് അനിരുദ്ധ്, അണിയറ പ്രവര്‍ത്തകന് അനൂപ് എന്നിവര്‍ക്കെതിരെ പനങ്ങാട് പൊലീസ് ഒരാഴ്ച മുമ്പാണ് കേസ് രജിസ്റ്റര് ചെയ്തത്. ജീന് പോള് ലാലിനെതിരായ പരാതിയില് കഴമ്പുണ്ടെന്ന് പൊലീസ് കഴിഞ്ഞദിവസം വ്യക്തമാക്കിയിരുന്നു. ചിത്രത്തിന്റെ സെന്‍സര് കോപ്പി പരിശോധിച്ച പൊലീസ് നടിയുടെ ബോഡി ഡ്യൂപ്പ് ഉപയോഗിച്ചതായി കണ്ടെത്തി.\nചിത്രത്തിന്റെ പ്രൊഡക്ഷന് കണ്‍ട്രോളറുടെയും സെറ്റിലുണ്ടായിരുന്ന മറ്റു ചിലരുടെയും മൊഴി അന്വേഷണസംഘം രേഖപ്പെടുത്തിയിരുന്നു. സെറ്റില് പ്രശ്‌നങ്ങളുണ്ടായെന്നും നടിയുടെ ഡ്യൂപ്പിനെ ഉപയോഗിച്ച് ചിത്രീകരണം നടത്തിയെന്നും ഇവര് മൊഴി നല്‍കിയതായാണ് സൂചന.


നേരിട്ട് ചർച്ച, ഇടപെടൽ; മന്ത്രി പി രാജീവിന്റെ മീറ്റ് ദി മിനിസ്റ്ററിൽ പ്രതീക്ഷയർപ്പിച്ച് സംരഭകർ | Direct discussion and intervention Entrepreneurs hope for Minister P Rajeev s Meet the Minister\nനേരിട്ട് ചർച്ച, ഇടപെടൽ; മന്ത്രി പി രാജീവിന്റെ മീറ്റ് ദി മിനിസ്റ്ററിൽ പ്രതീക്ഷയർപ്പിച്ച് സംരഭകർ\nസംസ്ഥാനത്തെ വ്യവസായ സൗഹൃദ അന്തരീക്ഷം ചർച്ചയായതോടെ സംരഭകരുമായി നേരിട്ട് ചർച്ച നടത്തി വ്യവസായ മന്ത്രി. എല്ലാ ജില്ലകളിലും നടപ്പിലാക്കുന്ന മീറ്റ് ദി മിനിസ്റ്റർ പരിപാടിക്ക് എറണാകുളത്ത് തുടക്കമായി.\nKerala, First Published Jul 15, 2021, 5:51 PM IST\nകൊച്ചി: സംസ്ഥാനത്തെ വ്യവസായ സൗഹൃദ അന്തരീക്ഷം ചർച്ചയായതോടെ സംരഭകരുമായി നേരിട്ട് ചർച്ച നടത്തി വ്യവസായ മന്ത്രി. എല്ലാ ജില്ലകളിലും നടപ്പിലാക്കുന്ന മീറ്റ് ദി മിനിസ്റ്റർ പരിപാടിക്ക് എറണാകുളത്ത് തുടക്കമായി.സംരംഭകരെ ബുദ്ധിമുട്ടിക്കുന്ന ഉദ്യോഗസ്ഥ കെടുകാര്യസ്ഥത ഇനി മുതൽ അനുവദിക്കില്ലെന്ന് മന്ത്രി പി രാജീവ് വ്യക്തമാക്കി.\nകോട്ടപ്പടി പഞ്ചായത്തിലെ തന്‍റെ ലാറ്റെക്സ് യൂണിറ്റിന് പഞ്ചായത്ത് സെക്രട്ടറി ലൈസൻസ് പുതുക്കി നൽകുന്നില്ല എന്നായിരുന്നു അനിൽ കുര്യാസ് എന്ന സംരഭകന്റെ പരാതി. പഞ്ചായത്ത് ഡെപ്യൂട്ടി ഡയറക്ടറോട് ഉടൻ തന്നെ ഇതിന് കാരണം തേടിയ മന്ത്രി അടിയന്തര നടപടിക്ക് തുടക്കമിട്ടു.\nവ്യവസായ സെക്രട്ടറിക്കൊപ്പം പദ്ധതി അനുമതിക്കുള്ള വിവിധ ഏജൻസികളിൽ നിന്നുള്ള ഉദ്യോഗസ്ഥ സാന്നിദ്ധ്യത്തിലാണ് പരിപാടി.മുൻകൂറായി ലഭിച്ച പരാതികൾ പരിശോധിച്ച ശേഷമാണ് ഉടനടി നടപടി. സർക്കാർ ഭരണത്തിൽ വന്നതിന് ശേഷം മെയ് 30നാണ് വികേന്ദ്രീകൃത രീതിയിൽ പരാതി പരിഹാരമെന്ന ആശയം നടപ്പിലാക്കാൻ തീരുമാനിച്ചത്.\n14 ജില്ലകളെ നാലായി തിരിച്ച് മുതിർന്ന ഐഎഎസ് ഉദ്യോഗസ്ഥർ തുടർനടപടികൾ ഉറപ്പാക്കും. കിറ്റെക്സ് വിവാദവുമായി ഈ തീരുമാനത്തിന് ബന്ധമില്ലെന്നും മന്ത്രി പി. രാജീവ് ആവർത്തിച്ചു. ഇപ്പോൾ പ്രതീക്ഷയുണ്ടെന്ന് പറഞ്ഞ്, സർക്കാർ ഇടപെടലിനെ സംരംഭകരും സ്വാഗതം ചെയ്യുകയാണ്.\nഅതേസമയം ചെറുകിട, ഇടത്തരം വൻകിട സംരംഭകർക്ക് പരമാവധി പിന്തുണ നൽകി ദേശീയ തലത്തിൽ തന്നെ ചർച്ചയായ കിറ്റെക്സ് വിവാദങ്ങളുടെ മുന ഒടിക്കാമെന്ന ആത്മവിശ്വാസത്തിലാണ് സംസ്ഥാന സർക്കാർ.


നഗ്നയായി നിന്നുകൊടുത്തത് പ്ലേബോയ് മാഗസിന്റെ കവർ ഫോട്ടോക്കായി; ബിസിനസുകാരിയായ യുവതിയുടെ വെളിപ്പെടുത്തൽ ഇങ്ങനെ – Media Mangalam\nപ്ലോ ബോസ് മാഗസിന് വേണ്ടി താൻ നഗ്നയായി പോസ് ചെയ്തിട്ടുണ്ടെന്ന് ബ്രിട്ടീഷ് റിയാലിറ്റി താരം. റിയൽ എസ്റ്റേറ്റ് ഏജന്റായ ഹെതർ റേ യംഗ് എന്ന യുവതിയാണ് താൻ ഒരിക്കൽ നഗ്ന ഫോട്ടോഷൂട്ടിന് നിന്നുകൊടുത്തിട്ടുണ്ട് എന്ന് വ്യക്തമാക്കുന്നത്. ഞാൻ പ്ലേബോയ്‌ക്ക് വേണ്ടി നഗ്നനായി പോസ് ചെയ്തു – അതിൽ എനിക്ക് ഖേദമില്ല, ഹെതർ റേ യംഗ് പറയുന്നു.\nനെറ്റ്ഫ്ലിക്സ് റിയാലിറ്റി ഷോ സെല്ലിംഗ് സൺസെറ്റിലെ താരം ബ്രിട്ടീഷ് പത്രമായ ദി സണ്ണിനോടായിരുന്നു വെളിപ്പെടുത്തൽ നടത്തിയത്. ഒരു എസ്റ്റേറ്റ് ഏജന്റാകുന്നതിന് മുമ്പ്, ഐക്കണിക് മാസികയുടെ കളിക്കൂട്ടുകാരിയായിരുന്നു ഹീതർ, അതിന്റെ പേരിൽ പൂർണ്ണ നഗ്നയായതിൽ ഒരു നിമിഷം പോലും ഖേദിക്കുന്നില്ല.\n“ഇത് എന്റെ കരിയറിനെ ഉണർത്തി, അത് എന്റെ ജീവിതത്തെ മാറ്റിമറിച്ചു, എന്റെ ജീവിതത്തിലെ ഏറ്റവും നിർണായക നിമിഷമായിരുന്നു അത്.” ഇപ്പോൾ 34 വയസ്സുള്ള ഹീതർ തന്റെ സെക്‌സി മോഡലിംഗ് ഉപേക്ഷിച്ചിട്ട് പത്ത് വർഷമായി. “ഞാൻ പ്ലേബോയ് ചെയ്‌തത് കുട്ടികളോട് എങ്ങനെ പറയുമെന്ന് അറിയാതെ ഇപ്പോഴും വിഷമിക്കുന്നു.” – യുവതി പറയുന്നു. മോഡലിംഗ് ഉപേക്ഷിച്ച് റിയൽ എസ്റ്റേറ്റിലേക്കെത്തിയതോടെ ഹെതർ റേക്ക് വെച്ചടി വെച്ചടി കയറ്റമായിരുന്നു.\nHeather Rae Young ഹെതർ റേ യംഗ്


5ഇഞ്ചിന്റെ qHD ഡിസ്‌പ്ലേയോട് കൂടിയ ഇന്‍ടെക്‌സ് അക്വാ കര്‍വ്\nTuesday 21st January 2014 11:31pm\nഅക്വാ ഒക്ടാ സ്മാര്‍ട്‌ഫോണിന് ശേഷം ഇന്‍ടെക്‌സ് തങ്ങളുടെ പുതിയ മിഡ്‌റേഞ്ച് സ്മാര്‍ട്‌ഫോണ് ആയ ഇന്‍ടെക്‌സ് അക്വാ കര്‍വ് പുറത്തിറക്കി.\nഎന്നാല് ഫോണിന്റെ വിലയെയൊ ലഭ്യതയെയോ സംബന്ധിക്കുന്ന വിവരങ്ങള് കമ്പനി ഇതുവരെ പുറത്ത് വിട്ടിട്ടില്ല. ആന്‍ഡ്രോയ്ഡ് 4.2.2 ജെല്ലി ബീനിലാണ് ഫോണ് പ്രവര്‍ത്തിക്കുന്നത്. ഡ്യുവല് സിം സൗകര്യമുള്ള ഫോണിന്റെ ഡിസ്‌പ്ലേ 5ഇഞ്ച് ക്യു.എച്ച്.ഡിയുടേതാണ്.\n1.3ജി.എച്ച്.സെഡ് ക്വാഡ് കോര് മീഡിയ ടെക് പ്രൊസസര് ആണ് ഫോണില് അവതരിപ്പിക്കുന്നത്. 1ജി.ബിയുടെ റാം ആണ് ഫോണിലുള്ളത്.\nഫ്‌ലാഷിനോട് കൂടിയ 8 മെഗാപിക്‌സെലിന്റെ ഓട്ടോഫോക്കസ് റിയര് ക്യാമറ, വീഡിയോ ചാറ്റിംഗ് സൗകര്യമുള്ള2മെഗാപിക്‌സെലിന്റെ ഫ്രണ്ട് ഫേസിംഗ് ക്യാമറ എന്നിവ ഇതിന്റെ സവിശേഷതകളാണ്.\nമൈക്രോ എസ്.ഡി കാര്‍ഡിലൂടെ 32ജി.ബി വരെ വികസിപ്പിക്കാവുന്ന 4ജി.ബിയുടെ ഇന്‍ബില്‍ട് സ്റ്റോറേജ് ആണ് ഇതിലുള്ളത്. ബ്ലൂടൂത്ത്, വൈ-ഫൈ, ഡി.പി.എസിനോട് കൂടിയ മൈക്രോ യു.എസ്.ബി ഓപ്ഷന്, ത്രീ-ജി കണക്ടിവിറ്റി എന്നിവയാണ് ഫോണിലെ കണക്ടിവിറ്റി സൗകര്യങ്ങള്.\n2000mAhന്റെ ബാറ്ററിയാണ് ഫോണിലുള്ളത്. ബ്ലൂ, റെഡ്, ബ്ലാക്ക് നിറങ്ങളില് ഫോണ് ലഭ്യമാണ്. ഇന്‍ടെക്‌സ് അടുത്തിടെയാണ് അക്വാ ഒക്ടാ സ്മാര്‍ട്‌ഫോണ് 19,999 രൂപക്ക് പുറത്തിറക്കിയത്.


West Bengal denied permission for Rahul Gandhi's chopper to land in Siliguri | രാഹുൽ ഗാന്ധിയെ നിലം തൊടീക്കാതെ മമത ബാനർജി! പശ്ചിമ ബംഗാളിലെ കോൺഗ്രസ് പദ്ധതിക്ക് പൂട്ടിട്ട് ദീദി! - Malayalam Oneindia\nരാഹുൽ ഗാന്ധിയെ നിലം തൊടീക്കാതെ മമത ബാനർജി! പശ്ചിമ ബംഗാളിലെ കോൺഗ്രസ് പദ്ധതിക്ക് പൂട്ടിട്ട് ദീദി!\nPublished: April 12 2019, 19:25 [IST]\nകൊല്‍ക്കത്ത: പശ്ചിമ ബംഗാളില് ലോക്‌സഭാ തിരഞ്ഞെടുപ്പ് മമത ബാനര്‍ജിയുടെ തൃണമൂല് കോണ്‍ഗ്രസ് തൂത്ത് വാരും എന്നാണ് പുറത്ത് വന്നിട്ടുളള സര്‍വ്വേ ഫലങ്ങള്. ബിജെപി തടയാന് കോണ്‍ഗ്രസിനേക്കാളും സാധിക്കുക തനിക്കാണ് എന്നാണ് മമതയുടെ അവകാശവാദം. മതേതര ബദലുണ്ടാക്കാനുളള ശ്രമങ്ങളില് ഒരുമിച്ചാണെന്ന് പറയുമ്പോഴും തിരഞ്ഞെടുപ്പ് അടുത്ത് വന്നതോടെ കോണ്‍ഗ്രസ് മമതയേയും മമത കോണ്‍ഗ്രസിനേയും കടന്നാക്രമിക്കുന്നുണ്ട്.\nപശ്ചിമ ബംഗാളില് വലിയ സ്വാധീനമില്ലാത്ത കോണ്‍ഗ്രസ് രാഹുല് ഗാന്ധിയേയും പ്രിയങ്ക ഗാന്ധിയേയും പ്രചാരണത്തിന് എത്തിച്ച് ഓളമുമുണ്ടാക്കാനുളള ശ്രമത്തിലാണ്. എന്നാല് അതിനും സമ്മതിക്കില്ല എന്ന നിലപാടിലാണ് മമത ബാനര്‍ജി.\nഏപ്രില് പതിനാലിനാണ് രാഹുല് ഗാന്ധി പങ്കെടുക്കുന്ന തിരഞ്ഞെടുപ്പ് റാലി പശ്ചിമ ബംഗാളിലെ സിലിഗുരിയില് കോണ്‍ഗ്രസ് ആസൂത്രണം ചെയ്തിരിക്കുന്നത്. എന്നാല് രാഹുല് ഗാന്ധിയുടെ ഹെലികോപ്റ്റിന് ബംഗാളില് ഇറങ്ങാനുളള അനുമതി മമത ഭരണകൂടം നിഷേധിച്ചിരിക്കുകയാണ്. സിലിഗുരി മെട്രോ പോളിറ്റന് പോലീസാണ് കോണ്‍ഗ്രസ് അധ്യക്ഷന്റെ ഹെലികോപ്റ്ററിന് അനുമതി നിഷേധിച്ചത്.\nബിജെപിയും കോണ്‍ഗ്രസും ഒരുപോലെയാണെന്ന തരത്തില് മമത കോണ്‍ഗ്രസിനെതിരെ ആക്രമണം നടത്തിയതോടെയാണ് ഇരൂകൂട്ടരും ഇടഞ്ഞത്. മമതയുടെ പഴയ ബിജെപി ബന്ധം ഓര്‍മ്മപ്പെടുത്തിയാണ് രാഹുല് മറുപടി നല്‍കിയത്. നേരത്തെ ബിജെപി അധ്യക്ഷന് അമിത് ഷായുടേയും യോഗി ആദിത്യനാഥിന്റെയും ഹെലികോപ്റ്ററുകള്‍ക്കും മമത അനുമതി നിഷേധിച്ചിരുന്നു. അമിത് ഷായുടെ രഥയാത്രയ്ക്കും മമത അനുമതി നല്‍കി. ബിജെപി കോടതിയില് പോയെങ്കിലും രഥയാത്രയ്ക്ക് അനുമതി ലഭിച്ചില്ല. അതേസമയം തിരഞ്ഞെടുപ്പ് റാലികള് നടത്താന് കോടതി അനുവദിച്ചു.\nlok sabha elections 2019 election delhi bjp mamata banerjee congress പശ്ചിമ ബംഗാള് കോൺഗ്രസ് ലോക്സഭ തിരഞ്ഞെടുപ്പ് 2019 ദില്ലി ബിജെപി\nWest Bengal denied permission for Rahul Gandhi's chopper to land in Siliguri


mythili | ''ഞങ്ങള് പറയും നിങ്ങള് ചെയ്യണം എന്നതൊക്കെയാണ് സംഘടനയുടെ തീരുമാനം, എന്തിനാണ് ഞങ്ങള് നിങ്ങള് എന്ന വ്യത്യാസം''; നടി മൈഥിലി പറയുന്നു - Malayalivartha.com Widgets Magazine\n''ഞങ്ങള് പറയും നിങ്ങള് ചെയ്യണം എന്നതൊക്കെയാണ് സംഘടനയുടെ തീരുമാനം, എന്തിനാണ് ഞങ്ങള് നിങ്ങള് എന്ന വ്യത്യാസം''; നടി മൈഥിലി പറയുന്നു\n18 FEBRUARY 2018 12:10 PM IST\nസ്ത്രീ സംഘടനയ്ക്ക് പ്രാധാന്യമില്ലെന്നും സ്വന്തമായി പ്രശ്നമുണ്ടായാല് അത് സ്വയം തന്നെ നേരിടണമെന്നും നടി മൈഥിലി. പ്രിയനന്ദന് സംവിധാനം ചെയ്യുന്ന പാതിരാക്കാലം എന്ന ചിത്രത്തിന്റെ പ്രമോഷന്റെ ഭാഗമായി റിപ്പോര്‍ട്ടര് ടിവിയുടെ ശേഷം വെള്ളിത്തിര എന്ന പരിപാടിയിൽ പങ്കെടുത്ത് സംസാരിക്കുകയായിരുന്നു താരം.\n''ഇവിടെ ഇത്തരമൊരു സംഘടനയ്ക്ക് പ്രാധാന്യമില്ല സ്വന്തമായി പ്രശ്നമുണ്ടായാല് അത് സ്വയം തന്നെ നേരിടണം. അല്ലാതെ മറ്റ് സംഘടനകള്‍ക്കൊന്നും ചെയ്യാന് കഴിയില്ല. സ്ത്രീകള്‍ക്ക് വേണ്ടി പ്രത്യേകം ഒരു സംഘടന വേണ്ട എന്നാണ് താരത്തിന്റെ പക്ഷം. പുതുതായി രൂപീകരിച്ച സ്ത്രീ സംഘടനകള് എന്നെ സമീപിച്ചിട്ടില്ല. അതിനാല് ഈ സംഘടനയുടെ പ്രവര്‍ത്തനത്തെ കുറിച്ച് എനിക്ക് അറിയില്ല. ഞങ്ങള് പറയും നിങ്ങള് ചെയ്യണം എന്നതൊക്കെയാണ് സംഘടനയുടെ തീരുമാനം. സംഘടനയ്ക്ക് ഞങ്ങള് നിങ്ങള് എന്ന വ്യത്യാസം എന്തിനാണ്. ഇവിടുത്തെ നിയമങ്ങള്‍ക്കൊന്നും ചെയ്യാന് കഴിയുന്നില്ല. നിയമങ്ങള് മാറ്റി എഴുതേണ്ടതാണ് എങ്കില് മാത്രമേ വരുന്ന തലമുറയ്‌ക്കെങ്കിലും രക്ഷയുണ്ടാകൂ. ഞാൻ അന്നും ഇന്നും ഒരു സംഘടനയില് മാത്രമാണുള്ളത്. അമ്മയെന്ന സംഘടനയിലാണ് പ്രവര്‍ത്തിക്കുന്നത്. അവിടെ സ്ത്രീയും പുരുഷനും അമ്മയുമുണ്ട്''-മൈഥിലി പറഞ്ഞു.


വ്യത്യസ്തമായ വേഷങ്ങള് അവതരിപ്പിക്കുന്നതില് നടന് ദിലീപിന് എന്നും താല്പര്യമാണ്. കുഞ്ഞിക്കൂനനിലെ വിമല്‍ക്കുമാറും ( ഇതില് ഇരട്ട വേഷമാണ്), തിളക്കത്തിലെ ഉണ്ണിയും, പച്ചക്കുതിരയിലെ ഇരട്ട വേഷങ്ങളും എല്ലാം ദിലീപിന്റെ വ്യത്യസ്തതയ്ക്കുള്ള തിരച്ചിലില് നമ്മുടെ മുന്നില് വന്നുപെട്ട കഥാപാത്രങ്ങളാണ്. ഒരു മിമിക്രിക്കാരനായി തന്റെ അഭിനയജീവിതം തുടങ്ങിയ ദിലീപിന് ഹാസ്യം, അതിന്റെ ടൈമിങ് എന്നിവ കൃത്യമായി വഴങ്ങും. അഭിനയചക്രവര്‍ത്തി എന്നൊന്നും തലക്കെട്ടുകൊടുക്കാനാവില്ലെങ്കിലും ദിലീപ് ചിത്രങ്ങള് എന്നും കണ്ടിരിക്കാന് പ്രേരിപ്പിക്കുന്നവ തന്നെ. ലാല് ജോസ് തന്റെ ആദ്യചിത്രമായ ‘ചന്ദ്രനുദിക്കുന്ന ദിക്കില് ‘ ല് നായകനാക്കിയത് ദിലീപിനെ ആയിരുന്നു. വീണ്ടും ചാന്തുപൊട്ട് എന്നചിത്രത്തിലെ രാധാകൃഷ്ണന് എന്ന കഥാപാത്രത്തെ അവതരിപ്പിക്കുമ്പോള് ഒരഭിനേതാവെന്ന നിലയില് ദിലീപിന് അഭിമാനിക്കാന് ഒരുപാട് കാര്യങ്ങളുണ്ട്. മിമിക്രി അവതരിപ്പിച്ചിരുന്ന സമയത്തുതന്നെ ദിലീപിന്റെ ‘ചാന്തുപൊട്ടു’ വേഷങ്ങള് ജനപ്രിയങ്ങളായിരുന്നു. ആ അനുഭവസമ്പത്തും കൂടിയാവണം ചാന്തുപൊട്ടിലെ രാധയെ ഇത്ര മെയ്‌വഴക്കത്തോടെ അവതരിപ്പിക്കാന് ദിലീപിനെ സഹായിച്ചത്. ചാന്തുപൊട്ട് എന്നൊരു പ്രയോഗം തന്നെ മലയാളഭാഷയില് പ്രചരിക്കാനും ഈ ചിത്രം അവസരമൊരുക്കി.\nPosted by devoose at 3:55 AM\nLabels: chaandu pottu, ചാന്തുപൊട്ട്


ponnani thaluk tripple lock down പൊന്നാനി താലൂക്കിൽ ട്രിപ്പിൾ ലോക്ക് ഡൗണിനു പിന്നാലെ കർശന നടപടിയുമായി ജില്ലാ ഭരണകൂടം\nപൊന്നാനി താലൂക്കിൽ ട്രിപ്പിൾ ലോക്ക് ഡൗണിനു പിന്നാലെ കർശന നടപടിയുമായി ജില്ലാ ഭരണകൂടം\nമലപ്പുറം പൊന്നാനി താലൂക്കിൽ ട്രിപ്പിൾ ലോക്ക് ഡൗൺ പ്രഖ്യാപിച്ചതിനു പിന്നാലെ കർശന നടപടിയുമായി ജില്ലാ ഭരണകൂടം. അടിയന്തര സാഹചര്യങ്ങളിൽ മാത്രമെ പുറത്ത് ഇറങ്ങാൻ അനുമതിയുള്ളു. അല്ലാത്തവർക്ക് എതിരെ കർശന നടപടി സ്വീകരിക്കും. അതേസമയം, മലപ്പുറം പാലക്കാട് ജില്ലാ അതിർത്തി അടച്ചു. പൊന്നാനി താലൂക്കുമായി അതിർത്തി പങ്കെടുന്ന റോഡുകളാണ് അടച്ച്.\nപൊന്നാനി നഗരസഭ മുഴുവനും വട്ടംകുളം, എടപ്പാൾ, ആലങ്കോട്, മാറഞ്ചേരി, നന്നംമുക്ക്, വെളിയങ്കോട്, പെരുമ്പടപ്പ് , തവനൂർ, കാലടി പഞ്ചാത്തുകളുമാണ് കണ്ടെയ്മന്റെ സോണുകളിൽ ഉൽപ്പെടുന്നത്. പൊന്നാനി തുറമുഖവും പുതുപൊന്നാനി തുറമുഖവും, പുതുപള്ളി തുടങ്ങിയ തിരക്കേറിയ ഇടങ്ങളും ഇതിൽ ഉൾപ്പെടുന്നു. കൂടാതെ പാലക്കാട് ജില്ലയിലെ അതിർത്തി പഞ്ചായത്തുകളായ ആനക്കര, കപ്പൂർ എന്നിവിടങ്ങൾ പ്രത്യേക ജാഗ്രതയിലാണ്. മലപ്പുറം പാലക്കാട് ജില്ലാ അതിർത്തി താൽക്കാലികമായി അടച്ചു. പൊന്നാനി താലൂക്കുമായി അതിർത്തി പങ്കെടുന്ന റോഡുകളാണ് അടച്ചത്.\nഅതേസമയം ഒരു ഗ്രാമപ്പഞ്ചായത്ത് പരിധിയിൽ ഒരു പലചരക്കുകടയും ഒരു പച്ചക്കറിക്കടയും മാത്രമാണ് തുറക്കാൻ അനുമതിയുള്ളൂ. ബാക്കിവരുന്ന മീൻ, ഇറച്ചി, റേഷൻകടകൾ ഉൾപ്പെടെ മുഴുവൻ കടകളും അടഞ്ഞുകിടക്കും. പൊന്നാനി നഗരസഭയിൽ മാത്രം മൂന്ന് പലചരക്ക് കടയ്ക്കും പച്ചക്കറിക്കടയ്ക്കും തുറക്കാൻ അനുമതിയുണ്ട്.\nഎന്നാൽ, സാധനങ്ങൾ വാങ്ങാൻ പൊതുജനങ്ങൾ പുറത്തിറങ്ങരുത്. മരുന്ന് ഉൾപ്പടെയുള്ള അത്യാവശ്യ സാധനങ്ങൾക്ക് പൊലീസ് നൽകുന്ന നമ്പറുകളിൽ ഉച്ചയ്ക്ക് ഒന്നിനുമുമ്പായി വിളിച്ച് ഓർഡർ ചെയ്യാം. വൈകുന്നേരം മൂന്നിനുശേഷം രാത്രി പത്തുവരെ പൊലീസ് സഹായത്തോടെ വീടുകളിലേക്ക് സാധനങ്ങൾ എത്തിച്ചുനൽകും. അടിയന്തര സാഹചര്യങ്ങളിൽ അല്ലാതെ വീടിന് പുറത്തിറങ്ങാൽ കർശന നടപടി സ്വീകരിക്കുമെന്ന് ജില്ലാ ഭരണകൂടം അറിയിച്ചു.\nStory highlight: District administration takes strict action after triple lockdown in Ponnani taluk\nRead more on: Ponnani taluk | triple lockdown\nഇരിങ്ങാലക്കുട നഗരസഭയിലും മുരിയാട് പഞ്ചായത്തിലും നാളെ മുതല് ട്രിപ്പിള് ലോക്ക്ഡൗണ്\nപൊന്നാനിയിലെ ട്രിപ്പിൾ ലോക്ക് ഡൗൺ പിൻവലിച്ചു\nപൊന്നാനിയിൽ നിയന്ത്രണങ്ങൾ കടുപ്പിക്കുന്നു; റോഡുകൾ പൂർണമായും അടച്ചു\nലോക്ക്ഡൗൺ അനാവശ്യമെന്ന് പറഞ്ഞിട്ടില്ലെന്ന് വിശദീകരണം; പിന്നീട് പോസ്റ്റ് പിൻവലിച്ച് അഹാന കൃഷ്ണകുമാർ


വാട്‌സന്റെ മകനുമായി ഓട്ടമത്സരം; താഹിറിന്റെ മകനെ ജയിപ്പിക്കാന് ധോണി - Oneindia Malayalam\nPublished : April 08, 2019, 01:37\nവാട്‌സന്റെ മകനുമായി ഓട്ടമത്സരം; താഹിറിന്റെ മകനെ ജയിപ്പിക്കാന് ധോണി\nഐപിഎല് ക്രിക്കറ്റ് വെറും ക്രിക്കറ്റ് മത്സരം മാത്രമല്ല. കളിക്കാരെ സംബന്ധിച്ചിടത്തോളം ഒരുവര്‍ഷത്തോളം ഓര്‍മിച്ചുവെക്കാനുള്ള ആഘോഷങ്ങള് കൂടിയാണ്. വിവിധ രാജ്യങ്ങളിലുള്ള കളിക്കാര് ഒരുമിച്ച് ഒരു ടീമില് കളിക്കുമ്പോള് കളിക്കാരുടെ കുടുംബവും ഇവര്‍ക്കൊപ്പം ചേര്‍ന്ന് ഐപിഎല് രാവുകള് ആഘോഷമാക്കുന്നു.\ncricket ക്രിക്കറ്റ് ipl ms dhoni ipl 2019


ഇടത് വലത് മുന്നണികളും കൈകോര്‍ക്കുന്നു: ബിജെപി :: Janmabhumi Daily\nMonday 17 July 2017 9:43 pm IST\nനെടുമ്പാശ്ശേരി: നടിയെ അക്രമിച്ച കേസില് ഗൂഢാലോചനയ്ക്ക് അറസ്റ്റിലായ നടന് ദിലീപിനെ സംരക്ഷിക്കാന് സഹായിച്ച ചലച്ചിത്ര മേഖലയിലെ പ്രവര്‍ത്തരെയും എംഎല്‍എമാരെയും എംപിയെയും അറസ്റ്റ് ചെയ്ത് ചോദ്യം ചെയ്യണമെന്ന് ബിജെപി സംസ്ഥാന ജന:സെക്രട്ടറി എം.ടി. രമേശ്. ബിജെപി പാറക്കടവ് പഞ്ചായത്ത് കോടുശ്ശേരി ബൂത്ത് കമ്മിറ്റി സംഘടിപ്പിച്ച രാഷ്ട്രീയ വിശദീകരണം ഉദ്ഘാടനം ചെയ്യ്തു കൊണ്ട് സംസാരിക്കുകയായിരുന്നു അദ്ദേഹം. ബിജെപി ബൂത്ത് കമ്മിറ്റി പ്രസിഡന്റ് നിഷാദ് അദ്ധ്യക്ഷനായി. മണ്ഡലം പ്രസിഡന്റ് പി.എന്. സതീശന്, ഇ.എന്. അനില്, ടി.എസ്. രാധാകൃഷ്ണന്, എം.വി. ലക്ഷമണന്, കെ.എ. ദിനേശന്, മുരുകദാസ്,രാഹുല് പാറക്കടവ് തുടങ്ങിയവര് പ്രസംഗിച്ചു.\nഇടത്-വലത് മുന്നണികള് ശാപമായിമാറി : ബിജെപി\nഇടത്-വലത് സര്‍ക്കാരുകള് കര്‍ഷകവഞ്ചകര് : ഹരിതസേന


നിയമലംഘനം; അല് റയ്യാനിലെയും പേള് ഖത്തറിലെയും ജിമ്മുകള് അടച്ചുപൂട്ടി\n2021-03-24 06:25:36 pm IST\nദോഹ: ഖത്തറില് കൊവിഡ് വ്യാപനത്തിനെതിരെ അധികൃതര് ഏര്‍പ്പെടുത്തിയ നിയന്ത്രണങ്ങള് ലംഘിച്ച രണ്ട് ജിമ്മുകള് അടച്ചു പൂട്ടി. എഫ് 45 ട്രയിനിംഗ് സെന്ററിന്റെ അല് റയ്യാനിലും പേള് ഖത്തറിലും ഉള്ള രണ്ട് ജിമ്മുകളാണ് വാണിജ്യ വ്യവസായ മന്ത്രാലയത്തിന്റെ നേതൃത്വത്തില് താല്‍ക്കാലികമായി അടച്ചുപൂട്ടിയത്.\nകൊവിഡ് മഹാമാരിയെ നേരിടുന്നതിനായി അധികൃതര് ഏര്‍പ്പെടുത്തിയ മുന്‍കരുതല് നടപടികളും പ്രതിരോധ നടപടികളും ഈ ജിമ്മുകള് പാലിക്കുന്നില്ലെന്ന് മന്ത്രാലയം അധികൃതര് വ്യക്തമാക്കി.\nനിലവിലെ സ്ഥിതിഗതികള് പരിഷ്‌കരിക്കുകയും പിഴ അടയ്ക്കുകയും ചെയ്യുന്നതുവരെ ഇത് തുടരുമെന്നും അധികൃതര് അറിയിച്ചു. രാജ്യത്ത് കൊവിഡ് വ്യാപനം ശക്തമാകുന്ന സാഹചര്യത്തില് കര്‍ശന നിയന്ത്രണങ്ങളും പരിശോധനകളുമാണ് അധികൃതര് ഏര്‍പ്പെടുത്തിയിരിക്കുന്നത്.\nGyms Qatar Covid-19 Precautionary measures MoCI Al Rayyan Pearl-Qatar


ആകാശവാണിക്ക് ഒരു കത്ത് ! - ASRUsWORLD !\nHome » Thoughts » ആകാശവാണിക്ക് ഒരു കത്ത് !\nആകാശവാണിക്ക് ഒരു കത്ത് !\nപ്രിയമുള്ള ആകാശവാണിക്ക് ,\nസാര്, ഞാന് വേലായുധന്. വേലുവേട്ടന്ന് സ്നേഹനിധിയായ എന്‍റെ നാട്ടുകാര് സ്നേഹത്തോടെ വിളിക്കും. ഒരു കലക്ടോര് ഉദ്യോഗമെല്ലെങ്കിലും ഒരു തെങ്ങ് കയറ്റ തൊഴിലാളിക്ക് അര്‍ഹിക്കുന്നതിലും കൂടുതല് പരിഗണനയാണ് അവര് നല്‍ക്കുന്നത്. അതിരാവിലെ ആറു മണിക്ക് ജോലിയിലേക്ക് ഇറങ്ങിയാല് രണ്ടു മണിയോട് കൂടി വീട്ടില് തിരിച്ചെത്തും.പിന്നെ ഊണ് കഴിച്ചു ചെറിയൊരു മയക്കം. അതിനു ശേഷമാണ് ദൈനംദിന പരിപാടിയിലേക്ക് കടക്കാറ്.\nആകാശവാണിയിലെ എല്ലാ പരിപാടികളുടെയും ഒരു സ്ഥിരം ശ്രോദാക്കളാണ് ഞങ്ങള്.. ..\nഭാര്യയും രണ്ടു കുട്ടികളും അടങ്ങിയതാണ് ഞങ്ങളുടെ കുടുംബം. മൂത്തവള് പത്താന്‍ക്ലാസ് കഴിഞ്ഞു ഇപ്പോല് ടൈപ്പിങ്ങിനു പോവുന്നു. പിന്നെയുള്ള പഞ്ചാരമണിക്ക് രണ്ടു വയസ്സ് ആകുന്നെയോള്ളൂ. അവള് ഒരു കൊച്ചു സുന്ദരിയാണ് കെട്ടോ. അവളുടെ മോണകാട്ടിയുള്ള ചിരിയുണ്ടല്ലോ അത് കണ്ടാല് ആരും നോക്കി നിന്നുപോവും. പാട്ടുകള് ഞങ്ങള്‍ക്ക് ഭയങ്കര ഇഷ്ട്ടമാണ്. ചിത്ര ചേച്ചിയെയും ദാസേട്ടനെയും ഞങ്ങളുടെ കൂടപ്പിറപ്പ് ആയിട്ടാണ് ഞങ്ങള് കാണുന്നത്.\nഞാന് ഈ കത്ത് എഴുതാനുള്ള കാര്യം ഇതുവരെ പറഞ്ഞില്ല. ഞങ്ങള് ഈ നാട്ടിന്പുറത്തുകാര് അങ്ങിനെയാണ്. ഒരു കാര്യം പറയാന് നൂറ്കൂട്ടം വിശേഷം പറയും. എന്നാലും വിശേഷം തീരത്തുമില്ല.\nഞാന് അതിരാവിലെ ഡ്യുട്ടിക്ക് പോവുമെന്ന് പറഞ്ഞല്ലോ അത് കൊണ്ട് നമ്മുടെ ആകാശവാണിയിലെ 'പ്രഭാതഗീതം' പരിപാടി എനിക്ക് കേള്‍ക്കാന് ഒരു നിര്‍വാഹവുമില്ല ആയതിനാല് പ്രഭാതഗീതം വൈകുന്നേരത്തേക്ക് മാറ്റുവാന് സാധിക്കുമോ.....?\nകുറച്ചു ദിവസങ്ങള്‍ക്കു ശേഷം ആകാശവാണിയില് നിന്ന് വേലായുധന് വന്ന മറുപടി :\nതാങ്കളുടെ എഴുത്ത് കിട്ടി. വളരെ സന്തോഷം. ചില സാങ്കേതിക പ്രശനങ്ങളാല് പരിപാടില് മാറ്റം വരുത്താന് സാധിക്കില്ലെന്നതില് ഖേദിക്കുന്നു!. എങ്കിലും ഞങ്ങള് പരമാവധി ശ്രമിക്കുന്നതാണ് !!. കത്ത് അയച്ചതിന് വളരെയധികം നന്ദി...തുടര്‍ന്നും കത്തുകള് അയക്കുക.